
ΝΟΜΟΣ ΥΠ’ ΑΡΙΘ. 2956 
Αναδιάρθρωση Ο.Α.Ε.Δ. καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΡΥΘΜΙΣΗ ΘΕΜΑΤΩΝ Ο.Α.Ε.Δ. 

Αρθρο 1 
Ορισμοί 

Γιατην εφαρμογή των διατάξεων του παρόντος νόμου: 

1. «Κέντρα Προώθησης στην Απασχόληση» (Κ.Π.Α.) θε¬ 
ωρούνται οι μονάδες που έχουν ως έργο την ένταξη στην 
επαγγελματική ζωή και την ένταξη ή επανένταξη στην α¬ 
γορά εργασίας και την εν γένει προώθηση στην απασχό¬ 
ληση των ενδιαφερομένων, με την εφαρμογή πρόσφορων 
μεθόδων και ιδίως της εξατομικευμένης παρέμβασης. Για 
τη σύζευξη της αγοράς με τη ζήτηση εργασίας τα Κέντρα 
Προώθησης στην Απασχόληση συνεργάζονται με τις επι¬ 
χειρήσεις με επαγγελματικούς, συνδικαλιστικούς και επι¬ 
στημονικούς φορείς, ως και φορείς ή οργανισμούς με 
τους οποίους μπορεί να συμβάλλονται για την επίτευξη 
των στόχων τους. 

2. «Εξατομικευμένη Παρέμβαση» θεωρείται η διαδικα¬ 
σία προσέγγισης κάθε ενδιαφερομένου που αποβλέπει: 

α) στην παροχή συμβουλευτικής υποστήριξης με στόχο 
την ένταξή του σε προγράμματα αύξησης της απασχόλη¬ 
σης για τη βελτίωση της θέσης του στην αγορά εργασίας, 

β) στην παροχή υπηρεσιών επαγγελματικού προσανα¬ 
τολισμού με στόχο την κατά τον καλύτερο τρόπο αξιοποί¬ 
ηση των προσόντων, ικανοτήτων, δεξιοτήτων και ιδιαίτε¬ 
ρων χαρακτηριστικών του ενδιαφερομένου. Η Εξατομι- 
κευμένη Παρέμβαση αποβλέπει στη σύνταξη του 
Ατομικού Σχεδίου Δράσης που αποτελεί τη συμφωνία με¬ 
ταξύ του Ο.Α.Ε.Δ. και του ενδιαφερομένου, με την οποία 
εξειδικεύεται ο τρόπος ένταξης του ενδιαφερομένου 
στην αγορά εργασίας. 

3. «Ατομικό Σχέδιο Δράσης» θεωρείται η περιγραφή ό¬ 
λων των διαδοχικών ενεργειών που απαιτούνται για την έ¬ 
νταξη στην επαγγελματική ζωή ή στην αγορά εργασίας 
κάθε ενδιαφερομένου και διαμορφώνεται, σύμφωνα με 


τα ιδιαίτερα ατομικά χαρακτηριστικά, επαγγελματικές 
προτιμήσεις, ενδιαφέροντα, ικανότητες και δεξιότητές 
του με τη βοήθεια ειδικού επαγγελματικού συμβούλου. 

4. «Δια βίου μάθηση» θεωρείται η συνεχής δραστηριό¬ 
τητα μάθησης, καθ’ όλη τη διάρκεια της κοινωνικής και ε¬ 
παγγελματικής ζωής του ανθρώπου με την οποία απο¬ 
κτώνται γνώσεις γενικές ή ειδικές με στόχο τη συνεχή βελ¬ 
τίωση των δεξιοτήτων και ικανοτήτων του. 

5. «Στρατηγικό Σχέδιο» θεωρείται το σχέδιο που καθο¬ 
ρίζει, στο πλαίσιο της γενικότερης κυβερνητικής πολιτι¬ 
κής, τους βασικούς στόχους για την εκπλήρωση των σκο¬ 
πών του νομικού προσώπου, που το καταρτίζει και περιέ¬ 
χει τις μεθόδους πραγματοποίησής τους. 

6. «Επιχειρησιακό Σχέδιο» θεωρείται το σχέδιο που ε¬ 
ξειδικεύει τους στόχους του Στρατηγικού Σχεδίου και τις 
μεθόδους πραγματοποίησής τους για καθένα από τα έτη 
της διάρκειάς του. 

Άρθρο 2 
Σκοπός Ο.Α.Ε.Δ. 

1. Ο Οργανισμός Απασχόλησης Εργατικού Δυναμικού 
(Ο.Α.Ε.Δ.), ο οποίος συστάθηκε με το Ν.Δ. 2961/1954 «πε¬ 
ρί Συστάσεως Οργανισμού Απασχολήσεως και Ασφαλί- 
σεως Ανεργίας» (ΦΕΚ 197 Α') και ο οποίος μετονομάσθη¬ 
κε σε Οργανισμό Απασχόλησης Εργατικού Δυναμικού 
(Ο.Α.Ε.Δ.) με το Ν.Δ. 212/1969 «Περί οργανώσεως και δι- 
οικήσεως του Οργανισμού Απασχολήσεως Εργατικού 
Δυναμικού» (ΦΕΚ 112 Α'), αποτελεί νομικό πρόσωπο δημο¬ 
σίου δικαίου με έδρα την Αθήνα και τελεί υπό την εποπτεία 
του Υπουργού Εργασίας και Κοινωνικών Ασφαλίσεων. 

2. Ο Ο.Α.Ε.Δ. έχει σκοπό την εφαρμογή της κυβερνητι¬ 
κής πολιτικής για την απασχόληση και την καταπολέμηση 
της ανεργίας, την ενίσχυση και διευκόλυνση της ένταξης 
του ανθρώπινου δυναμικού της χώρας στην αγορά εργα¬ 
σίας, την ασφάλιση κατά της ανεργίας, την προώθηση της 
επαγγελματικής εκπαίδευσης και κατάρτισης και τη σύν¬ 
δεσή της με την απασχόληση. Ο Ο.Α.Ε.Δ. συμμετέχει στην 
εφαρμογή του Εθνικού Σχεδίου Δράσης για την Απασχό¬ 
ληση και μπορεί να εφαρμόζει προγράμματα του Εθνικού 
Σχεδίου Δράσης για την Κοινωνική Ενσωμάτωση. 

3. Ο Ο.Α.Ε.Δ. μεριμνά ιδίως: 

α) για την παρακολούθηση των δεδομένων της αγοράς 
εργασίας και την αποτελεσματική σύζευξη της προσφο¬ 
ράς με τη ζήτηση εργασίας, 

β) για την εγγραφή των ανέργων σε εθνικό και τοπικό ε¬ 
πίπεδο και την τοποθέτησή τους, ανάλογα με τα γενικά 
και ειδικά προσόντα τους, σε αντίστοιχες θέσεις εργα¬ 
σίας με την αξιοποίηση σύγχρονων μέσων πληροφόρη¬ 
σης και ενημέρωσης, 

γ) για την εφαρμογή μέτρων ενίσχυσης της επιχειρημα¬ 
τικότητας και διευκόλυνσης της κινητικότητας του εργα¬ 
τικού δυναμικού, 

δ) για την εφαρμογή μέτρων πρόληψης και αντιμετώπι¬ 
σης της ανεργίας και ιδιαίτερα μέτρων προς διασφάλιση 
ίσων ευκαιριών για την επαγγελματική ένταξη ευπαθών 
κοινωνικών ομάδων, 

ε) για τη δημιουργία και διατήρηση θέσεων εργασίας με 
την παροχή οικονομικών ενισχύσεων προς τους εργοδότες, 
στ) για την οικονομική υποστήριξη των ανέργων με την 
παροχή τακτικών επιδομάτων σε όσους έχουν καταστεί ά¬ 
νεργοι, ύστερα από ανυπαίτια λύση ή λήξη της σχέσης ε¬ 
ξαρτημένης εργασίας τους, καθώς και την καταβολή πα¬ 
ροχών λόγω αφερεγγυότητας του εργοδότη, 
ζ) για τη χορήγηση οικογενειακών επιδομάτων, επιδο¬ 
μάτων κυήσεως και μητρότητας, εποχιακών επιδομάτων, 
παροχών στράτευσης και λοιπών βοηθημάτων στους δι¬ 
καιούχους που συγκεντρώνουν τις νόμιμες προϋποθέ¬ 
σεις, 

η) για την εφαρμογή της δευτεροβάθμιας τεχνικής ε¬ 
παγγελματικής εκπαίδευσης, στο πλαίσιο του εκπαιδευτι¬ 
κού συστήματος και την ανάπτυξη του συστήματος της 
μαθητείας με σκοπό τη βελτίωση της δυνατότητας έντα¬ 
ξης των νέων στην ενεργό επαγγελματική ζωή, 
θ) για τη συνεργασία με το Εθνικό Κέντρο Επαγγελμα¬ 
τικού Προσανατολισμού (Ε.Κ.Ε.Π.) στη χάραξη των κα¬ 
τευθύνσεων του επαγγελματικού προσανατολισμού, 
ι) για όσα ειδικότερα προβλέπονται από τις ισχύουσες 
εκάστοτε διατάξεις. 

4. Οι σκοποί του Ο.Α.Ε.Δ. για την παροχή υπηρεσιών υ¬ 
ποστήριξης του ανθρώπινου δυναμικού, την επαγγελμα¬ 
τική του ένταξη στην αγορά εργασίας με την εφαρμογή ι¬ 
δίως της εξατομικευμένης παρέμβασης και άλλων πρό¬ 
σφορων μεθόδων, την προσαρμογή και αναβάθμιση των 
γνώσεων, προσόντων και δεξιοτήτωντου ανθρώπινου δυ¬ 
ναμικού στις σύγχρονες απαιτήσεις, τη συγκέντρωση, 
στατιστική παρακολούθηση και επεξεργασία των στοιχεί¬ 
ων της εγγεγραμμένης ανεργίας και τη μελέτη των συν¬ 
θηκών και ευκαιριών απασχόλησης, προωθούνται με τις 
Εταιρείες, που συνιστώνται με τις διατάξεις των άρθρων 
8, 9 και 10 του παρόντος, όπως αναλυτικότερα εξειδικεύ¬ 
εται, με τις διατάξεις του νόμου αυτού. 

Άρθρο 3 

Όργανα Διοίκησης 

1. Όργανα Διοίκησης του Ο.Α.Ε.Δ. είναι το Διοικητικό 
Συμβούλιο (Δ.Σ.) και ο Διοικητής. 

2. Το Διοικητικό Συμβούλιο μεριμνά για την εκπλήρωση 
των σκοπών του Ο.Α.Ε.Δ.. 

3. Το Δ.Σ. του Ο.Α.Ε.Δ. είναι 17μελές και αποτελείται α¬ 
πό: 

α) Τον Διοικητή του Ο.Α.Ε.Δ., ως Πρόεδρο, 
β) Έναν (1) εκπρόσωπο του Υπουργείου Εθνικής Οικο¬ 
νομίας, που υποδεικνύεται από τον οικείο Υπουργό με τον 
αναπληρωτή του. 

γ) Έναν (1) εκπρόσωπο του Υπουργείου Εθνικής Παι¬ 
δείας και Θρησκευμάτων, που υποδεικνύεται από τον οι¬ 
κείο Υπουργό με τον αναπληρωτή του. 


δ) Δύο (2) εκπροσώπους του Υπουργείου Εργασίας και 
Κοινωνικών Ασφαλίσεων, που υποδεικνύονται από τον οι¬ 
κείο Υπουργό με τους αναπληρωτές τους. 

ε) Έναν (1) εκπρόσωπο του Υπουργείου Ανάπτυξης, 
που υποδεικνύεται από τον οικείο Υπουργό με τον ανα¬ 
πληρωτή του. 

στ) Τέσσερις (4) εκπροσώπους των εργαζομένων, που 
υποδεικνύονται από τη Γ.Σ.Ε.Ε. με τους αναπληρωτές 
τους, από τους οποίους ο ένας υποδεικνύεται ως Αντι¬ 
πρόεδρος του Δ.Σ. του Ο.Α.Ε.Δ.. 

ζ) Πέντε (5) εκπροσώπους των εργοδοτών με τους ανα¬ 
πληρωτές τους, που υποδεικνύονται ως εξής: Τρεις (3) α- 
πότοΣ.Ε.Β., ένας (1) από τη Γ.Σ.Ε.Β.Ε.Ε., ένας (1) απάτην 
Ε.Σ.Ε.Ε.. Ένας (1) από τους εκπροσώπους των εργοδο¬ 
τών υποδεικνύεται από κοινού ως Αντιπρόεδρος του Δ.Σ. 
του Ο.Α.Ε.Δ.. Σε περίπτωση ασυμφωνίας, ο Αντιπρόε¬ 
δρος προτείνεται από το Σ.Ε.Β.. 

η) Δύο (2) εκπροσώπους των εργαζομένων στον 
Ο.Α.Ε.Δ., που εκλέγονται σύμφωνα με τις ρυθμίσεις του 
άρθρου 30 του Ν.1836/1989 (ΦΕΚ79 Α'), όπως ισχύει. 

Τα μέλη του Δ.Σ. του Ο.Α.Ε.Δ. πρέπει να έχουν γνώσεις 
και πείρα σε θέματα αρμοδιότητας του Ο.Α.Ε.Δ.. 

4. Οι φορείς που εκπροσωπούνται στο Δ.Σ. υποχρεού- 
νται, εντός τριάντα (30) ημερών από τη σχετική έγγραφη 
πρόσκληση του Υπουργού Εργασίας και Κοινωνικών Α¬ 
σφαλίσεων, να υποδείξουν τους εκπροσώπους τους με 
τους αναπληρωτές τους. Αν η προθεσμία αυτή παρέλθει 
άπρακτη και δεν έχουν υποδειχθεί εκπρόσωποι των φο¬ 
ρέων, το Δ.Σ. συγκροτείται νομίμως από τα λοιπά μέλη μέ¬ 
χρι την υπόδειξη και το διορισμό των εκπροσώπων. Στην 
περίπτωση αυτή συνεδριάζει και λαμβάνει έγκυρα απο¬ 
φάσεις και στην περίπτωση αυτή το Δ.Σ. συνεδριάζει νό¬ 
μιμα με την παρουσία των 2/3 των διορισθέντων μελών και 
λαμβάνει έγκυρα αποφάσεις με απόλυτη πλειοψηφία των 
παρόντων μελών. 

5. Το Δ.Σ. συγκροτείται με απόφαση του Υπουργού Ερ¬ 
γασίας και Κοινωνικών Ασφαλίσεων που δημοσιεύεται 
στην Εφημερίδα της Κυβερνήσεως. Μετην ίδια απόφαση 
ορίζονται κατά σειρά οι Αντιπρόεδροι του Δ.Σ. του 
Ο.Α.Ε.Δ.. Αν ο Πρόεδρος απουσιάζει ή κωλύεται, προε¬ 
δρεύει στο Δ.Σ. ο πρώτος κατά τη σειρά ορισμού εκ των 
Αντιπροέδρων και αν αυτός απουσιάζει ή κωλύεται, ο 
δεύτερος. 

6. Στις συνεδριάσεις του Δ.Σ. συμμετέχουν οι Πρόεδροι 
- Διευθύνοντες Σύμβουλοι των εταιρειών του Ο.Α.Ε.Δ., ε¬ 
φόσον συζητούνται θέματα, που αφορούν τις εταιρείες 
στις οποίες πρόΐστανται, χωρίς δικαίωμα ψήφου. Επίσης, 
μπορούν να συμμετέχουν, ύστερα από πρόσκληση του 
Διοικητή χωρίς δικαίωμα ψήφου, κατά τη συζήτηση θεμά¬ 
των της αρμοδιότητάς τους οι Γενικοί Διευθυντές του 
Ο.Α.Ε.Δ., άλλα στελέχη του Ο.Α.Ε.Δ. ή των εταιρειών που 
προβλέπονται στα άρθρα 8,9 και 10 του παρόντος, καθώς 
και εμπειρογνώμονες. 

7.0 Διοικητήςτου Ο.Α.Ε.Δ. ορίζεται με τετραετή θητεία 
από τον Υπουργό Εργασίας και Κοινωνικών Ασφαλίσεων, 
σύμφωνα με τη διαδικασία που προβλέπεται στον Κανονι¬ 
σμό της Βουλής. Τα μέλη του Δ.Σ. με τους αναπληρωτές 
τους διορίζονται με τετραετή θητεία. Το Δ.Σ. εξακολουθεί 
να λειτουργεί και μετά τη λήξη της θητείας του μέχρι τη 
συγκρότηση του νέου Δ.Σ. για χρονικό διάστημα που δεν 
μπορεί να υπερβεί τους τρεις μήνες. 

8. Διοικητήςτου Ο.Α.Ε.Δ. ορίζεται πρόσωπο με αξιόλο¬ 
γη επιστημονική κατάρτιση και ιδιαίτερη επαγγελματική 

πείρα στα θέματα αρμοδιότητας του Ο.Α.Ε.Δ. και με του¬ 
λάχιστον πενταετή πείρα σε θέση σημαντικής ευθύνης 
στο δημόσιο ή ιδιωτικό τομέα. 

9. Γραμματέας του Δ.Σ. ορίζεται, με απόφαση του Διοι¬ 
κητή του Ο.Α.Ε.Δ., υπάλληλος της κατηγορίας ΠΕ ή ΤΕ 
του Ο.Α.Ε.Δ. με τον αναπληρωτή του. 

10. Πρόσωπο το οποίο δεν μπορεί σύμφωνα με τις ισχύ- 
ουσες διατάξεις να αναλάβει δημόσιο λειτούργημα δεν 
διορίζεται ούτε διατηρείται Διοικητής ή μέλος του Δ.Σ. 
του Ο.Α.Ε.Δ.. 

11. Τα καθήκοντα του Διοικητή και του μέλους του Δ.Σ. 
είναι ασυμβίβαστα με την ιδιότητα του προμηθευτή ή α- 
ναδόχου του Ο.Α.Ε.Δ. σε συμβάσεις έργων, προμηθειών 
ή παροχής υπηρεσιών ή υπαλλήλου τους. Ο Διοικητής 
και τα μέλη του Δ.Σ. του Ο.Α.Ε.Δ. δεν πρέπει να συνδέο¬ 
νται με σχέση εξαρτημένης εργασίας ή να έχουν συγγέ¬ 
νεια μέχρι τρίτου βαθμού εξ αίματος ή εξ αγχιστείας με 
πρόσωπα, που συναλλάσσονται με τον Οργανισμό, για 
την εκτέλεση έργων, προμηθειών ή παροχή υπηρεσιών. Η 
παράβαση της διάταξης αυτής συνεπάγεται την έκπτωση 
από τη θέση αυτή, που επέρχεται με απόφαση του Υ¬ 
πουργού Εργασίας και Κοινωνικών Ασφαλίσεων. 

12. Ο Διοικητής είναι πλήρους απασχόλησης και κατά 
τη διάρκεια της θητείας του δεν μπορεί να έχει άλλη ε¬ 
παγγελματική απασχόληση. Εάν αναλάβει επαγγελματι¬ 
κή απασχόληση, εκπίπτει από τη θέση του με απόφαση 
του Υπουργού Εργασίας και Κοινωνικών Ασφαλίσεων. 
Κατ’ εξαίρεση επιτρέπεται μόνο η κατοχή θέσης μέλους 
Δ.Ε.Π. Ανώτατου Εκπαιδευτικού Ιδρύματος ή Ερευνητή 
σε Ερευνητικό Φορέα κατάτις διατάξεις του Ν. 2919/2001 
(ΦΕΚ128Α). 

13. Με απόφαση του Υπουργού Εργασίας και Κοινωνι¬ 
κών Ασφαλίσεων, που εκδίδεται ύστερα από αιτιολογη¬ 
μένη πρόταση του Δ.Σ. του Ο.Α.Ε.Δ., ο Διοικητής εκπίπτει 
από τη θέση του σε περίπτωση σοβαρής παράβασης των 
νόμων και κανονισμών, που διέπουν τη λειτουργία του 
Ο.Α.Ε.Δ., καθώς επίσης και σε περίπτωση ζημίας, η οποία 
επήλθε στον Ο.Α.Ε.Δ, εξαιτίας της παραμέλησης των κα- 
θηκόντωντου. Στηνπερίπτωση αυτή το Δ.Σ. του Ο.Α.Ε.Δ. 
συγκαλείται από τον Υπουργό Εργασίας και Κοινωνικών 
Ασφαλίσεων. 

14. Με απόφαση του Υπουργού Εργασίας και Κοινωνι¬ 
κών Ασφαλίσεων, κατόπιν πρότασης του Διοικητή, τα μέ¬ 
λη του Δ.Σ. εκπίπτουν από τη θέση τους σε περίπτωση σο¬ 
βαρής παράβασης των νόμων και κανονισμών, που διέ¬ 
πουν τη λειτουργία του Ο.Α.Ε.Δ., ή σε περίπτωση ζημίας, 
η οποία επήλθε στον Ο.Α.Ε.Δ εξαιτίας της παραμέλησης 
των καθηκόντων τους, καθώς επίσης εάν χωρίς αποχρώ- 
ντα λόγο απουσιάζουν επί τέσσερις συνεχείς συνεδριά¬ 
σεις του Δ.Σ. ή επί οκτώ συνεδριάσεις εντός του ιδίου έ¬ 
τους. 

15. Σε περίπτωση θανάτου, παραίτησης ή έκπτωσης μέ¬ 
λους του Δ.Σ., το τελευταίο θεωρείται ότι συγκροτείται 
νόμιμα μέχρι το διορισμό αντικαταστάτη, εφόσον με τα 
λοιπά μέλη, τακτικά ή αναπληρωματικά, μπορεί να επι¬ 
τευχθεί απαρτία. 

16. Η θητεία του διορισθέντος αντικαταστάτη σύμφωνα 
με την προηγούμενη παράγραφο λήγει κατά το χρόνο 
που θα έληγε η θητεία του αντικατασταθέντος μέλους. 

17. Κατά την άσκηση των καθηκόντων τους ο Διοικητής 
και τα μέλη του Δ.Σ. ευθύνονταιγια κάθε ζημιά που προξέ¬ 
νησαν στον Ο.Α.Ε.Δ. από υπαιτιότητάτους και υπέχουν έ¬ 
ναντι αυτού την ποινική ευθύνη του δημοσίου υπαλλήλου. 


18. Για τη συμμετοχή στις συνεδριάσεις νομικού συμ¬ 
βούλου και γραμματέα και τον καθορισμό της αποζημίω¬ 
σης των συμμετεχόντων, ισχύουν οι διατάξεις περί απο- 
ζημιώσεως των συμμετεχόντων σε συλλογικά όργανα 
των νομικών προσώπων δημοσίου δικαίου καιΟ.Τ.Α.. 

19. Από την έναρξη ισχύος του παρόντος νόμου λήγει η 
θητεία των μελώντου Δ.Σ. του Ο.Α.Ε.Δ. και εντός δύο μη¬ 
νών συγκροτείται το νέο Δ.Σ., σύμφωνα με τις ρυθμίσεις 
του παρόντος άρθρου. Μέχρι τη συγκρότηση του νέου 
Δ.Σ., το Δ.Σ. εξακολουθεί να λειτουργεί με την προηγού¬ 
μενη σύνθεσή του. 

Άρθρο 4 

Αρμοδιότητες Οργάνων Διοίκησης 

1. Το Δ.Σ. του Ο.Α.Ε.Δ. καθορίζει τα μέσα εφαρμογής 
της πολιτικής για την πληρέστερη εκπλήρωση των σκο- 
πώντου Οργανισμού. Ειδικότερα, το Δ.Σ.: 

α) Χαράζει την πολιτική του Οργανισμού κατ’ εφαρμογή 
της κυβερνητικής πολιτικής για την απασχόληση και την 
επαγγελματική κατάρτιση. 

β) Αποφασίζει και υποβάλλει για έγκριση στον Υπουργό 
Εργασίας και Κοινωνικών Ασφαλίσεων το Στρατηγικό και 
Επιχειρησιακό Σχέδιο του Ο.Α.Ε.Δ., εγκρίνει τα Στρατηγι¬ 
κά και Επιχειρησιακά Σχέδια καθεμίας από τις Εταιρείες 
που προβλέπονται στα άρθρα 8, 9 και 10 και τα υποβάλ¬ 
λει για τελική έγκριση προς τον Υπουργό Εργασίας και 
Κοινωνικών Ασφαλίσεων. 

γ) Ελέγχει τις Εταιρείες που προβλέπονται στα άρθρα 
8,9 και 10 ως προς την εκπλήρωση των στόχων που έχουν 
τεθεί και ως προς την αποτελεσματικότητά τους. 

δ) Εγκρίνει τον προϋπολογισμό, τον ισολογισμό, τον α¬ 
πολογισμό του Ο.Α.Ε.Δ. καιτην ετήσια έκθεση πεπραγμέ¬ 
νων, καθώς και κάθε αναγκαία τροποποίηση ή συμπλή¬ 
ρωση αυτών. 

ε) Αποφασίζει για την αγορά και εκποίηση ακινήτων του 
Ο.Α.Ε.Δ., για την παραχώρησή τους κατά χρήση στις Ε¬ 
ταιρείες των άρθρων 8, 9 και 10 του παρόντος, για την ε¬ 
πιχορήγηση των Εταιρειών αυτών και για την ανέγερση 
και συντήρηση ακινήτων και γενικότερα για την αξιοποίη¬ 
ση της περιουσίας του, προς εξυπηρέτηση των σκοπών 
του. 

στ) Αποφασίζει για τη διενέργεια προμηθειών, μισθώ¬ 
σεων και την εκτέλεση έργων, όπως και για κάθε άλλη δα¬ 
πάνη, όπως ορίζεται από τις κείμενες διατάξεις. 

ζ) Εισηγείται στον Υπουργό Εργασίας και Κοινωνικών Α¬ 
σφαλίσεων την κατάρτιση και τροποποίηση του Οργανι¬ 
σμού του Ο.Α.Ε.Δ.. 

η) Αποφασίζει για θέματα που παραπέμπονται σε αυτό 
από τον Διοικητή ή τον Υπουργό Εργασίας και Κοινωνικών 
Ασφαλίσεων. 

θ) Το Δ.Σ. δύναται με απόφασή του να αναθέτει την ά¬ 
σκηση μέρους των αρμοδιοτήτων του στον Διοικητή του 
Ο.Α.Ε.Δ.. 

2. Ο Διοικητής είναι το ανώτατο διοικητικό όργανο του 
Ο.Α.Ε.Δ. και το εκτελεστικό όργανο των νόμων, των κανο¬ 
νισμών και των αποφάσεων του Δ.Σ.. Έχει δικαίωμα να α¬ 
ποφασίζει για κάθε ζήτημα το οποίο κατά τον παρόντα νό¬ 
μο ή σύμφωνα με άλλες διατάξεις της κείμενης νομοθε¬ 
σίας δεν έχει υπαχθεί στην αρμοδιότητα του Δ.Σ.. 
Ειδικότερα, ο Διοικητής: 

α) Ως Πρόεδρος συγκαλείτο Δ.Σ., διευθύνει τις συνε¬ 
δριάσεις του και καθορίζει τα θέματα της ημερήσιας διά¬ 
ταξης. 

β) Προΐσταταιόλωντων υπηρεσιών καιτου προσωπικού 
του Ο.Α.Ε.Δ., διευθύνει και ελέγχει το έργο τους και λαμ¬ 
βάνει κάθε αναγκαίο μέτρο για την καλή λειτουργία τους. 

γ) ΕκπροσωπείτονΟ.Α.Ε.Δ. δικαστικώς καιεξωδίκως. Ο 
Διοικητής μπορεί να αναθέτει την εκπροσώπηση σε Αντι¬ 
πρόεδρο ή σε μέλος του Δ.Σ. ή σε ανώτερο υπάλληλο του 
Ο. Α. Ε.Δ.. Στις περιπτώσεις που απαιτείται σύμφωνα με το 
νόμο αυτοπρόσωπη παρουσία του Διοικητή για εκπροσώ¬ 
πηση του Ο.Α.Ε.Δ. ενώπιον Δικαστηρίου ή άλλης Αρχής, 
ο Διοικητής μπορεί να εξουσιοδοτεί ειδικά μέλος του Δ.Σ. 
ήδικηγόροτου Ο.Α.Ε.Δ.. Στις υποθέσεις εκτός της έδρας 
του Ο.Α.Ε.Δ., η προς εκπροσώπηση εξουσιοδότηση μπο¬ 
ρεί να δοθεί και στους Προϊσταμένους των κατά τόπους 
αντίστοιχων Υπηρεσιών του Ο.Α.Ε.Δ.. 

δ) Αποφασίζει τη χορήγηση άδειας απουσίας και μετα¬ 
κίνησης εκτός έδρας του προσωπικού του Ο.Α.Ε.Δ.. 

ε) Μπορεί να παραπέμπει στο Δ.Σ. θέματα αρμοδιότη- 
τάς του για λήψη απόφασης. 

στ) Αποφασίζει σύμφωνα με την κείμενη νομοθεσία για 
κάθε δαπάνη και για τη χορήγηση πάγιων προκαταβολών 
μέχριτου ποσού που καθορίζεται εκάστοτε με αποφάσεις 
του Υπουργού Εργασίας και Κοινωνικών Ασφαλίσεων. 

ζ) Αποφασίζει για την εκποίηση ή την καταστροφή ά¬ 
χρηστου υλικού, καθορίζοντας και τον τρόπο πραγματο¬ 
ποίησής τους. 

3. Ο Διοικητής του Ο.Α.Ε.Δ. μπορεί με απόφασή του να 
αναθέτει στους Αντιπροέδρους του Ο.Α.Ε.Δ., στους Γενι¬ 
κούς Διευθυντές, στους Περιφερειακούς Διευθυντές ή 
Διευθυντές Κεντρικών Υπηρεσιών του Οργανισμού να α¬ 
σκούν παράλληλα με αυτόν ορισμένες από τις αρμοδιό- 
τητές του. Η ως άνω απόφαση του Διοικητή εγκρίνεται με 
απόφαση του Υπουργού Εργασίας και Κοινωνικών Ασφα¬ 
λίσεων, που δημοσιεύεται στην Εφημερίδα της Κυβερνή- 
σεως. Ανάκληση των αρμοδιοτήτων αυτών επιτρέπεται ο¬ 
ποτεδήποτε με όμοια υπουργική απόφαση. 

4. Στους Αντιπροέδρους, στους οποίους ανατίθεται η ά¬ 
σκηση αρμοδιοτήτων κατά την προηγούμενη παράγρα¬ 
φο, καταβάλλεται μηνιαία αποζημίωση. Με κοινή απόφα¬ 
ση των Υπουργών Οικονομικών και Εργασίας και Κοινωνι¬ 
κών Ασφαλίσεων καθορίζεται αναλόγως η αποζημίωση, η 
οποία θα ανέρχεται σε ποσό που δεν μπορεί να υπερβαί¬ 
νει τα τρία πέμπτα (3/5) των τακτικών αποδοχών του Διοι¬ 
κητή του Ο.Α.Ε.Δ.. 

Άρθρο 5 

Υπηρεσίες - Οργανισμός του Ο.Α.Ε.Δ. 

1. Οι υπηρεσίες του Ο.Α.Ε.Δ. αποτελούνται από: 
α) τις Υπηρεσίες Διοίκησης, 

β) τις Περιφερειακές Διευθύνσεις, 
γ) τις Τοπικές Υπηρεσίες και 

δ) τις Εκπαιδευτικές Μονάδες (Τεχνικά Επαγγελματικά 
Εκπαιδευτήρια Τ.Ε.Ε.). 

Περιφερειακές Διευθύνσεις δύναται να συνιστώνται σε 
Διοικητικές Περιφέρειες της Χώρας. Οι Τοπικές Υπηρε¬ 
σίες υπάγονται στις Περιφερειακές Διευθύνσεις. 

2. Το δεύτερο εδάφιο της παραγράφου 2 του άρθρου 6 
του Ν. 2640/1998, το οποίο προστέθηκε με το άρθρο 17 
του Ν. 2874/2000, αντικαθίσταται ως εξής: 

«Το μόνιμο εκπαιδευτικό προσωπικό των Τεχνικών Ε¬ 
παγγελματικών Εκπαιδευτηρίων (Τ.Ε.Ε.) του Οργανισμού 
Απασχόλησης Εργατικού Δυναμικού (Ο.Α.Ε.Δ.) διορίζε¬ 
ται ύστερα από διαγωνισμό, που διεξάγεται από το Ανώ¬ 


τατο Συμβούλιο Επιλογής Προσωπικού με ανάλογη ε¬ 
φαρμογή των διατάξεων του Ν. 2834/2000 (ΦΕΚ 160 Α'). 
Όπου στις διατάξεις αυτού αναφέρεται ο Υπουργός Εθνι¬ 
κής Παιδείας και Θρησκευμάτων νοείται ο Υπουργός Ερ¬ 
γασίας και Κοινωνικών Ασφαλίσεων.» 

3. Με προεδρικό διάταγμα, που εκδίδεται εντός οκτώ 
μηνών από την έναρξη ισχύος του παρόντος νόμου με 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και Εργασίας και 
Κοινωνικών Ασφαλίσεων, ρυθμίζονται η οργάνωση, η 
διάρθρωση, η λειτουργία και οι αρμοδιότητες των υπηρε- 
σιώντου Ο.Α.Ε.Δ. και η στελέχωσή τους κατά κατηγορίες, 
κλάδους και βαθμούς. Με το ίδιο ή όμοιο προεδρικό διά¬ 
ταγμα ρυθμίζονται θέματα ίδρυσης, επέκτασης, τροπο¬ 
ποίησης, κατάργησης και συγχώνευσης Κεντρικών, Περι¬ 
φερειακών και Τοπικών Υπηρεσιών, του καθορισμού της 
αρμοδιότητας αυτών και των οργανικών τους θέσεων, κα¬ 
θώς και κάθε άλλο θέμα που έχει σχέση με τη γενικότερη 
οργάνωση και λειτουργία του Ο.Α.Ε.Δ.. 

Άρθρο 6 

Στρατηγικό και Επιχειρησιακό Σχέδιο του Ο.Α.Ε.Δ. 
και των Εταιρειών που προβλέπονται 
στα άρθρα 8,9 και 10 

1.0 Ο.Α.Ε.Δ. και οι εταιρείες που προβλέπονται στα άρ¬ 
θρα 8,9 και 10 υποχρεούνται να καταρτίζουν Στρατηγικό 
Σχέδιο και Επιχειρησιακό Σχέδιο. 

2. Το Στρατηγικό Σχέδιο είναι τετραετούς διάρκειας. Το 
Επιχειρησιακό Σχέδιο είναι ετήσιας διάρκειας. 

3. Το Επιχειρησιακό Σχέδιο περιλαμβάνει επί μέρους 
σχέδια που περιγράφουν τους στόχους και τις δραστη¬ 
ριότητες κάθε υπηρεσιακής ή επιχειρησιακής μονάδας, 
διεύθυνσης ή τομέα, για το χρόνο ισχύος του. 

4. Σε κάθε Επιχειρησιακό Σχέδιο του Ο.Α.Ε.Δ. και των Ε¬ 
ταιρειών του: 

α) περιγράφονται οι ποσοτικοί και ποιοτικοί στόχοι που 
επιδιώκονται, 

β) προσδιορίζεται το χρονοδιάγραμμα των δράσεων, 

γ) προσδιορίζονται οι πόροι, τα μέσα και οι ενέργειες 
για το σκοπό αυτόν, 

δ) εκτιμάται το κόστος της πραγματοποίησης των στό¬ 
χων αυτών και 

ε) προσδιορίζονται οι διαδικασίες αποτίμησης για την ε¬ 
πίτευξη των στόχων. 

5. Το Στρατηγικό Σχέδιο και το Επιχειρησιακό Σχέδιο 
του Ο.Α.Ε.Δ., καθώς και αντίστοιχα σχέδια των Εταιρειών 
των άρθρων 8, 9 και 10 του παρόντος, εγκρίνονται με α¬ 
πόφαση του Υπουργού Εργασίας και Κοινωνικών Ασφαλί¬ 
σεων. Ο Ο.Α.Ε.Δ. εγκρίνει τα Στρατηγικά και Επιχειρησια¬ 
κά Σχέδια των Εταιρειών εντός ενός μηνάς από την υπο¬ 
βολή τους και τα υποβάλλει στον Υπουργό Εργασίας και 
Κοινωνικών Ασφαλίσεων για τελική έγκριση. 

Αν παρέλθει άπρακτος ο μήνας, οι εταιρείες υποβάλ¬ 
λουν απευθείας στον Υπουργό Εργασίας και Κοινωνικών 
Ασφαλίσεων τα σχέδια για έγκριση και ο Ο.Α.Ε.Δ. τις α¬ 
πόψεις του για αυτά. Ο Υπουργός αποφασίζει για την έ¬ 
γκριση ή μη των σχεδίων. 

6. Το Επιχειρησιακό Σχέδιο και το Στρατηγικό Σχέδιο 
των Εταιρειών μπορεί να αναθεωρούνται με αιτιολογημέ¬ 
νη απόφαση του Υπουργού Εργασίας και Κοινωνικών Α- 

σφαλίσεων. Με απόφαση του Υπουργού Εργασίας και 
Κοινωνικών Ασφαλίσεων καθορίζονται τα όργανα και οι 
διαδικασίες παρακολούθησης, ελέγχου και αποτίμησης 
της εφαρμογής των παραπάνω Σχεδίων του Ο.Α.Ε.Δ. και 
των Εταιρειών των άρθρων 8, 9 και 10 του παρόντος. 

7. Με απόφαση του Υπουργού Εργασίας και Κοινωνικών 
Ασφαλίσεων, ύστερα από πρόταση του Δ.Σ. του Ο.Α.Ε.Δ., 
πόροι υπέρ κλάδων που έχουν συσταθεί στον Ο.Α.Ε.Δ. 
δύνανται να διατίθενται γενικώς για την επίτευξη στόχων 
που περιλαμβάνονται στα εγκεκριμένα Στρατηγικά και Ε¬ 
πιχειρησιακά Σχέδια του Ο.Α.Ε.Δ. και των Εταιριών. Ειδι¬ 
κά για τους πόρους του Λογαριασμού για την Απασχόλη¬ 
ση και την Επαγγελματική Κατάρτιση (Λ.Α.Ε.Κ.) απαιτεί¬ 
ται σχετική εισήγηση της Επιτροπής Διαχείρισης του 
Λογαριασμού για την Απασχόληση και την Επαγγελματι¬ 
κή Κατάρτιση(Λ.Α.Ε.Κ,). 

8. Στην παράγραφο 1 του άρθρου 20 του Ν. 2639/1998 
(ΦΕΚ 205 Α') προστίθεται δεύτερο εδάφιο ως εξής: 

«Η ανάθεση γίνεται σύμφωνα με τις διατάξεις που διέ- 
πουντη σύναψη των δημοσίων συμβάσεων εκτέλεσης έρ¬ 
γων, προμηθειών και παροχής υπηρεσιών των νομικών 
προσώπων δημοσίου δικαίου.» 

9. Το πρώτο εδάφιο της παραγράφου 3 του άρθρου 20 
του Ν. 2639/1998 αντικαθίσταται ως εξής: 

«Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται ύστερα από πρόταση του Δι¬ 
οικητικού Συμβουλίου του Ο.Α.Ε.Δ. καθορίζονται οι όροι 
συνεργασίας για την εκτέλεση των προγραμμάτων των 
παραγράφων 1 και 2.» 

Άρθρο 7 

Έλεγχος 

1. Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται εντός οκτώ μηνών από την έ¬ 
ναρξη ισχύος του παρόντος, ύστερα από πρόταση του 
Δ.Σ. του Ο.Α.Ε.Δ., καθορίζονται ο τρόπος, το περιεχόμε¬ 
νο, τα όργανα και η διαδικασία για τη διενέργεια εσωτερι¬ 
κού ελέγχου στις υπηρεσίες του Ο.Α.Ε.Δ. και των Εταιρει¬ 
ών των άρθρων 8, 9 και 10 του παρόντος. 

2. Με απόφαση του Υπουργού Εργασίας και Κοινωνικών 
Ασφαλίσεων μπορεί να καθορίζονται τα όργανα και η δια¬ 
δικασία για τη διενέργεια έκτακτου διαχειριστικού ελέγ¬ 
χου, ως προς τη νομιμότητα και την κανονικότητα των πό¬ 
σης φύσεως δαπανώντου Ο.Α.Ε.Δ. και των Εταιρειώντων 
άρθρων 8, 9 και 10 του παρόντος. 

3. Με απόφαση του Υπουργού Εργασίας και Κοινωνικών 
Ασφαλίσεων καθορίζονται ο τρόπος, το περιεχόμενο, τα 
όργανα και η διαδικασία για τη διενέργεια ελέγχων σε φυ¬ 
σικά πρόσωπα και νομικά πρόσωπα δημοσίου και ιδιωτι¬ 
κού δικαίου ως προς την εκτέλεση, τη διαχείριση και την 
τεχνική στήριξη προγραμμάτων που συγχρηματοδοτού- 
νται από την Ευρωπαϊκή Ένωση και που ανατίθενται σε 
αυτά από τον Υπουργό Εργασίας και Κοινωνικών Ασφαλί¬ 
σεων. 

ΚΕΦΑΛΑΙΟ Β' 

ΕΤΑΙΡΕΙΕΣ ΤΟΥ Ο.Α.Ε.Δ. 

Άρθρο 8 

Εταιρεία «Υπηρεσίες Υποστήριξης 
Ανθρώπινου Δυναμικού Α.Ε.» 

1. Συνιστάται ανώνυμη εταιρεία με την επωνυμία «Υπη¬ 


ρεσίες Υποστήριξης Ανθρώπινου Δυναμικού Α.Ε.», με έ¬ 
δρα την Αθήνα. 

2. Σκοπός της Εταιρείας είναι η υποστήριξη του ανθρώ¬ 
πινου δυναμικού της χώρας για την ένταξή του στην ε¬ 
παγγελματική ζωή, την ένταξη ή επανένταξη στην αγορά 
εργασίας καιτην εν γένει προώθηση στην απασχόληση με 
την εφαρμογή πρόσφορων μεθόδων και ιδίως της εξατο- 
μικευμένης παρέμβασης. Γιατην εκπλήρωση του σκοπού 
αυτού η εταιρεία: 

α) Συνιστά τα Κέντρα Προώθησης Απασχόλησης 
(Κ.Π.Α.) και έχει την ευθύνη λειτουργίας τους σύμφωνα 
με τα οριζόμενα στο εγκεκριμένο Επιχειρησιακό Σχέδιο. 
Σε περίπτωση που δεν έχει εγκριθεί Επιχειρησιακό Σχέδιο 
την απόφαση για τη σύσταση και λειτουργία Κ.Π.Α. λαμ¬ 
βάνει το Δ.Σ. του Ο.Α.Ε.Δ.. 

β) Παρέχει συμβουλευτικές υπηρεσίες και εφαρμόζει 
μεθόδους και διαδικασίες εξατομικευμένης παρέμβα¬ 
σης, υποστήριξης και πληροφόρησης των αναζητούντων 
εργασία και κατά προτεραιότητα των ανέργων, για την ε¬ 
ξεύρεση εργασίας ανάλογης των προσόντων και δεξιοτή- 
τωντους και για τη διευκόλυνση της κινητικότητας του ερ¬ 
γατικού δυναμικού. 

γ) Καταρτίζει και παρακολουθεί τα ατομικά σχέδια δρά¬ 
σης και αξιολογεί τα αποτελέσματά τους. 

δ) Παρέχει υπηρεσίες επαγγελματικού προσανατολι¬ 
σμού των νέων ανέργων και του εργατικού δυναμικού της 
χώρας, συνδυάζοντας τα ατομικά χαρακτηριστικά κάθε 
ατόμου ικανού προς εργασία με την οικονομική πραγμα¬ 
τικότητα και τις σύγχρονες τάσεις και προοπτικές, όπως 
διαμορφώνονται στις ειδικότητες και επαγγέλματα. 

ε) Παρέχει εξειδικευμένες συμβουλευτικές υπηρεσίες 
υποστήριξης σε πρόσωπα ή κοινωνικές ομάδες για τη δια¬ 
σφάλιση ίσων ευκαιριών για την απασχόληση. 

στ) Παρέχει εξειδικευμένη πληροφόρηση στις επιχει¬ 
ρήσεις και στο εργατικό δυναμικό της χώρας για θέματα 
της αγοράς εργασίας, που αφορούν στις συνθήκες εργα¬ 
σίας ειδικοτήτων και επαγγελμάτων, καθώς και σε ευκαι¬ 
ρίες και προοπτικές απασχόλησης στους κλάδους της εν 
γένει οικονομικής δραστηριότητας. 

ζ) Προσεγγίζει τις επιχειρήσεις για τη διερεύνηση των 
αναγκών και της ζήτησης εργασίας, καταγράφει τις δια¬ 
θέσιμες κενές θέσεις εργασίας σύμφωνα με τις ανάγκες 
κάθε επιχείρησης και υποδεικνύει τις ευκαιρίες για εργα¬ 
σία και απασχόληση. 

η) Αναπτύσσει συστηματικά μηχανισμούς και διαδικα¬ 
σίες σύζευξης της προσφοράς με τη ζήτηση εργασίας, ι¬ 
διαίτερα με τη χρήση των νέων τεχνολογιών πληροφόρη¬ 
σης και επικοινωνίας και τηρεί μητρώο επιχειρήσεων και 
ανέργων. 

θ) Συνεργάζεται με δημόσιους και ιδιωτικούς φορείς 
στην Ελλάδα και στο εξωτερικό για τη μεταφορά τεχνο¬ 
γνωσίας και για την κατά το δυνατόν καλύτερη εκπλήρω¬ 
ση των σκοπών της. 

ι) Εκπονεί μελέτες σε σχέση με τα αντικείμενα δραστη- 
ριότητάς της ή και συνεργάζεται με τις εταιρείες «Α.Ε. Ε¬ 
θνικό Παρατηρητήριο Απασχόλησης Ερευνητική - Πλη¬ 
ροφορική» και «Α.Ε. Επαγγελματική Κατάρτιση» για το 
σκοπό αυτόν ή και με άλλους δημόσιους ή ιδιωτικούς φο¬ 
ρείς με συναφείς αρμοδιότητες. 

ια) Συνεργάζεται με άλλους δημόσιους φορείς, παρεμ¬ 
φερούς χαρακτήρα, για το σχεδίασμά και εφαρμογή κοι¬ 
νών προγραμμάτων ή δράσεων στο πλαίσιο των δραστη¬ 
ριοτήτων της. 




3566 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ιβ) Συμμετέχει σε ευρωπαϊκά και διεθνή δίκτυα με σκο¬ 
πό την ανταλλαγή τεχνογνωσίας και εμπειρίας. 

ιγ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Δ.Σ. 
του Ο.Α. Ε.Δ. ή από τον Υπουργό Εργασίας και Κοινωνικών 
Ασφαλίσεων συναφείς με το σκοπό της. 

ιδ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Δ.Σ. 
του Ο.Α.Ε.Δ. μετά από εισήγηση της Επιτροπής Διαχείρι¬ 
σης του Λ.Α.Ε.Κ.. 

3. Η Εταιρεία δεν επιτρέπεται να επιβαρύνει οικονομικά 
καθ’ οοιονδήποτε τρόπο τους εργαζομένους ή ανέργους 
προς τους οποίους παρέχει τις υπηρεσίες της. 

4. Η Εταιρεία μπορεί να συνιστά Περιφερειακές Υπηρε¬ 
σίες σε Διοικητικές Περιφέρειες της Επικράτειας στο 
πλαίσιο εγκεκριμένου Επιχειρησιακού Σχεδίου. 

5. Μέχρι την έναρξη λειτουργίας της Εταιρείας, οι υφι¬ 
στάμενες Τοπικές Υπηρεσίες - Γραφεία Εργασίας, Τοπι¬ 
κές Υπηρεσίες - Κ.Π.Α. και τα Κέντρα Επαγγελματικού 
Προσανατολισμού του Ο.Α.Ε.Δ., εξακολουθούν να λει¬ 
τουργούν ως έχουν. Με την έναρξη λειτουργίας της η Ε¬ 
ταιρεία αναλαμβάνει την άσκηση όσων από τις αρμοδιό¬ 
τητες και τις δραστηριότητές τους ως Κ.Π.Α. ανήκουν 
στην αρμοδιότητάτης. 

Άρθρο 9 

Εταιρεία «Επαγγελματική Κατάρτιση Α.Ε.» 

1. Συνιστάται ανώνυμη εταιρεία με την επωνυμία «Ε¬ 
παγγελματική Κατάρτιση Α.Ε.», με έδρα την Αθήνα. 

2. Σκοπός της Εταιρείας είναι η εφαρμογή της Επαγ¬ 
γελματικής Κατάρτισης, της Συνεχιζόμενης Επαγγελμα¬ 
τικής Κατάρτισης και της δια βίου μάθησης. Για την εκ¬ 
πλήρωση του σκοπού αυτού η Εταιρεία: 

α) Συνιστά και έχει την ευθύνη της λειτουργίας των Ιν¬ 
στιτούτων Επαγγελματικής Κατάρτισης (Ι.Ε.Κ.) του 
Ο.Α.Ε.Δ., Κέντρων Επαγγελματικής Κατάρτισης (Κ.Ε.Κ.) 
του Ο.Α.Ε.Δ., Κέντρων Καταπολέμησης Κοινωνικού Απο¬ 
κλεισμού (Κ.Ε.Κ. Καταπολέμησης Κοινωνικού Αποκλει¬ 
σμού) και Σχολών Επαγγελματικής Κατάρτισης Ατόμων 
με Αναπηρίες σύμφωνα με τα οριζόμενα στο εγκεκριμένο 
Επιχειρησιακό Σχέδιο. Σε περίπτωση που δεν έχει εγκρι- 
θεί Επιχειρησιακό Σχέδιο ή δεν προβλέπεται στο εγκεκρι¬ 
μένο Σχέδιο η σύσταση και λειτουργία των ανωτέρω Ιν¬ 
στιτούτων και Κέντρων, την απόφαση για τη σύσταση και 
λειτουργία τους λαμβάνει το Δ.Σ. του Ο.Α. Ε.Δ.. Για τη σύ¬ 
σταση και λειτουργία των Ι.Ε.Κ. του Ο.Α.Ε.Δ. εφαρμόζο¬ 
νται οι διατάξεις του άρθρου 5 παρ. 6 του Ν. 2009/1992 
(ΦΕΚ 18 Α'). 

β) Συνδέει την εκπαιδευτική διαδικασία με την απασχό¬ 
ληση, στο πλαίσιο εφαρμογής της Επαγγελματικής και 
της Συνεχιζόμενης Επαγγελματικής Κατάρτισης, σε συ¬ 
νεργασία με την Εταιρεία «Υπηρεσίες Υποστήριξης Αν¬ 
θρώπινου Δυναμικού Α.Ε.», η οποία προβαίνει στην τοπο¬ 
θέτηση των καταρτιζομένων σε θέσεις πρακτικής άσκη¬ 
σης και απόκτησης επαγγελματικής εμπειρίας. 

γ) Π ροσαρμόζει και αναβαθμίζει τα προσόντα και τις δε¬ 
ξιότητες του ανθρώπινου δυναμικού στις σύγχρονες α¬ 
παιτήσεις της αγοράς εργασίας και στις τεχνολογικές ε¬ 
ξελίξεις με την εκτέλεση προγραμμάτων συνεχιζόμενης 
επαγγελματικής κατάρτισης και τη σύνδεσή τους με δρά¬ 
σεις ενίσχυσης της απασχόλησης. 

δ) Υποστηρίζειτο ανθρώπινο δυναμικό, μέσω της δια βί¬ 
ου μάθησης, με στόχο τη συνεχή βελτίωσή του και την 


προσαρμογή των προσόντων, δεξιοτήτων και ικανοτήτων 
του στις εκάστοτε μεταβολές του τεχνολογικού και παρα¬ 
γωγικού περιβάλλοντος. 

ε) Διευκολύνει την επαγγελματική ένταξη των νέων και 
ενηλίκων στην αγορά εργασίας με την παροχή της Επαγ¬ 
γελματικής Κατάρτισης στο πλαίσιο του Εθνικού Συστή¬ 
ματος Επαγγελματικής Κατάρτισης, σύμφωνα με την κεί¬ 
μενη νομοθεσία. 

στ) Εφαρμόζει ειδικά προγράμματα επαγγελματικής 
κατάρτισης για άτομα με αναπηρίες. 

ζ) Οργανώνει και υλοποιεί προγράμματα κατάρτισης 
και επιμόρφωσης που της ανατίθενται. 

η) Εκπονεί μελέτες για την επίτευξη του σκοπούτης. Για 
τις μελέτες αυτές μπορεί να συνεργάζεται με τις Εταιρεί¬ 
ες «Εθνικό Παρατηρητήριο Απασχόλησης Ερευνητική - 
Πληροφορική Α.Ε.» και «Υπηρεσίες Υποστήριξης Ανθρώ¬ 
πινου Δυναμικού Α.Ε.» ή και άλλους δημόσιους ή ιδιωτι¬ 
κούς φορείς με συναφείς αρμοδιότητες. 

θ) Συνεργάζεται με άλλους δημόσιους φορείς, παρεμ¬ 
φερούς χαρακτήρα, για το σχεδίασμά και εφαρμογή κοι¬ 
νών προγραμμάτων ή δράσεων στο πλαίσιο των δραστη¬ 
ριοτήτων της. 

ι) Συμμετέχει σε ευρωπαϊκά και διεθνή δίκτυα με σκοπό 
την ανταλλαγή τεχνογνωσίας και εμπειρίας ή πληροφο¬ 
ριών που έχουν σκοπό την επαγγελματική κατάρτιση και 
τη δια βίου μάθηση. 

ια) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Δ.Σ. 
του Ο.Α.Ε.Δ. ή από τον Υπουργό Εργασίας και Κοινωνικών 
Ασφαλίσεων συναφείς με το σκοπό της. 

ιβ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από τον 
Ο.Α.Ε.Δ. μετά από εισήγηση της Επιτροπής Διαχείρισης 
του Λ.Α.Ε.Κ.. 

3. Μέχρι την έναρξη λειτουργίας της Εταιρείας «Επαγ¬ 
γελματική Κατάρτιση Α.Ε.» τα κατά τη δημοσίευση του 
παρόντος λειτουργούντα στους νομούς της χώρας Ινστι¬ 
τούτα Επαγγελματικής Κατάρτισης (Ι.Ε.Κ.) του Ο.Α.Ε.Δ., 
Κέντρα Επαγγελματικής Κατάρτισης (Κ.Ε.Κ.) του 
Ο.Α.Ε.Δ., Κέντρα Καταπολέμησης Κοινωνικού Αποκλει¬ 
σμού (Κ.Ε.Κ. Καταπολέμησης Κοινωνικού Αποκλεισμού) 
και Σχολές Επαγγελματικής Κατάρτισης Ατόμων με Ειδι¬ 
κές Ανάγκες του Ο.Α.Ε.Δ. εξακολουθούν να λειτουργούν 
ως έχουν. Μετά την έναρξη λειτουργίας της, η Εταιρεία α¬ 
ναλαμβάνει την αρμοδιότητα για τη λειτουργία αυτών. 

Άρθρο 10 

Εταιρεία «Παρατηρητήριο Απασχόλησης 
Ερευνητική - Πληροφορική Α.Ε.» 

1. Το νομικό πρόσωπο ιδιωτικού δικαίου με την επωνυ¬ 
μία «Εθνικό Παρατηρητήριο Απασχόλησης» (Ε.Π.Α.), που 
ιδρύθηκε κατ’ εξουσιοδότηση του Ν. 1836/1989 (ΦΕΚ 79 
Α') και του άρθρου 14του Ν. 2434/1996 (ΦΕΚ 188 Α'), με 
την υπ. αριθμ. 31699/1993 (ΦΕΚ 423 Β') απόφαση του Υ¬ 
πουργού Εργασίας και Κοινωνικών Ασφαλίσεων, όπως 
αυτή τροποποιήθηκε με τις υπ. αριθμ. 33347/1996 (ΦΕΚ 
343 Β') και 33244/1997 (ΦΕΚ 109 Β') αποφάσεις του Υ¬ 
πουργού Εργασίας και Κοινωνικών Ασφαλίσεων και συγ- 
χωνεύθηκε μετοάρθρο 19του Ν. 2874/2000 (ΦΕΚ286Α") 
με το Εθνικό Ινστιτούτο Εργασίας (Ε.Ι.Ε.), μετατρέπεται 
σε ανώνυμη εταιρεία με την επωνυμία «Παρατηρητήριο Α¬ 
πασχόλησης Ερευνητική - Πληροφορική Α.Ε.» με έδρα 
την Αθήνα. 

2. Σκοπός της Εταιρείας είναι η ανάπτυξη ερευνητικού 
και μελετητικού έργου, καθώς και η παροχή υπηρεσιών 
πληροφορικής και τεχνικής υποστήριξης προς τον 
Ο.Α.Ε.Δ. και τις Εταιρείες των άρθρων 8 και 9 του νόμου 
αυτού, για την εκπλήρωση των ευρύτερων σκοπών τους. 
Γιατην εκπλήρωση του σκοπού της, η Εταιρεία: 

α) Συγκεντρώνει, παρακολουθεί στατιστικά και επεξερ¬ 
γάζεται τα πρωτογενή στοιχεία, της εγγεγραμμένης α¬ 
νεργίας, της απασχόλησης και των εφαρμοζόμενων προ¬ 
γραμμάτων προώθησης της απασχόλησης τόσο πανελ¬ 
λαδικά όσο και σε κάθε νομό της χώρας και δημιουργεί 
τράπεζα δεδομένων της αγοράς εργασίας. 

β) Αναλύει τα στοιχεία ως προς τα χαρακτηριστικά και 
τις τάσεις της αγοράς εργασίας στην Ελλάδα και σε άλ¬ 
λες χώρες σε σχέση με τις εφαρμοζόμενες πολιτικές. 

γ) Μελετά και παρακολουθεί τις ευρωπαϊκές και διε¬ 
θνείς εξελίξεις και προοπτικές στους τομείς της απασχό¬ 
λησης, της εκπαίδευσης και επαγγελματικής κατάρτισης, 
της δια βίου μάθησης και γενικότερα της αγοράς εργα¬ 
σίας. 

δ) Μελετά και ερευνά τις συνθήκες και ευκαιρίες απα¬ 
σχόλησης στην αγορά εργασίας. 

ε) Μελετά και ερευνά την προσφορά και τη ζήτηση ε¬ 
παγγελμάτων και ειδικοτήτων, σύμφωνα με τις προοπτι¬ 
κές της ελληνικής οικονομίας. 

στ) Παρέχει υπηρεσίες μηχανοργάνωσης καθώς και τε¬ 
χνολογικής και τεχνικής υποστήριξης των Υπηρεσιώντου 
Ο.Α.Ε.Δ. και των Εταιρειών των άρθρων 8 και 9 του παρό¬ 
ντος και έχει την ευθύνη για την ανάπτυξη και εφαρμογή 
Ολοκληρωμένων Πληροφοριακών Συστημάτων παρακο¬ 
λούθησης των δραστηριοτήτων τους και γενικά προσφέ¬ 
ρει την αναγκαία στήριξη για την εκπλήρωση των σκοπών 
τους. 

ζ) Διοργανώνει σεμινάρια, ημερίδες ή άλλες ενημερωτι¬ 
κές εκδηλώσεις και εκδίδει έντυπα ή άλλα συναφή μέσα 
προβολής και ενημέρωσης του κοινού στο πλαίσιο των 
σκοπών της. 

η) Στηρίζει την εφαρμογή πολιτικών απασχόλησης, ε¬ 
φόσον της ανατεθεί συγκεκριμένο σχετικό έργο από τον 
Υπουργό Εργασίας και Κοινωνικών Ασφαλίσεων. 

θ) Διενεργεί μελέτες σε σχέση με τα αντικείμενα δρα- 
στηριότητάςτηςή και συνεργάζεται μετηνΑ.Ε. «Επαγγελ¬ 
ματική Κατάρτιση» και την Α.Ε «Υπηρεσίες Υποστήριξης 
Ανθρώπινου Δυναμικού» για το σκοπό αυτόν ή άλλους δη¬ 
μόσιους ή ιδιωτικούς φορείς με συναφείς αρμοδιότητες. 

ι) Συνεργάζεται με άλλους δημόσιους φορείς, παρεμ¬ 
φερούς χαρακτήρα, για το σχεδίασμά και εφαρμογή κοι¬ 
νών προγραμμάτων ή δράσεων στο πλαίσιο των δραστη¬ 
ριοτήτων της. 

ια) Συμμετέχει σε ευρωπαϊκά και διεθνή δίκτυα με σκο¬ 
πό την ανταλλαγή τεχνογνωσίας και εμπειρίας. 

ιβ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Δ.Σ. 
του Ο.Α.Ε.Δ. ή από τον Υπουργό Εργασίας και Κοινωνικών 
Ασφαλίσεων συναφείς με το σκοπό της. 

ιγ) Παρακολουθεί τα χαρακτηριστικά της άτυπης επαγ¬ 
γελματικής κατάρτισης στην Ελλάδα και εκπονεί και προ¬ 
ωθεί προτάσεις για την ενίσχυση και τη συνεχή βελτίωση 
της ανταγωνιστικότητας και της παραγωγικότητας. 

ιδ) Στηρίζει τεχνικά κοινοτικές δράσεις που αναφέρο- 
νται στο ανθρώπινο δυναμικό. 

ιε) Δημιουργεί τράπεζα πληροφοριών και τεκμηρίωσης, 
που να καλύπτει την ελληνική, κοινοτική και διεθνή νομο¬ 


θεσία, νομολογία και βιβλιογραφία, σε σχέση με τους 
σκοπούς της. 

ιστ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από τον 
Ο.Α.Ε.Δ. μετά από εισήγηση της Επιτροπής Διαχείρισης 
του Λ.Α.Ε.Κ.. 

3. Το προσωπικό του Εθνικού Ινστιτούτου Εργασίας 
(Ε.Ι.Ε.) που είχε μεταφερθεί στο Εθνικό Παρατηρητήριο 
Απασχόλησης (Ε.Π.Α.) και το προσωπικό του Ε.Π.Α. απο¬ 
τελεί προσωπικό της Εταιρείας και διατηρεί την ίδια σχέ¬ 
ση εργασίας και τα ίδια ασφαλιστικά δικαιώματα και υπο¬ 
χρεώσεις. Οι υπηρεσίες του Ε.Ι.Ε. αποτελούν υπηρεσίες 
της Εταιρείας μέχρι την έκδοση του Κανονισμού Εσωτε¬ 
ρικής Λειτουργίας που προβλέπεται στην περίπτωση δ' 
της παραγράφου 12 του άρθρου 11. Η κινητή και ακίνητη 
περιουσία του Ε.Ι.Ε. που μεταφέρθηκε στο Ε.Π.Α. πε¬ 
ριέρχεται στην παρούσα Εταιρεία, η οποία υπεισέρχεται 
σε άλατα δικαιώματα καιτις υποχρεώσεις του Ε.Ι.Ε.. Η α¬ 
κίνητη περιουσία του Ε.Ι.Ε. μεταβιβάζεται στην παρούσα 
Εταιρεία από την ημερομηνία μεταγραφής των πράξεων 
μεταβίβασής της στα βιβλία μεταγραφών του οικείου Υ¬ 
ποθηκοφυλακείου, ενώ η κινητή από την ημερομηνία πα¬ 
ράδοσής της στην Εταιρεία. Οι ως άνω μεταβιβάσεις, κα¬ 
θώς και κάθε άλλη συμφωνία ή πράξη που απαιτείται για 
τη συγχώνευση, απαλλάσσονται παντός φόρου, τέλους 
χαρτοσήμου ή άλλου τέλους, εισφοράς ή δικαιώματος υ¬ 
πέρ του Δημοσίου ή οποιουδήποτε τρίτου συμπεριλαμ¬ 
βανομένων των αμοιβών των πάγιων και αναλογικών δι¬ 
καιωμάτων, επιδομάτων ή άλλων τελών υπέρ υποθηκο¬ 
φυλάκων. Μέχρι τη συγκρότηση του προσωρινού Δ.Σ. 
της Εταιρείας, κατά τα οριζόμενα στην παράγραφο 2 του 
άρθρου 11, εξακολουθούν να ισχύουν οι υφιστάμενες 
διατάξεις που αναφέρονται στη διοίκηση, οργάνωση, λει¬ 
τουργία και το προσωπικό των συγχωνευόμενων νομικών 
προσώπων. Οι διατάξεις αυτές παύουν να ισχύουν μετά 
τη συγκρότηση του προσωρινού Δ.Σ. και ισχύουν μόνο οι 
σχετικές διατάξεις του παρόντος για την Εταιρεία που 
προκύπτει από τη μετατροπή. Όπου σε νόμο, διάταγμα ή 
υπουργική απόφαση αναφέρεταιτο Ε.Ι.Ε., νοείται εφεξής 
η Εταιρεία του παρόντος άρθρου. Διατάξεις νόμου, που 
θεσπίζουν πόρους του Ε.Ι.Ε., καθώς και κάθε διάταξη νό¬ 
μου, διατάγματος ή υπουργικής απόφασης υπέρ του 
Ε.Ι.Ε. θεωρείται ότι ισχύει υπέρ της Εταιρείας του παρό¬ 
ντος άρθρου. Με απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Εργασίας και 
Κοινωνικών Ασφαλίσεων ρυθμίζεται κάθε σχετικό θέμα 
για την εφαρμογή των διατάξεων του άρθρου αυτού. 

4. Όλη η κινητή και ακίνητη περιουσία του Ε.Π.Α. πε¬ 
ριέρχεται στην Εταιρεία, η οποία υπεισέρχεται αυτοδικαί¬ 
ως σε όλα τα δικαιώματα καιτις υποχρεώσεις του. 

Άρθρο 11 
Κοινές διατάξεις 

1. Οι Εταιρείες των άρθρων 8, 9 και 10 του παρόντος εί¬ 
ναι ανώνυμες εταιρείες μη κερδοσκοπικού χαρακτήρα, 
λειτουργούνχάριντου δημόσιου συμφέροντος, έχουν ως 
μοναδικό μέτοχο τον Ο.Α.Ε.Δ., τελούν υπό την εποπτεία 
του Υπουργού Εργασίας και Κοινωνικών Ασφαλίσεων και 
διέπονται από τις διατάξεις του παρόντος νόμου και συ¬ 
μπληρωματικά από το Ν. 2190/1920 (ΦΕΚ37 Α?), όπως ι¬ 
σχύει. 

2. Τα καταστατικά των Εταιρειών των άρθρων 8,9 και 10 
συντάσσονται από τον Ο.Α.Ε.Δ. εντός μηνός από την έ- 

ναρξη ισχύος του παρόντος νόμου, εγκρίνονται με κοινή 
απόφαση των Υπουργών Ανάπτυξης και Εργασίας και 
Κοινωνικών Ασφαλίσεων και υποβάλλονται στις διατυπώ¬ 
σεις δημοσιότητας του Ν. 2190/1920. Η ημερομηνία έ¬ 
ναρξης της λειτουργίας των Εταιρειών καθορίζεται με 
πράξη του Υπουργού Εργασίας και Κοινωνικών Ασφαλί¬ 
σεων. Μέχρι τη συγκρότηση του Δ.Σ. κατά τα οριζόμενα 
στο παρόν οι Εταιρείες διοικούνται από προσωρινό Δ.Σ., 
στο οποίο συμμετέχουν εκπρόσωποι της Γ.Σ. Ε.Ε. και των 
εργοδοτικών οργανώσεων σύμφωνα με την παράγραφο 8 
του παρόντος, που ορίζεται με απόφαση του Υπουργού 
Εργασίας και Κοινωνικών Ασφαλίσεων. Με την απόφαση 
ορίζεται και ο προσωρινός Πρόεδρος - Διευθύνων Σύμ¬ 
βουλος. Η θητεία του προσωρινού Δ.Σ. λήγει με τη συ¬ 
γκρότηση του Δ.Σ., η οποία πρέπει να γίνει το αργότερο ε¬ 
ντός οκτώ (8) μηνών από τη δημοσίευση του παρόντος. 

3. Προς εκπλήρωση των σκοπών τους ο Ο.Α.Ε.Δ. και οι 
Εταιρείες των άρθρων 8, 9 και 10 συνεργάζονται μεταξύ 
τους, όπως κάθε φορά καθορίζεται στα Στρατηγικά και Ε¬ 
πιχειρησιακά Σχέδια του Ο.Α.Ε.Δ. και των Εταιρειών αυ¬ 
τών. Σε περίπτωση που δεν υπάρχουν εγκεκριμένα Στρα¬ 
τηγικά ή Επιχειρησιακά Σχέδια ή δεν προβλέπεται σε αυ¬ 
τά ο τρόπος συνεργασίας, αυτός προσδιορίζεται με 
απόφαση του Δ.Σ. του Ο.Α.Ε.Δ στο πλαίσιο της επίτευξης 
του κοινού τους στόχου. 

4. Η διάρκεια των Εταιρειών Ο.Α.Ε.Δ. των άρθρων 8, 9 
και 10 ορίζεται σε εκατό (100) έτη απάτη δημοσίευση του 
καταστατικού τους στην Εφημερίδα της Κυβερνήσεως. Η 
διάρκειά τους μπορεί να παραταθεί με απόφαση των Γε¬ 
νικών Συνελεύσεών τους. 

5. Το μετοχικό κεφάλαιο της «Υπηρεσίες Υποστήριξης 
Ανθρώπινου Δυναμικού Α.Ε.» ορίζεται σε πεντακόσια ε¬ 
κατομμύρια (500.000.000) δραχμές, της «Επαγγελματική 
Κατάρτιση Α.Ε.» και της «Παρατηρητήριο Απασχόλησης 
Ερευνητική - Πληροφορική Α.Ε.» ορίζεται σε εκατό εκα¬ 
τομμύρια (100.000.000) δραχμές για καθεμία, καλύπτεται 
εξ ολοκλήρου από τον Ο.Α.Ε.Δ. και καταβάλλεται όπως ο¬ 
ρίζεται στο καταστατικό τους. Για το σκοπό αυτόν επιχο¬ 
ρηγείται αντιστοίχως ο Ο.Α.Ε.Δ. από το Ελληνικό Δημό¬ 
σιο. Γιατις μετοχές που αντιστοιχούν στα ανωτέρω κεφά¬ 
λαια εκδίδεται για καθεμία από τις Εταιρείες ένας μη 
μεταβιβάσιμος ονομαστικός τίτλος υπέρ του Ο.Α.Ε.Δ.. Το 
μετοχικό κεφάλαιο των Εταιρειών μπορεί να αυξηθεί με α¬ 
πόφαση των Γ ενικών Συνελεύσεώντους, η οποία εγκρίνε- 
ται από τον Υπουργό Εργασίας και Κοινωνικών Ασφαλί¬ 
σεων, σύμφωνα με τις διατάξεις του ν.2190/1920. Για τις 
μετοχές της αύξησης του κεφαλαίου εκδίδεται για καθε¬ 
μία επίσης ένας μη μεταβιβάσιμος ονομαστικός τίτλος υ¬ 
πέρ του Ο.Α.Ε.Δ.. 

6. Όργανα Διοίκησης των Εταιρειών του Ο.Α.Ε.Δ. είναι η 
Γενική Συνέλευση (Γ.Σ.) και το Διοικητικό Συμβούλιο (Δ.Σ.). 

7. Η Γ ενική Συνέλευση είναι το ανώτατο όργανο των Ε¬ 
ταιρειών, έχει όλες τις αρμοδιότητες που ορίζονται στο Ν. 
2190/1920, εκτός αν ορίζεται διαφορετικά στον παρόντα 
νόμο ή στο καταστατικό των Εταιρειών. Ο Ο.Α.Ε.Δ. συμ¬ 
μετέχει στη Γενική Συνέλευση με έναν εκπρόσωπο, ο ο¬ 
ποίος ορίζεται από το Διοικητικό του Συμβούλιο. Στις συ¬ 
νεδριάσεις των Γ ενικών Συνελεύσεων των Εταιρειών του 
Ο.Α.Ε.Δ. δύναται να παρίσταται και εκπρόσωπος του Υ¬ 
πουργείου Εργασίας και Κοινωνικών Ασφαλίσεων, ο ο¬ 
ποίος συνυπογράφει τα πρακτικά. Στην περίπτωση αυτή 
ή στην περίπτωση που παρίσταται εκπρόσωπος του Υ¬ 
πουργού Ανάπτυξης δεν απαιτείται η κατ’ άρθρο 32 παρ. 


2του Ν. 2190/1920 παράσταση Συμβολαιογράφου της έ¬ 
δρας της Εταιρείας. 

8. Το Δ.Σ. των Εταιρειών «Υπηρεσίες Υποστήριξης Αν¬ 
θρώπινου Δυναμικού Α.Ε.», «Επαγγελματική Κατάρτιση 
Α.Ε.» και «Παρατηρητήριο Απασχόλησης Ερευνητική- 
Πληροφορική Α.Ε.» είναι εννεαμελές και αποτελείται από 
τον Πρόεδρο, που έχει συγχρόνως την ιδιότητα του Διευ- 
θύνοντος Συμβούλου και οκτώ (8) τακτικά μέλη. Τέσσερα 
(4) από αυτά ορίζονται με απόφαση του Υπουργού Εργα¬ 
σίας και Κοινωνικών Ασφαλίσεων και είναι: ένα (1) μέλος 
Γενικός Διευθυντής ή Διευθυντής του Υπουργείου, δύο 
(2) μέλη εμπειρογνώμονες σε θέματα αγοράς εργασίας 
και ένα (1) μέλος που υποδεικνύεται από τον Διοικητή του 
Ο.Α.Ε.Δ.. Δύο (2) μέλη προτείνονται από τη Γ.Σ.Ε.Ε. και 
δύο (2) μέλη προτείνονται από κοινού από τις εργοδοτι- 
κές οργανώσεις (Σ.Ε.Β., Γ.Σ.Ε.Β.Ε.Ε., Ε.Σ.Ε.Ε.). Σε περί¬ 
πτωση ασυμφωνίας των εργοδοτικών οργανώσεων υπο¬ 
βάλουν και οι τρεις πρόταση και ορίζονται από τον Υ¬ 
πουργό Εργασίας και Κοινωνικών Ασφαλίσεων δύο (2) εκ 
των προτεινομένων με κριτήριο την ισομερή συμμετοχή 
των εργοδοτικών οργανώσεων στα Δ.Σ. των Εταιρειών. 

9. Η θέση του Προέδρου - Διευθύνοντος Συμβούλου 
των Εταιρειών προκηρύσσεται με απόφαση του Υπουρ¬ 
γού Εργασίας και Κοινωνικών Ασφαλίσεων, ύστερα από 
πρόταση του Δ.Σ. του Ο.Α.Ε.Δ.. Η προκήρυξη δημοσιεύε¬ 
ται σε τέσσερις (4) εφημερίδες ευρείας κυκλοφορίας. Τα 
ελάχιστα απαιτούμενα προσόντα για την κατάληψη της 
θέσης είναι πτυχίο Α.Ε.Ι. της ημεδαπής ή ισότιμο της αλ¬ 
λοδαπής και πενταετής εμπειρία σε θέση σημαντικής ευ¬ 
θύνης στο δημόσιο ή τον ιδιωτικό τομέα. Στην προκήρυ¬ 
ξη της θέσης του Προέδρου - Διευθύνοντος Συμβούλου 
εξειδικεύονται τα αναγκαία προσόντα ή και μπορεί να ο¬ 
ρίζεται ότι για την κατάληψη της θέσης απαιτούνται και 
προσόντα πέρα από τα ελάχιστα απαιτούμενα προσόντα 
που αναφέρονται στην παρούσα παράγραφο. Με απόφα¬ 
ση του Υπουργού Εργασίας και Κοινωνικών Ασφαλίσεων 
καθορίζεται η διαδικασία και τα όργανα για την αξιολόγη¬ 
ση των κρινομένων και κάθε άλλο σχετικό θέμα. Τα λοιπά 
μέλη του Δ.Σ. θα πρέπει να διαθέτουν το απαιτούμενο για 
τη θέση τους κύρος και εμπειρία. 

10. Οι φορείς που εκπροσωπούνται στο Δ.Σ. των Εται¬ 
ρειών Ο.Α.Ε.Δ. υποχρεούνται εντός δεκαπέντε (15) ημε¬ 
ρών από τη σχετική έγγραφη πρόσκληση του Υπουργού 
Εργασίας και Κοινωνικών Ασφαλίσεων να υποδείξουν 
τους εκπροσώπους με τους αναπληρωτές τους. Αν η 
προθεσμία αυτή παρέλθει άπρακτη και δεν έχουν υποδει¬ 
χθεί εκπρόσωποι των φορέων, το Δ.Σ. συγκροτείται από 
τα λοιπά μέλη μέχρι την υπόδειξη και το διορισμό των εκ¬ 
προσώπων. Στην περίπτωση αυτή το Δ.Σ. συνεδριάζει και 
λαμβάνει έγκυρα αποφάσεις και στην περίπτωση αυτή το 
Δ.Σ. συνεδριάζει νόμιμα με την παρουσία των 2/3τωνδιο- 
ρισθέντων μελών και λαμβάνει έγκυρα αποφάσεις με α¬ 
πόλυτη πλειοψηφία των παρόντων μελών. 

11. Η θητεία του Προέδρου - Διευθύνοντος Συμβούλου 
και των μελών του Δ.Σ. των Εταιρειών είναι τετραετής. Τα 
μέλη του Δ.Σ. των Εταιρειών Ο.Α.Ε.Δ. των άρθρων 8,9 και 
10 ανακαλούνται οποτεδήποτε με απόφαση του Υπουρ¬ 
γού Εργασίας και Κοινωνικών Ασφαλίσεων κατόπιν αιτιο¬ 
λογημένης πρότασης του Δ.Σ. του Ο.Α.Ε.Δ.. Η ανάκληση 
τίθεται σε ισχύ μετά την πάροδο πέντε (5) ημερών απάτην 
έκδοση της ανωτέρω υπουργικής απόφασης. 

12. Το Δ.Σ. των Εταιρειών είναι αρμόδιο να αποφασίζει 
για κάθε θέμα που αφορά στη διοίκησή τους, στη διαχεί- 

ριση της περιουσίας τους, στην εκπροσώπησή τους και 
γενικά στην επιδίωξη του σκοπού τους. Το Δ.Σ. έχει ιδίως 
τις εξής αρμοδιότητες: 

α) Εγκρίνει το Στρατηγικό και το Επιχειρησιακό Σχέδιο, 
σύμφωνα με το άρθρο 6 του παρόντος, και στη συνέχεια 
τα υποβάλλει στον Ο.Α.Ε.Δ.. 

β) Συντάσσει ετήσια έκθεση πεπραγμένων που περιέχει 
άλατα οικονομικά στοιχεία που αφορούν τους εγκεκριμέ¬ 
νους από το Επιχειρησιακό Σχέδιο στόχους. Η έκθεση υ¬ 
ποβάλλεται μέσα στους τρεις (3) πρώτους μήνες του έ¬ 
τους στον Ο.Α.Ε.Δ.. 

γ) Εγκρίνει τις ετήσιες οικονομικές καταστάσεις, συ¬ 
ντάσσει τις σχετικές εκθέσεις και τις δημοσιεύει νομίμως 
και εμπροθέσμως. 

δ) Καταρτίζει τον Κανονισμό Εσωτερικής Λειτουργίας 
της Επιχείρησης και τον υποβάλλει στον Ο.Α.Ε.Δ.. Ο κα¬ 
νονισμός ρυθμίζει την υπηρεσιακή διάρθρωση, την κατα¬ 
νομή αρμοδιοτήτων, τα όργανα, καθώς και κάθε διαδικα¬ 
σία που αφορά τη λειτουργία της Επιχείρησης. Ο Κανονι¬ 
σμός εγκρίνεται από τον Υπουργό Εργασίας και 
Κοινωνικών Ασφαλίσεων. Με τον ίδιο τρόπο γίνεται και 
κάθε τροποποίηση του Κανονισμού. 

ε) Προσλαμβάνει και απολύει κατόπιν εισηγήσεως του 
Προέδρου -Διευθύνοντος Συμβούλου όλο το προσωπικό 
της Εταιρείας σύμφωνα με τον Κανονισμό Καταστάσεως 
Προσωπικού. 

στ) Είναι αρμόδιο να επιλέγει τους Διευθυντές σύμφω¬ 
να με τη διαδικασία που προβλέπεται στον εγκεκριμένο 
Κανονισμό. 

ζ) Ασκεί την οικονομική διαχείριση της Εταιρείας. 

13. Το Δ.Σ της Εταιρείας «Υπηρεσίες Υποστήριξης Αν¬ 
θρώπινου Δυναμικού Α.Ε.» αποφασίζει για τη σύσταση 
των Κέντρων Προώθησης Απασχόλησης (Κ.Π.Α.) και το 
Δ.Σ. της Εταιρείας «Επαγγελματική Κατάρτιση Α.Ε.» για 
τη σύσταση των Κ. Ε.Κ. και I.Ε. Κ. που προβλέπονται στα ε¬ 
γκεκριμένα Επιχειρησιακά τους Σχέδια. 

14. Τα μέλη του Δ.Σ. πρέπει να διαθέτουν το απαιτούμε- 
νο για τη θέση τους κύρος και εμπειρία και δεν πρέπει να 
συνδέονται με σχέση εξαρτημένης εργασίας ή να έχουν 
συγγένεια μέχρι τρίτου βαθμού εξ αίματος ή εξ αγχιστεί¬ 
ας με πρόσωπα που συναλλάσσονται με την Εταιρεία για 
την εκτέλεση έργων, προμηθειών ή παροχή υπηρεσιών. Η 
παράβαση της διάταξης αυτής συνεπάγεται την έκπτωση 
απάτη θέση τους. 

15. Οι αρμοδιότητες του Προέδρου - Διευθύνοντος 
Συμβούλου των Εταιρειών καθορίζονται με τα καταστατι¬ 
κά τους. Ο Πρόεδρος του Δ.Σ. εκπροσωπεί την Εταιρεία, 
συγκαλείτο Δ.Σ., προεδρεύει των συνεδριάσεών του και 
ασκεί όλες τις αρμοδιότητες που προβλέπονται από το 
καταστατικό και τον κ.ν. 2190/1920. 

16. Με απόφαση των Υπουργών Οικονομικών και Εργα¬ 
σίας και Κοινωνικών Ασφαλίσεων, ύστερα από γνώμη της 
Γενικής Συνέλευσης της κάθε Εταιρείας, καθορίζονται οι 
αποδοχές του Προέδρου-Διευθύνοντος Συμβούλου και η 
αποζημίωση των μελών του Δ.Σ. κάθε Εταιρείας. 

17. Το Δ.Σ. των Εταιρειών Ο.Α.Ε.Δ. συνεδριάζει με πα¬ 
ρουσία πέντε (5) τουλάχιστον μελών και αποφασίζει με α¬ 
πόλυτη πλειοψηφία των παρόντων μελών. 

18. Το προσωπικό προσλαμβάνεται με σύμβαση εργα¬ 
σίας ιδιωτικού δικαίου κατόπιν προκήρυξης πλήρωσης 
θέσεων από την κάθε Εταιρεία σύμφωνα με τη διαδικασία 
που ορίζεται στην παράγραφο 3 του άρθρου 1 του Ν. 
2527/1997 (ΦΕΚ206Α'). 


19. Το εκπαιδευτικό προσωπικό της Εταιρείας «Επαγ¬ 
γελματική Κατάρτιση Α.Ε.» προσλαμβάνεται με σύμβαση 
εξαρτημένης εργασίας ορισμένου χρόνου και αμείβεται 
με ωριαία αντιμισθία. Για τα κριτήρια πρόσληψης του 
προσωπικού αυτού και επιλογής των μαθητευόμενωντων 
Σχολών Συνεχιζόμενης Επαγγελματικής Κατάρτισης και 
Ι.Ε.Κ. εφαρμόζονται ανάλογα οι διατάξεις της παραγρά¬ 
φου 2του άρθρου 3 του Ν. 2336/1995, όπως ισχύει. Με α¬ 
πόφαση του Υπουργού Εργασίας και Κοινωνικών Ασφαλί¬ 
σεων, που εκδίδεται ύστερα από πρόταση του Δ.Σ. της Ε¬ 
ταιρείας και δημοσιεύεται στην Εφημερίδα της 
Κυβερνήσεως, εξειδικεύονται και συμπληρώνονται τα α¬ 
νωτέρω αναφερόμενα κριτήρια. 

20. Οι αποδοχές του προσωπικού των Εταιρειών 
Ο.Α.Ε.Δ. καθορίζονται με απόφαση του Δ.Σ. κάθε Εται¬ 
ρείας. 

21. Με αποφάσεις των Υπουργών Εσωτερικών, Δημό¬ 
σιας Διοίκησης και Αποκέντρωσης και Εργασίας και Κοι¬ 
νωνικών Ασφαλίσεων, που εκδίδονται ύστερα από πρό¬ 
ταση του Δ.Σ. των Εταιρειών του Ο.Α.Ε.Δ. και δημοσιεύ¬ 
ονται στην Εφημερίδα της Κυβερνήσεως, μπορεί να 
καταρτίζεται Κανονισμός Κατάστασης Προσωπικού κά¬ 
θε Εταιρείας. 

22. Με τον Κανονισμό Κατάστασης Προσωπικού ρυθμί¬ 
ζονται θέματα που αφορούντα καθήκοντα και τις ευθύνες 
του προσωπικού, το χρόνο εργασίας του, τη μισθοδοσία 
του, τις κάθε είδους άδειες, την απόσπαση και μετακίνη¬ 
σή του, την εξέλιξή του, τον τρόπο αξιολόγησής του, την 
πειθαρχική διαδικασία, τα πειθαρχικά όργανα, τα πειθαρ¬ 
χικά αδικήματα και τις ποινές, τη λύση της υπαλληλικής 
σχέσης, καθώς και κάθε άλλο θέμα σχετικό με την υπηρε¬ 
σιακή κατάσταση του προσωπικού. 

23. Οι πόροι των Εταιρειών προέρχονται από τη χρημα¬ 
τοδότηση και την επιχορήγηση του Ο.Α.Ε.Δ., από την ε¬ 
κτέλεση προγραμμάτων της Ευρωπαϊκής Ένωσης και 
Διεθνών Οργανισμών και κάθε άλλη νόμιμη πηγή. Οι ως ά¬ 
νω επιχορηγήσεις, καθώς και οι οικονομικές ενισχύσεις, 
μειώνουν το κόστος των προγραμμάτων ή των εργασιών 
που έχουν πραγματοποιηθεί από τις Εταιρείες. Οι Εται¬ 
ρείες των άρθρων 9 και 10 μπορεί να έχουν πόρους και α¬ 
πό τυχόν παροχή υπηρεσιών, εφόσον συνάδει προς τους 
σκοπούς τους. 

24. Ο Ο.Α.Ε.Δ. υποχρεούται να μεριμνά για την εμπρό¬ 
θεσμη εκπλήρωση κάθε οικονομικής παροχής που σύμ¬ 
φωνα με τον εγκεκριμένο προϋπολογισμό κάθε Εταιρείας 
οφείλεται από τον Οργανισμό προς αυτήν. 

Άρθρο 12 

Λογιστικές - Φορολογικές Διατάξεις 

1. Οι Εταιρείες των άρθρων 8,9 και 10 του παρόντος νό¬ 
μου εφαρμόζουν το Ελληνικό Γενικό Λογιστικό Σχέδιο, οι 
δε ετήσιες οικονομικές τους καταστάσεις ελέγχονται από 
Ορκωτούς Ελεγκτές - Λογιστές. 

2. Οι παρεχόμενες από την Εταιρία του άρθρου 9 του 
παρόντος υπηρεσίες εμπίπτουν στην περίπτωση (ιβ) της 
παραγράφου 1 του άρθρου 22 του Ν. 2859/2000 περί Φό¬ 
ρου Προστιθέμενης Αξίας, όπως εκάστοτε ισχύει. 

3. Η σύσταση των Εταιρειών του Ο.Α.Ε.Δ., η τροποποί¬ 
ηση των καταστατικών τους και οι εισφορές σε είδος ή σε 
χρήμα απαλλάσσονται από την καταβολή πόσης φύσεως 
έμμεσων φόρων, τελών και κρατήσεων υπέρ τρίτων. 

ΚΕΦΑΛΑΙΟ Γ 

ΔΙΑΔΙΚΑΣΙΕΣ ΑΝΑΔΙΟΡΓΑΝΩΣΗΣ 

Άρθρο 13 
Προσωπικό 

1. Μέσα σε τρεις μήνες από τη σύσταση των Εταιρειών 
των άρθρων 8, 9 και 10 του παρόντος, καταρτίζεται πίνα¬ 
κας απότοΔ.Σ.του Ο.Α.Ε.Δ. κατόπιν εισηγήσεωςτου Δ. Σ. 
της οικείας Εταιρείας, στον οποίο καθορίζονται οι θέσεις, 
καθώς και τα απαιτούμενα προσόντα για την πλήρωση 
αυτών. Οι θέσεις αυτές προκηρύσσονται κατά τα οριζό¬ 
μενα στην παράγραφο 18του άρθρου 11. Στις θέσεις αυ¬ 
τές μπορεί να αποσπάται με αίτησή του προσωπικό του 
Ο.Α.Ε.Δ. ύστερα από αξιολόγησή του από Ειδική Επιτρο¬ 
πή Αξιολόγησης. Η απόσπαση γίνεται με πράξη του Διοι¬ 
κητή του Ο.Α.Ε.Δ., ύστερα από γνώμη του Υπηρεσιακού 
Συμβουλίου κατά τις κείμενες διατάξεις καιη διάρκειάτης 
δεν μπορεί να υπερβεί τα δύο έτη. Με απόφαση του Υ¬ 
πουργού Εργασίας και Κοινωνικών Ασφαλίσεων ύστερα 
από πρόταση του Δ.Σ. του Ο.Α.Ε.Δ. καθορίζονται η συ¬ 
γκρότηση της Ειδικής Επιτροπής Αξιολόγησης, καθώς 
και η διαδικασία και τα κριτήρια για την αξιολόγηση. 

2. Οι μόνιμοι υπάλληλοι του Ο.Α.Ε.Δ. που επιθυμούν να 
προσληφθούν από τις εταιρείες που προβλέπονται στα 
άρθρα 8, 9 και 10 υποβάλλουν αίτηση, η οποία εξετάζεται 
από την Επιτροπή Αξιολόγησης της προηγούμενης πα¬ 
ραγράφου. Όσων η αίτηση γίνεται δεκτή προσλαμβάνο¬ 
νται από την οικεία Εταιρεία κατόπιν προηγούμενης πα¬ 
ραίτησης από τη θέση που κατέχουν στον Ο.Α.Ε.Δ.. Γ ιατο 
προσωπικό αυτό δεν λύεται η σχέση εργασίας του παρά 
μόνο γιατους ίδιους λόγους που λύεται η σχέση εργασίας 
των υπαλλήλων Ν.Π.Δ.Δ., δικαιούται δε από την οικεία Ε¬ 
ταιρεία τακτικές αποδοχές τουλάχιστον ίσες με αυτές 
που ελάμβανε κατά το χρόνο της παραίτησής του. 

3. Σε περίπτωση διάλυσης οποιοσδήποτε από τις Εται¬ 
ρείες, το προσωπικό που υπηρετεί σε αυτή κατόπιν πα¬ 
ραίτησης από το νομικό πρόσωπο δημοσίου δικαίου του 
Ο.Α.Ε.Δ. σύμφωνα με τις διατάξεις του παρόντος νόμου, 
επανέρχεται αυτοδικαίως στον Ο.Α.Ε.Δ., με πράξη του Δι¬ 
οικητή, έπειτα από αίτηση του ενδιαφερομένου. Η διάτα¬ 
ξη αυτή ισχύει και για τους δικηγόρους με έμμισθη εντο¬ 
λή, οι οποίοι παρέχουν τις υπηρεσίες τους στον Ο.Α.Ε.Δ. 
και κατέχουν οργανική θέση σε αυτόν, κατά τη δημοσίευ¬ 
ση του νόμου αυτού. 

4. Με απόφαση του Δ.Σ. του Ο.Α.Ε.Δ., που εκδίδεται ύ¬ 
στερα από εισήγηση του Δ.Σ. της οικείας Εταιρείας, όσοι 
κατά τη δημοσίευση των υπουργικών αποφάσεων έγκρι¬ 
σης των καταστατικών των Εταιρειών συνδέονται με τον 
Ο.Α.Ε.Δ. με σχέση εργασίας ιδιωτικού δικαίου αορίστου 
χρόνου ή με σχέση έμμισθης εντολής και κρίνονται λόγω 
των προσόντων τους απαραίτητοι για την κάλυψη ανα¬ 
γκών των Εταιρειών, συνεχίζουν ύστερα από αίτησή τους 
την παροχή των υπηρεσιών τους στις Εταιρείες με τους ί¬ 
διους όρους των υφιστάμενων συμβάσεωντους. Μετηνί¬ 
δια διαδικασία και τις ίδιες προϋποθέσεις μπορούν να συ- 
νεχίσουν την παροχή των υπηρεσιών τους σε μια από τις 
Εταιρείες του Ο.Α.Ε.Δ. και όσοι συνδέονται με σχέση ερ¬ 
γασίας ιδιωτικού δικαίου ορισμένου χρόνου ή με σύμβα¬ 
ση έργου μέχρι τη λήξη της συμβατικής τους σχέσης. 

5. Το ωρομίσθιο προσωπικό συνεχίζει την εργασιακή 
του σχέση στο νομικό πρόσωπο δημοσίου δικαίου του 
Ο.Α.Ε.Δ. μέχριτο χρόνο λήξεωςτης σύμβασήςτου. Οι θέ¬ 


σεις μερικής απασχόλησης εργατών στον Ο.Α.Ε.Δ. με 
σύμβαση εργασίας ιδιωτικού δικαίου αορίστου χρόνου 
που συστάθηκαν με το π.δ. 76/1991 (ΦΕΚ33Α') και οι α¬ 
ντίστοιχες συμβάσεις μετατρέπονται από την ισχύ του 
παρόντος σε πλήρους απασχόλησης. 

Άρθρο 14 

Ο Ο.Α.Ε.Δ. παραχωρεί στις Εταιρείες των άρθρων 8, 9 
και 10 τη χρήση με ή χωρίς αντάλλαγμα πάγιων περιου¬ 
σιακών στοιχείων του, που κρίνονται αναγκαία για την εκ¬ 
πλήρωση των σκοπών τους. Με απόφαση του Υπουργού 
Εργασίας και Κοινωνικών Ασφαλίσεων ορίζονται οι όροι, 
οι προϋποθέσεις και η διαδικασία για την παραχώρηση 
της χρήσης με ή χωρίς αντάλλαγμα και κάθε σχετικό θέ¬ 
μα. 

Άρθρο 15 

Ο Ο.Α.Ε.Δ. μπορεί να παραχωρεί στις Εταιρείες των άρ¬ 
θρων 8,9 και 10 τη χρήση μισθωμένων από τον ίδιο ακινή¬ 
των. Με απόφαση του Υπουργού Εργασίας και Κοινωνι¬ 
κών Ασφαλίσεων, που εκδίδεται εντός δύο μηνών από τη 
σύσταση των Εταιρειών του Ο.Α.Ε.Δ., ορίζονται οι λεπτο¬ 
μέρειες της ανωτέρω παραχώρησης. Οι όροι των συμβά¬ 
σεων μίσθωσης δεν θίγονται από την ανωτέρω παραχώ¬ 
ρηση. Η παραχώρηση της χρήσης δεν συνιστά λόγο κα¬ 
ταγγελίας των συμβάσεων μίσθωσης και δε δημιουργεί 
απαίτηση των εκμισθωτών για αναπροσαρμογή του μι¬ 
σθώματος. 

Άρθρο 16 

Μέχρι την έναρξη της λειτουργίας των Εταιρειών, οι αρ¬ 
μοδιότητες που ανατίθενται σε αυτές στα πλαίσια του 
σκοπού τους σύμφωνα με το άρθρα 8, 9 και 10 του παρό¬ 
ντος, εξακολουθούν να ασκούνται από τον Ο.Α.Ε.Δ.. 

Άρθρο 17 

Η Εταιρεία του άρθρου 9 μπορεί να ιδρύει Ι.Ε.Κ. κατά τα 
οριζόμενα στην παράγραφο 6 του άρθρου 5 του Ν. 
2009/1992 (ΦΕΚ 18 Α'). 

Άρθρο 18 

Με απόφαση του Υπουργού Εργασίας και Κοινωνικών 
Ασφαλίσεων ρυθμίζονται ειδικότερα θέματα ή θέματα με 
χαρακτήρα τεχνικό ή λεπτομερειακό που σχετίζονται με 
θέματα αρμοδιότητας και λειτουργίας του Ο.Α.Ε.Δ. και 
των Εταιρειών των άρθρων 8, 9 και 10 του παρόντος. 

Άρθρο 19 

Με προεδρικό διάταγμα, που εκδίδεται ύστερα από 
πρόταση του Υπουργού Εργασίας και Κοινωνικών Ασφα¬ 
λίσεων, επιτρέπεται να κωδικοποιούνται σε ενιαίο κείμενο 
όλες οι διατάξεις του παρόντος νόμου, οι διατάξεις της 
κείμενης νομοθεσίας που ισχύουν, νομοθετημάτων που 
πρόκειται να εκδοθούν και κανονιστικών πράξεων που έ¬ 
χουν εκδοθεί ή εκδίδονται κατ’ εξουσιοδότηση αυτών και 
αφορούν τη σύσταση, οργάνωση και λειτουργία του 
Ο.Α.Ε.Δ. και των Εταιρειών, που προβλέπονται στα άρθρα 
8,9 και 10 το υ νό μο υ αυτό ύ. Αν είναι αναγκαίο για τη ν πλη¬ 
ρότητα της κωδικοποίησης επιτρέπεται, χωρίς να αλλοι¬ 
ωθεί ή έννοια των διατάξεων που κωδικοποιούνται, να γί¬ 
νει αναδιάρθρωση του νομοθετικού υλικού, απάλειψη 
των διατάξεων που έχουν καταργηθεί ρητά ή σιωπηρά και 
των μεταβατικών διατάξεων που δεν έχουν πλέον στάδιο 
εφαρμογής, μεταγλώττιση των κειμένων στη δημοτική 

γλώσσα, μεταβολή της σειράς, της αρίθμησης και κάθε α¬ 
ναγκαία φραστική προσαρμογή. 

ΚΕΦΑΛΑΙΟ Δ' 

ΠΡΟΣΩΡΙΝΗ ΑΠΑΣΧΟΛΗΣΗ 

Άρθρο 20 

Εταιρείες Προσωρινής Απασχόλησης 

1. Εταιρείες Προσωρινής Απασχόλησης είναι οι εταιρεί¬ 
ες οι οποίες έχουν ως αντικείμενο δραστηριότητας την 
παροχή εργασίας από μισθωτούς τους σε άλλον εργοδό¬ 
τη (έμμεσο εργοδότη) με τη μορφή της προσωρινής απα¬ 
σχόλησης. 

2. Ως προσωρινή απασχόληση νοείται η εργασία, η ο¬ 
ποία παρέχεται σε άλλον εργοδότη (έμμεσος εργοδότης) 
για περιορισμένο χρονικό διάστημα από μισθωτό, ο οποί¬ 
ος συνδέεται με τον εργοδότη του (άμεσος εργοδότης) 
με σύμβαση ή σχέση εξαρτημένης εργασίας ορισμένου ή 
αορίστου χρόνου και επιτρέπεται μόνον υπό τους όρους 
και προϋποθέσεις των διατάξεων του παρόντος. 

3. Οι Εταιρείες Προσωρινής Απασχόλησης έχουν τις υ¬ 
ποχρεώσεις και τα δικαιώματα του εργοδότη κατά τις κεί¬ 
μενες διατάξεις. 

4. Οι Εταιρείες Προσωρινής Απασχόλησης δεν επιτρέ¬ 
πεται να ασκούν οποιαδήποτε άλλη δραστηριότητα. Κατ’ 
εξαίρεση, επιτρέπεται να ασκούν τις ακόλουθες δραστη¬ 
ριότητες: α) μεσολάβηση για εξεύρεση θέσεως εργα¬ 
σίας. Για την άσκηση της δραστηριότητας αυτής απαιτεί¬ 
ται ειδική άδεια, η οποία χορηγείται κατά τη διαδικασία 
και τις προϋποθέσεις του π.δ. 160/1999 (ΦΕΚ 157 Α'), ό¬ 
πως εκάστοτε ισχύει, β) αξιολόγηση ή και κατάρτιση αν¬ 
θρώπινου δυναμικού, εφόσον πληρούν τα οριζόμενα από 
τις κείμενες διατάξεις. 

5. Συμβάσεις που ισχύουν κατά τη δημοσίευση του νό¬ 
μου και προβλέπουν την παροχή υπηρεσιών σε έμμεσο 
εργοδότη πρέπει να αναπροσαρμοστούν σύμφωνα με τις 
διατάξειςτωνάρθρωντου Κεφαλαίου αυτού μέσα σε τέσ¬ 
σερις μήνες από την έναρξη ισχύος του νόμου. Νομικά 
πρόσωπα που έχουν ως αντικείμενο δραστηριότητας την 
παροχή εργασίας από μισθωτούς τους σε έμμεσους ερ¬ 
γοδότες πρέπει μέσα σε τρεις μήνες από τη δημοσίευση 
του νόμου να υποβάλλουν αίτηση προκειμένου να λάβουν 
την άδεια Εταιρείας Προσωρινής Απασχόλησης που προ- 
βλέπεται στο άρθρο 21. Η απόφαση χορήγησης ή μη της 
άδειας λαμβάνεται εντός μηνάς από την υποβολή της αί¬ 
τησης. Αν δεν υποβληθεί εμπροθέσμως η αίτηση ή δεν λη- 
φθεί η άδεια, απαγορεύεται να λειτουργούν. 

Άρθρο 21 

Όροι Σύστασης και Λειτουργίας των Εταιρειών 
Προσωρινής Απασχόλησης 

1. Εταιρεία Προσωρινής Απασχόλησης μπορεί να συ- 
σταθεί μόνο με τη μορφή της Ανώνυμης Εταιρείας με με¬ 
τοχικό κεφάλαιο τουλάχιστον εξήντα εκατομμυρίων 
(60.000.000) δραχμών. 

2. Γιατην ίδρυση και λειτουργία Εταιρείας Προσωρινής 
Απασχόλησης απαιτείται ειδική άδεια, η οποία παρέχεται 
από τον Υπουργό Εργασίας και Κοινωνικών Ασφαλίσεων, 
έπειτα από γνώμη της Επιτροπής Ελέγχου Προσωρινής 
Απασχόλησης. 

3. Η Επιτροπή Ελέγχου Προσωρινής Απασχόλησης συ¬ 
γκροτείται κατά τα οριζόμενα στη διάταξη του άρθρου 6 
του π.δ. 160/1999 (ΦΕΚ 157 Α'), όπως ισχύει. 


4. Η θητεία των μελών της Επιτροπής Ελέγχου Προσω¬ 
ρινής Απασχόλησης είναι διετής. 

Άρθρο 22 

Κατοχύρωση Εργασιακών Δικαιωμάτων 
των Προσωρινά Απασχολούμενων 

1. Για την παροχή εργασίας με τη μορφή της προσωρι¬ 
νής απασχόλησης απαιτείται προηγούμενη έγγραφη 
σύμβαση εργασίας ορισμένου ή αορίστου χρόνου. Η σύμ¬ 
βαση συνάπτεται μεταξύ της Εταιρείας Προσωρινής Α¬ 
πασχόλησης (άμεσος εργοδότης) και του μισθωτού και 
σε αυτήν πρέπει απαραιτήτως να αναφέρονται οι όροι ερ¬ 
γασίας και η διάρκειά της, οι όροι παροχής της εργασίας 
στον ή στους έμμεσους εργοδότες, οι όροι αμοιβής και α¬ 
σφάλισης του μισθωτού, καθώς και κάθε άλλο στοιχείο το 
οποίο, κατά την καλή πίστη και τις περιστάσεις, πρέπει να 
γνωρίζει ο μισθωτός αναφορικά με την παροχή της εργα¬ 
σίας του. 

2. Με την κατά την προηγούμενη παράγραφο σύμβαση 
προσδιορίζεται επίσης το ύψος των αποδοχών του μι¬ 
σθωτού, οι οποίες δεν μπορεί να είναι κατώτερες από τις 
προσδιοριζόμενες από τις κλαδικές ή ομοιοεπαγγελματι- 
κές ή επιχειρησιακές συλλογικές συμβάσεις, που ισχύουν 
για το προσωπικό του έμμεσου εργοδότη και σε κάθε πε¬ 
ρίπτωση δεν μπορεί να είναι κατώτερες από τις προβλε- 
πόμενες στην εκάστοτε Εθνική Γενική Συλλογική Σύμβα¬ 
ση Εργασίας. Οι αποδοχές του μισθωτού που δεν παρέ¬ 
χει εργασία σε έμμεσο εργοδότη δεν μπορεί να είναι 
κατώτερες από τις προβλεπόμενες στην εκάστοτε Εθνική 
Γ ενική Συλλογική Σύμβαση Εργασίας. Εάν κατά το χρόνο 
σύναψης της σύμβασης αυτής δεν είναι δυνατή η μνεία 
του συγκεκριμένου έμμεσου εργοδότη ή ο προσδιορι¬ 
σμός του χρόνου, που θα προσφέρει σε αυτόν την εργα¬ 
σία του ο μισθωτός, θα πρέπει οπωσδήποτε να αναφέρε- 
ται στη σύμβαση το πλαίσιο των όρων και συνθηκών για 
την παροχή εργασίας σε έμμεσο εργοδότη, με το οποίο 
συμφωνεί ο μισθωτός. Γ ιατην απασχόληση του μισθωτού 
σε έμμεσο εργοδότη απαγορεύεται οποιαδήποτε οικονο¬ 
μική επιβάρυνση του μισθωτού. 

3. Απασχόληση του μισθωτού από τον έμμεσο εργοδό¬ 
τη επιτρέπεται μόνο μετά τη σύναψη της σύμβασης σύμ¬ 
φωνα με τις προηγούμενες παραγράφους. 

4. Η διάρκεια της απασχόλησης του μισθωτού από τον 
έμμεσο εργοδότη δεν επιτρέπεται να είναι μεγαλύτερη α¬ 
πό οκτώ μήνες. Επιτρέπεται η έγγραφη ανανέωση για τον 
ίδιο έμμεσο εργοδότη με την προϋπόθεση ότι η συνολική 
διάρκεια της ανανέωσης δεν θα υπερβαίνει τους οκτώ μή¬ 
νες, χωρίς να επέρχεται μετατροπή της υπάρχουσας 
σύμβασης εργασίας σε σύμβαση αορίστου χρόνου. 

5. Σε περίπτωση συνέχισης της απασχόλησης του μι¬ 
σθωτού από τον έμμεσο εργοδότη μετά τη λήξη της διάρ- 
κειάς της και της τυχόν ανανέωσής της για χρονικό διά¬ 
στημα μεγαλύτερο από δύο μήνες, η σύμβαση εργασίας 
του μισθωτού με την εταιρεία προσωρινής απασχόλησης 
θεωρείται ότι μετατρέπεται αυτοδίκαια σε σύμβαση ερ¬ 
γασίας αορίστου χρόνου μεταξύ του μισθωτού καιτου έμ¬ 
μεσου εργοδότη. 

6. Οποιαδήποτε ρήτρα με την οποία άμεσα ή έμμεσα α¬ 
παγορεύεται ή παρεμποδίζεται η μόνιμη απασχόληση του 
προσωρινά απασχολούμενου μισθωτού θεωρείται άκυρη 
και δεν επιφέρει οποιαδήποτε σε βάρος του ή σε βάρος 
του έμμεσου εργοδότη έννομη συνέπεια. 

7. Άκυρη θεωρείται οποιαδήποτε ρήτρα με την οποία ά¬ 
μεσα ή έμμεσα παρεμποδίζονται τα συνδικαλιστικά δικαι¬ 
ώματα του μισθωτού ή παραβλάπτονται τα ασφαλιστικά 
του δικαιώματα. Για την ασφάλιση ισχύουν τα προβλεπό- 
μενα γιατοπροσωπικό ιδίωνειδικοτήτωντου έμμεσου ερ¬ 
γοδότη. 

8. Με σύμβαση, που συνάπτεται εγγράφως μεταξύ της 
Εταιρείας Προσωρινής Απασχόλησης και του έμμεσου 
εργοδότη, ορίζονται ειδικότερα τα του τρόπου αμοιβής 
και ασφάλισης του εργαζόμενου για το χρόνο που ο μι¬ 
σθωτός προσφέρει τις υπηρεσίες του στον έμμεσο εργο¬ 
δότη . Ο έμμεσος εργοδότης πρέπει να προσδιορίζει, πριν 
τεθεί στη διάθεσή του ο εργαζόμενος με τη σύμβαση, τα 
απαιτούμενα επαγγελματικά προσόντα ή ικανότητες, την 
ειδική ιατρική παρακολούθηση και τα ιδιαίτερα χαρακτη¬ 
ριστικά της προς κάλυψη θέσης εργασίας. Οφείλει επί¬ 
σης να διευκρινίζει τους μεγαλύτερους ή ιδιαίτερους κιν¬ 
δύνους, που έχουν σχέση με τη συγκεκριμένη εργασία. 
Τα στοιχεία αυτά υποχρεωτικά γνωστοποιούνται στους 
μισθωτούς από την Εταιρεία Προσωρινής Απασχόλησης. 

9. Η Εταιρεία Προσωρινής Απασχόλησης και ο έμμεσος 
εργοδότης είναι αλληλεγγύως και εις ολόκληρον έκα¬ 
στος υπεύθυνοι έναντι του προσωρινά απασχολούμενου 
μισθωτού για την ικανοποίηση των μισθολογικών δικαιω¬ 
μάτων του και για την καταβολή των ασφαλιστικών του ει¬ 
σφορών. Η ευθύνη αυτή του έμμεσου εργοδότη αναστέλ¬ 
λεται, εφόσον με τη σύμβαση προβλέπεται ότι υπόχρεος 
για την καταβολή των αποδοχών και των ασφαλιστικών ει¬ 
σφορών είναι ο άμεσος εργοδότης και τα μισθολογικά και 
ασφαλιστικά δικαιώματα του προσωρινά απασχολούμε¬ 
νου μισθωτού μπορούν να ικανοποιηθούν από την κατά¬ 
πτωση των κατά το άρθρο 23 εγγυητικών επιστολών (επι¬ 
κουρική ευθύνη έμμεσου εργοδότη). 

10. Οι μισθωτοί με σύμβαση προσωρινής απασχόλησης 
απολαμβάνουν όσον αφορά την ασφάλεια και την υγεία 
κατά την εργασία το ίδιο επίπεδο προστασίας με αυτό 
που παρέχεται στους άλλους εργαζόμενουςτου έμμεσου 
εργοδότη. Ο έμμεσος εργοδότης, με την επιφύλαξη συμ¬ 
βατικής πρόβλεψης για συνευθύνη σωρευτικά και της Ε¬ 
ταιρείας Προσωρινής Απασχόλησης, είναι υπεύθυνος για 
τις συνθήκες υπό τις οποίες εκτελείται η εργασία του μι¬ 
σθωτού και γιατο εργατικό ατύχημα. 

Άρθρο 23 

Οικονομικές και ασφαλιστικές εγγυήσεις για 
τους προσωρινά απασχολούμενους 

Κάθε Εταιρεία Προσωρινής Απασχόλησης υποχρεού- 
ται, προκειμένου να λάβει άδεια λειτουργίας, να καταθέ¬ 
σει δύο εγγυητικές επιστολέςτραπέζης ως οικονομική εγ¬ 
γύηση, την πρώτη για τη διασφάλιση των αποδοχών των 
προσωρινά απασχολούμενων μισθωτών της και τη δεύτε¬ 
ρη για τη διασφάλιση των ασφαλιστικών τους εισφορών. 
Η πρώτη εγγυητική επιστολή κατατίθεται στο Υπουργείο 
Εργασίας και Κοινωνικών Ασφαλίσεων και η δεύτερη στο 
Ίδρυμα Κοινωνικών Ασφαλίσεων. Η κατάπτωση της πρώ¬ 
της εγγυητικής επιστολής γίνεται με σχετική πράξη του Υ¬ 
πουργού Εργασίας και Κοινωνικών Ασφαλίσεων και της 
δεύτερης με πράξη του Διοικητή του Ι.Κ.Α.. Το ύψος των 
εγγυητικών επιστολών αναπροσαρμόζεται κάθε διετία με 
απόφαση του Υπουργού Εργασίας και Κοινωνικών Ασφα¬ 
λίσεων, ανάλογα με τον αριθμό των προσωρινά αποσχο- 
λούμενων που η Εταιρία έχει συμβληθεί και οι Εταιρίες ο¬ 
φείλουν να καταθέσουν τις αντίστοιχες σχετικές συμπλη¬ 


ρωματικές εγγυητικές επιστολές εντός τριμήνου. Άλλως 
ανακαλείται η άδειά τους με απόφαση του Υπουργού Ερ¬ 
γασίας και Κοινωνικών Ασφαλίσεων μετά από γνώμη της 
Επιτροπής Ελέγχου Προσωρινής Απασχόλησης. Με από¬ 
φαση του Υπουργού Εργασίας και Κοινωνικών Ασφαλίσε¬ 
ων καθορίζονται το ύψος κάθε εγγυητικής επιστολής, οι 
όροι, οι προϋποθέσεις και η διαδικασία κατάπτωσης αυ¬ 
τών, καθώς και κάθε άλλη αναγκαία για την εφαρμογή της 
διάταξης λεπτομέρεια. 

Άρθρο 24 

Απαγόρευση προσωρινής απασχόλησης 

Η απασχόληση μισθωτού σε έμμεσο εργοδότη με σύμ¬ 
βαση προσωρινής απασχόλησης δεν επιτρέπεται: 

α) όταν με αυτήν αντικαθίστανται εργαζόμενοι που α¬ 
σκούντο δικαίωμα της απεργίας. 

β) όταν ο έμμεσος εργοδότης το προηγούμενο έτος εί¬ 
χε πραγματοποιήσει ομαδικές απολύσεις εργαζομένων 
στις ίδιες ειδικότητες, και 

γ) όταν ο έμμεσος εργοδότης υπάγεται στις διατάξεις 
του Ν. 2190/1994 ή στις διατάξεις της παρ. 3 του άρθρου 
1 του Ν. 2527/1997, όπως ισχύουν. 

Άρθρο 25 

Κυρώσεις 

Γ ια κάθε παράβαση των διατάξεων των άρθρων του πα¬ 
ρόντος κεφαλαίου επιβάλλεται από το Σώμα Επιθεώρη¬ 
σης Εργασίας (Σ.Ε.Π.Ε.) του Υπουργείου Εργασίας και 
Κοινωνικών Ασφαλίσεων σε βάρος του παραβάτη πρόστι¬ 
μο, το οποίο κυμαίνεται από δύο χιλιάδες εννιακόσια 
τριάντα έξι (2.936) ευρώ ή ένα εκατομμύριο τετρακόσιες 
σαράντα δύο δραχμές (1.000.442 δρχ.) μέχρι είκοσι εννέα 
χιλιάδες τριακόσια εξήντα (29.360) ευρώ ή δέκα εκατομ¬ 
μύρια τέσσερις χιλιάδες τετρακόσιες είκοσι δραχμές 
(10.004.420 δρχ.) ανάλογα με τη βαρύτητα της παράβα¬ 
σης. Γ ια την επιβολή του προστίμου εφαρμόζονται ανά¬ 
λογα οι διατάξεις του άρθρου 16 του Ν. 2639/1998 (ΦΕΚ 
205 Α'). 

Άρθρο 26 
Εξουσιοδοτήσεις 

Με απόφαση του Υπουργού Εργασίας και Κοινωνικών 
Ασφαλίσεων καθορίζονται: 

α) Οι ειδικότεροι όροι, οι προϋποθέσεις και η διαδικασία 
για τη σύσταση Εταιρείας Προσωρινής Απασχόλησης, 
καθώς και για τη χορήγηση της ειδικής άδειας λειτουρ¬ 
γίας της, οι προϋποθέσεις και η διαδικασία για την ανά¬ 
κληση της άδειάς της, τα προσόντα που απαιτούνται για 
το στελεχιακό δυναμικό της, η αναγκαία υλικοτεχνική υ¬ 
ποδομή της και κάθε άλλη αναγκαία λεπτομέρεια. 

β) Τα τυχόν επιπλέον στοιχεία που πρέπει να περιέχουν 
οι συμβάσεις προσωρινής απασχόλησης που συνάπτο- 
νται μεταξύ των Εταιρειών Προσωρινής Απασχόλησης 
και των μισθωτών, ο τρόπος και η διαδικασία γνωστοποί¬ 
ησης αυτών στο Υπουργείο Εργασίας και Κοινωνικών Α¬ 
σφαλίσεων και το Σώμα Επιθεώρησης Εργασίας 
(Σ.ΕΠ.Ε.). 

γ) Η τήρηση στο Υπουργείο Εργασίας και Κοινωνικών Α¬ 
σφαλίσεων μητρώου Εταιρειών Προσωρινής Απασχόλη¬ 
σης, ο τρόπος και η διαδικασία τήρησης του μητρώου αυ¬ 
τού, καθώς και η διαδικασία εγγραφής στο μητρώο των ε¬ 
ταιρειών αυτών, και 

δ) Κάθε άλλη αναγκαία λεπτομέρεια για την εφαρμογή 
των άρθρων του παρόντος κεφαλαίου. 

ΚΕΦΑΛΑΙΟ Ε' 

ΣΩΜΑ ΕΠΙΘΕΩΡΗΣΗΣ ΕΡΓΑΣΙΑΣ 

Άρθρο 27 

Στην υπηρεσία Ειδικών Επιθεωρητών Εργασίας, που έ¬ 
χει συσταθεί με τη διάταξη του άρθρου 11 του Ν. 
2639/1998, συνιστώνται δύο οργανικές θέσεις Κοινωνι¬ 
κών Επιθεωρητών Εργασίας με βαθμό Διευθυντή, έξι ορ¬ 
γανικές θέσεις Κοινωνικών Επιθεωρητών Εργασίας Προϊ¬ 
σταμένων Τμήματος και δύο οργανικές θέσεις Τεχνικών ή 
Υγειονομικών Επιθεωρητών Εργασίας, Προϊσταμένων 
Τμήματος. 

Άρθρο 28 

1. Στο Σώμα Επιθεώρησης Εργασίας (Σ.ΕΠ.Ε.) συνι- 
στώνται τα παρακάτω τοπικά Τμήματα Κοινωνικής Επιθε¬ 
ώρησης: 

α) Τμήμα Κοινωνικής Επιθεώρησης Πτολεμάίδας με έ¬ 
δρα την Πτολεμάίδα, που υπάγεται στην Περιφερειακή 
Διεύθυνση Κοινωνικής Επιθεώρησης Δυτικής Μακεδο¬ 
νίας. 

β) Τμήμα Κοινωνικής Επιθεώρησης Αγρίνιου με έδρα το 
Αγρίνιο, που υπάγεται στη Διεύθυνση Κοινωνικής Επιθε¬ 
ώρησης Δυτικής Ελλάδας. 

2.0ικαθ’ύληναρ μοδιότητες των Τ μη μάτων αυτών είναι 
αυτές που περιγράφονται στην παράγραφο 2 του άρθρου 
9 του π.δ. 136/1999 «Οργάνωση Υπηρεσιών Σώματος Ε¬ 
πιθεώρησης Εργασίας (Σ.ΕΠ.Ε.) (ΦΕΚ134Ά). Μεαπόφα- 
ση του Υπουργού Εργασίας και Κοινωνικών Ασφαλίσεων 
καθορίζεται η κατά τόπον αρμοδιότητα των παραπάνω 
συνιστώμενων υπηρεσιών. 

3. Για τη στελέχωση των ανωτέρω οργανικών μονάδων 
μεταφέρονται θέσεις προσωπικού ως εξής: 

α) Από το Τμήμα Συντονισμού, Ελέγχων, Αξιολόγησης 
και Τεκμηρίωσης της Περιφερειακής Διεύθυνσης Δυτικής 
Μακεδονίας στο Τμήμα Κοινωνικής Επιθεώρησης Πτολε¬ 
μάίδας μία (1) θέση ΠΕΑ Κοινωνικών Επιθεωρητών. 

β) Από το Τμήμα Κοινωνικής Επιθεώρησης Κοζάνης στο 
Τμήμα Κοινωνικής Επιθεώρησης Πτολεμάίδας μία (1) θέ¬ 
ση ΔΕΑ Γραμματειακής Διοικητικής Υποστήριξης. 

γ) Από το Τμήμα Κοινωνικής Επιθεώρησης Αιτωλοα¬ 
καρνανίας στο Τμήμα Κοινωνικής Επιθεώρησης Αγρίνιου 
τρεις (3) θέσεις ΠΕΑ Κοινωνικών Επιθεωρητών και τέσσε¬ 
ρις (4) θέσεις ΔΕΑ Γ ραμματειακής Διοικητικής Υποστήρι¬ 
ξης· 

4. Των Τμημάτων Κοινωνικής Επιθεώρησης Πτολε¬ 
μάίδας και Αγρίνιου προΐστανται υπάλληλοι σύμφωνα με 
το άρθρο 16Βτουπ.δ. 136/1999 (ΦΕΚ134Α') και το άρθρο 
15παρ. 6 του Ν. 2874/2000 (ΦΕΚ 286 Α'). 

5. Με προεδρικά διατάγματα, που εκδίδονται με πρότα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Εργασίας και Κοινωνικών Ασφαλίσε¬ 
ων, μπορεί να τροποποιείται ο Οργανισμός του Σ.ΕΠ.Ε. 
και να γίνεται αναδιάρθρωση των υπηρεσιών του. 

6. Το εδάφιο δ' της παρ. 2 του άρθρου 10Β του π.δ. 
136/1999 (ΦΕΚ 134 Α') τροποποιείται ως ακολούθως: 

«δ. Τμήμα Τεχνικής και Υγειονομικής Επιθεώρησης Βοι¬ 
ωτίας με έδρα τη Θήβα». 


Άρθρο 29 

Επιθεωρητές των Τμημάτων Κοινωνικής Επιθεώρησης 
μπορούν με απόφαση του Ειδικού Γραμματέα του 
Σ.ΕΠ.Ε. να προβαίνουν, εντός των ορίων αρμοδιότητας 
των Περιφερειακών Διευθύνσεων Κοινωνικής Επιθεώρη¬ 
σης που υπάγονται, σε ελέγχους και επιθεωρήσεις των 
τόπων εργασίας και εκτός των ορίων του νομού, που έχει 
τοπική αρμοδιότητα το Τμήμα στο οποίο υπηρετούν. 

Άρθρο 30 

Θέματα λειτουργίας Σ.ΕΠ.Ε. 

Το δεύτερο εδάφιο της παραγράφου 2 του άρθρου 9 
του Ν. 2639/1998 (ΦΕΚ 205 Α'), όπως συμπληρώθηκε με 
το τελευταίο εδάφιο της παραγράφου 5 του άρθρου 15 
του Ν. 2874/2000 (ΦΕΚ 286 Α'), καθώς καιτοτρίτο εδάφιο 
της παραγράφου αυτής αντικαθίστανται ως εξής: 

«Κατ’ εξαίρεση τα θέματα κρίσεων, τοποθετήσεων και 
μεταθέσεων προϊσταμένων υπηρεσιακών μονάδων του 
Σ.ΕΠ.Ε. σε επίπεδο τμήματος υπάγονται στην αρμοδιότη¬ 
τα πενταμελούς Υπηρεσιακού Συμβουλίου, που συ-γκρο- 
τείται με απόφαση του Υπουργού Εργασίας και Κοινωνι¬ 
κών Ασφαλίσεων και αποτελείται από: α) τρεις (3) μόνι¬ 
μους υπαλλήλους με βαθμό Διευθυντή, που ορίζονται με 
απόφαση του Υπουργού Εργασίας και Κοινωνικών Ασφα¬ 
λίσεων και β) δύο (2) αιρετούς εκπροσώπους των υπαλ¬ 
λήλων του Σ.ΕΠ.Ε. με βαθμό τουλάχιστον Α'. Με την ίδια 
απόφαση ορίζονται μεταξύ των διοριζομένων μελών ο 
Πρόεδρος και ο Αναπληρωτής του, ο γραμματέας του 
Συμβουλίου, καθώς και τα αναπληρωματικά μέλη, εκτός 
των αιρετών. Κατά τα λοιπά ισχύουν οι σχετικές διατάξεις 
του Υπαλληλικού Κώδικα.» 

ΚΕΦΑΛΑΙΟ ΣΤ 
ΤΡΟΠΟΠΟΙΗΣΗ ΔΙΑΤΑΞΕΩΝ 

Άρθρο 31 

Τροποποίηση - Συμπλήρωση διατάξεων 
του Ν. 2643/1998 (ΦΕΚ 220 Α') 

1. Το δεύτερο εδάφιο της περίπτωσης β'της παραγρά¬ 
φου 1 του άρθρου 1 του Ν. 2643/1998 αντικαθίσταται ως 
εξής: 

« Επίσης προστατεύονται όσοι έχουν τέκνο, αδελφό ή 
σύζυγο με ποσοστό αναπηρίας 67% και άνω, εξαιτίας βα¬ 
ριών ψυχικών και σωματικών προβλημάτων, για τα οποία 
διαπιστώνεται από τις αρμόδιες υγειονομικές επιτροπές 
του νόμου αυτού η ισόβια ανικανότητα του αναπήρου για 
εργασία. Κατ’ εξαίρεση όταν τα άτομα πάσχουν από νοη- 
τική υστέρηση ή αυτισμό για την παροχή της προστασίας 
απαιτείται ποσοστό αναπηρίας τουλάχιστον 50%, εφόσον 
κατά τα άνω διαπιστωθεί η ανικανότητα ισοβίως για ερ¬ 
γασία.» 

2. Στο τέλος της παραγράφου 2 του άρθρου 1 του Ν. 
2643/1998 προστίθενται δύο εδάφια ως εξής: 

« Η παρούσα διάταξη δεν έχει εφαρμογή για τα άτομα 
με ποσοστό αναπηρίας 50% τουλάχιστον όπως αυτά ορί¬ 
ζονται στην πρώτη περίπτωση του εδαφίου β' της παρα¬ 
γράφου 1 του άρθρου 1, τα οποία θεμελιώνουν αυτοτελές 
δικαίωμα προστασίας. Η άσκηση του ως άνω αυτοτελούς 
δικαιώματος από το δικαιούχο δεν επιτρέπεται σε περί¬ 
πτωση χρησιμοποίησης της αναπηρίας αυτής για την 
προσαύξηση κατά την παράγραφο 8 του άρθρου 4 από 
άλλο άτομο της ίδιας οικογένειας.» 

3. Η παράγραφος 1 και η παράγραφος 2του άρθρου 3του 
Ν. 2643/1998, όπως αντικαταστάθηκε απότηνπαρ. 1 εδ. α' 
του άρθρου ΙΟτου Ν. 2839/2000, αντικαθίστανται ως εξής: 

«1. Οι δημόσιες υπηρεσίες, τα νομικά πρόσωπα δημοσί¬ 
ου δικαίου (Ν.Π.Δ.Δ.) και οι οργανισμοί τοπικής αυτοδιοί¬ 
κησης (Ο.Τ.Α.) κάθε βαθμίδας υποχρεούνται να διορίζουν 
ή να προσλαμβάνουν πρόσωπα προστατευόμενα από το 
άρθρο 1, χωρίς διαγωνισμό ή επιλογή, σε θέσεις που α¬ 
ντιστοιχούν στο πέντε τοις εκατό (5%) του συνόλου των 
θέσεων που προκηρύσσονται πανελλαδικά κάθε φορά. 
Τυχόν κλάσμα που προκύπτει κατά τον υπολογισμό του α¬ 
ριθμού των θέσεων, εάν ισούται ή υπερβαίνει τη μισή μο¬ 
νάδα, υπολογίζεται ως ακέραιη μονάδα. 

Ο αριθμός των θέσεων που αντιστοιχεί στο παραπάνω 
ποσοστό κατανέμεται στις προστατευόμενες κατηγορίες 
προσώπων του άρθρου 1, με την ακόλουθη σειρά προτε¬ 
ραιότητας: 

α. αναλογία 3/8 στα πρόσωπα του πρώτου εδαφίου της 
περίπτωσης β'της παραγράφου 1 του άρθρου 1, 

β. αναλογία 2/8 στα πρόσωπατης περίπτωσης α' της πα¬ 
ραγράφου 1 του άρθρου 1, 

γ. αναλογία 1/8σταπρόσωπατηςπερίπτωσηςγ'τηςπα- 
ραγράφου 1 του άρθρου 1, 

δ. αναλογία 1/8 στα πρόσωπα του δεύτερου εδαφίου 
της περίπτωσης β'της παραγράφου 1 του άρθρου 1, 

ε. αναλογία 1/8 στα πρόσωπατης περίπτωσης δ'της πα¬ 
ραγράφου 1 του άρθρου 1 του Ν. 2643/1998. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Εργασίας και Κοινω¬ 
νικών Ασφαλίσεων, ο αριθμός των θέσεων των προστα- 
τευομένων που έχει προκύψει κατά τα ανωτέρω, κατανέ- 
μεται κατά Νομαρχιακή Αυτοδιοίκηση, φορέα, κατηγορία 
προστασίας, κλάδο και ειδικότητα. Με βάση δε την παρα¬ 
πάνω κ.υ.α. οι αρμόδιες υπηρεσίες του Ο.Α.Ε.Δ. προβαί¬ 
νουν στις ειδικές προκηρύξεις. 

2. Η πλήρωση των θέσεων γίνεται με βάση ξεχωριστούς 
πίνακες ανά κατηγορία προστασίας κατά τα ανωτέρω 
σύμφωνα με τον αριθμό των μορίων που συγκεντρώνουν 
τα προστατευόμενα πρόσωπα, τις ειδικότερες προϋπο¬ 
θέσεις που ορίζονται στην κάθε προκήρυξη σε συνδυα¬ 
σμό και με τη σειρά προτίμησης που έχουν αναγράψει οι 
υποψήφιοι στη δήλωσή τους. Σε περίπτωση που οι υπο¬ 
ψήφιοι μιας κατηγορίας δεν καλύπτουν τον αριθμό των 
θέσεων που της αντιστοιχεί, το τυχόν υπόλοιπο θέσεων 
διατηρείται στην ίδια κατηγορία για μια ακόμη προκήρυ¬ 
ξη. Εάν δεν καλυφθεί και στη δεύτερη αυτή προκήρυξη, 
μεταφέρεται στην αμέσως επόμενη κατηγορία.» 

4. Η παράγραφος 5 του άρθρου 3 του Ν. 2643/1998 κα- 
ταργείται. 

5. Η περίπτωση β' της παρ. 7 του άρθρου 3 του Ν. 
2643/1998 αντικαθίσταται ως εξής: 

«β) Να κριθούν από τις αρμόδιες υγειονομικές επιτρο¬ 
πές του Υπαλληλικού Κώδικα (ν. 2683/1999, ΦΕΚ19 Α') ό¬ 
τι είναι ικανοί να προσφέρουν υπηρεσίες στις συγκεκρι¬ 
μένες θέσεις.» 

6. Στην παράγραφο 3 του άρθρου 4 του Ν. 2643/1998 
προστίθεται τελευταίο εδάφιο ως εξής: «Τα ως άνω κατά 
περίπτωση μόρια δικαιούνται και οι κάτοχοι πτυχίων, ανα¬ 
γνωρισμένων κατά τις κείμενες διατάξεις, πανεπιστημίων 
της αλλοδαπής, καθώς και οι απόφοιτοι δευτεροβάθμιας 
εκπαίδευσης της αλλοδαπής.» 


7. Στην παράγραφο 5 του άρθρου 4, του Ν. 2643/1998 
μετά την περίπτωση στ', προστίθεται περίπτωση ζ', ως ε¬ 
ξής: «ζ) Για τον επιζώντα σύζυγο χωρίς τέκνα υπολογίζο¬ 
νται τα αντίστοιχα μόρια του άγαμου.» 

Τα λοιπά εδάφια της παραγράφου αναδιατυπώνονται 
ως εξής: « Αν ο άλλος σύζυγος δεν εργάζεται τα πιο πάνω 
μόρια προσαυξάνονται κατά είκοσι (20). Αν ο ίδιος ο προ- 
στατευόμενος είναι τέκνο ορφανό από ένα γονέα και έχει 
ηλικία μέχρι 25 ετών ή αν στην οικογένεια του προστα- 
τευόμενου υπάρχει τέκνο ή τέκνα ορφανά ηλικίας μέχρι 
25 ετών και άγαμα, ο αριθμός των μορίων που προκύπτει 
κατά τα ανωτέρω προσαυξάνεται με εκατό (100) επιπλέ¬ 
ον μόρια συνολικά, ανεξαρτήτως αριθμού τέκνων. Αν ο 
προστατευόμενος είναι τέκνο ορφανό και από τους δύο 
γονείς και έχει ηλικία μέχρι 25 ετών ο αριθμός αυτός προ¬ 
σαυξάνεται με διακόσια (200) επιπλέον μόρια. Εάν στην 
οικογένεια του προστατευομένου υπάρχει άτομο με ανα¬ 
πηρία κατά την έννοια της περίπτωσης β'του άρθρου 1 ό¬ 
πως ισχύει, ο αριθμός των μορίων κατά τα ανωτέρω προ¬ 
σαυξάνεται με το 20% της δεύτερης προστασίας της πα¬ 
ραγράφου 8 του άρθρου 4. Η ανωτέρω διάταξη ισχύει για 
όλες τις κατηγορίες προστασίας. Ομοίως, προστατευό- 
μενοι στο πρόσωπο των οποίων συντρέχουν οι ιδιότητες 
του πολύτεκνου γονέα και του τέκνου πολύτεκνης οικο¬ 
γένειας, λαμβάνουν την προσαύξηση 20% για την υποκα¬ 
τηγορία της δεύτερης προτίμησής τους.» 

8. Το πρώτο εδάφιο της παραγράφου 2 του άρθρου 6 
του Ν. 2643/1998, αντικαθίσταται ως εξής: 

«Η δήλωση, συνοδευόμενη από τα απαραίτητα δικαιολο- 
γητικά και στοιχεία υποβάλλεται στην Επιτροπή του άρ¬ 
θρου 9 στην Περιφέρεια της οποίας έχει την έδρα της η ε¬ 
πιχείρηση, η εκμετάλλευση, ή ο φορέας, κατά τη χρονική 
περίοδο από 2 Ιανουάριου έως 31 Μάίου κάθε έτους.» 

9. Η παράγραφος 4 του άρθρου 6 του Ν. 2643/1998 α¬ 
ντικαθίσταται ως εξής: 

«4. Οι υποβαλλόμενες δηλώσεις μαζί μετά συνοδευτικά 
τους στοιχεία και δικαιολογητικά προωθούνται το μήνα Ι¬ 
ούνιο κάθε έτους, από τις Επιτροπές του άρθρου 9, στην 
αντίστοιχη Περιφερειακή Διεύθυνση ή τοπικές υπηρεσίες 
του Ο.Α.Ε.Δ. για να γίνει ο έλεγχος και η μηχανογραφική 
τους επεξεργασία και να καταρτισθεί η προκήρυξη των 
θέσεων που καλύπτονται με αναγκαστική τοποθέτηση. Ε¬ 
άν οι θέσεις του φορέα ή της επιχείρησης που προκύπτει 
ότι πρέπει να καλυφθούν με αναγκαστική τοποθέτηση υ¬ 
περβαίνουν τις τέσσερις και μέχρι δώδεκα, προκηρύσσε¬ 
ται μέχρι το ήμισυ αυτών και αν υπερβαίνουν τις δώδεκα 
προκηρύσσεται μέχριτο ένα τρίτο αυτών προς αποφυγήν 
της αιφνίδιας υπέρμετρης οικονομικής επιβάρυνσης του 
φορέα ή της επιχείρησης. 

Η προκήρυξη που θα καταρτισθεί αποστέλλεται στους 
φορείς του ευρύτερου δημόσιου τομέα και στις ιδιωτικές 
επιχειρήσεις που αναφέρονται σε αυτήν, προκειμένου να 
εκφράσουν τις αντιρρήσεις τους προς τον Περιφερειακό 
Διευθυντή ή τον Προϊστάμενο της τοπικής υπηρεσίας του 
Ο.Α.Ε.Δ., που έχει την έδρα της η Πρωτοβάθμια Επιτρο¬ 
πή, εντός δεκαημέρου από την κοινοποίησή της. Μετά 
την εξέταση των διατυπωθεισών αντιρρήσεων διαμορ¬ 
φώνεται η προκήρυξη και αποστέλλεται προς την Κεντρι¬ 
κή Επιτροπή Εποπτείας και Συντονισμού Εφαρμογής του 
Ν. 2643/1998 μαζί με τις τυχόν κατατεθείσες αντιρρήσεις 
επί της αρχικής προκήρυξης για έγκριση.» 

10. Το πρώτο εδάφιο της παραγράφου 5 του άρθρου 6 
του Ν. 2643/1998 αντικαθίσταται ως εξής: 

«Η προκήρυξη των θέσεων αυτών για κάθε Νομαρχιακή 
Αυτοδιοίκηση γίνεται κατά το χρονικό διάστημα από 1ης 
Σεπτεμβρίου έως 30ή Σεπτεμβρίου κάθε έτους καιτοιχο- 
κολλάται στο κατάστημα, στο οποίο έχειτην έδρα της η Ε¬ 
πιτροπή του άρθρου 9.» 

11. Κατ’ εξαίρεση η πρώτη μετά τη δημοσίευση του πα¬ 
ρόντος προκήρυξη γίνεται εντός μηνάς από τη δημοσίευ¬ 
ση του νόμου αυτού με την αντίστοιχη μετάθεση των προ- 
βλεπόμενων από τις διατάξεις του Ν. 2643/1998 χρονικών 
ορίων. 

12. Το πρώτο και δεύτερο εδάφιο της παραγράφου 6 
του άρθρου 6 του Ν. 2643/1998 αντικαθίστανται ως εξής: 

«Κατά το χρονικό διάστημα από 1ης Οκτωβρίου έως 
15η Νοεμβρίου κάθε έτους οι ενδιαφερόμενοι να προ- 
σληφθούν στις προκηρυσσόμενες θέσεις υποβάλλουν αι¬ 
τήσεις στις οποίες επισυνάπτονται άλατα στοιχεία και δι- 
καιολογητικά που απαιτούνται για την εφαρμογή του άρ¬ 
θρου 4. Οι αιτήσεις υποβάλλονται στις οικείες Επιτροπές 
του άρθρου 9. Ο προστατευόμενος έχει δικαίωμα υποβο¬ 
λής αίτησης σε τρεις κατά ανώτατο όριο Επιτροπές της ε¬ 
πιλογής του. Οι αιτήσεις αυτές προωθούνται στις αντί¬ 
στοιχες Περιφερειακές Διευθύνσεις του Ο.Α.Ε.Δ. ή στις 
Τοπικές Υπηρεσίεςτου Ο.Α.Ε.Δ. που έχουντις έδρεςτους 
οι Επιτροπές του άρθρου 9 για να γίνει ο έλεγχος και η 
μηχανογραφική επεξεργασία των σχετικών στοιχείων και 
δικαιολογητικών και να συνταχθούν οι πίνακες μοριοδό- 
τησης.» 

13. Η παράγραφος 7του άρθρου 6του Ν. 2643/1998 α¬ 
ντικαθίσταται ως εξής: 

«7. Μέχριτοτέλος Φεβρουάριου του επόμενου έτουςτο 
αργότερο, οι ανωτέρω πίνακες δημοσιεύονται από την οι¬ 
κεία Επιτροπή του άρθρου 9 για να λάβουν γνώση οι εν¬ 
διαφερόμενοι. Η δημοσίευση γίνεται με τοιχοκόλληση 
των πινάκων αυτών στο κατάστημα της Επιτροπής και με 
σχετική δημοσίευση για τη διενέργεια της τοιχοκόλλησης 
σε τρεις ημερήσιες εφημερίδες των Αθηνών ευρείας κυ¬ 
κλοφορίας και σε μια τοπική εφημερίδα ημερήσια ή ε¬ 
βδομαδιαία. Κατά του πίνακα πρώτης μοριοδότησης και 
εντός 20 ημερών από την ημερομηνία της τελευταίας δη¬ 
μοσίευσης στον Τύπο είναι δυνατή η υποβολή αιτήσεων 
θεραπείας από τους ενδιαφερομένους ενώπιοντων Περι¬ 
φερειακών Διευθύνσεων ή των Τοπικών Υπηρεσιών του 
Ο.Α.Ε.Δ. που έχουντις έδρες τους οι Επιτροπές του άρ¬ 
θρου 9. Οι Περιφερειακές Διευθύνσεις ή Τοπικές Υπηρε¬ 
σίες του Ο.Α.Ε.Δ. που έχουντις έδρες τους οι Επιτροπές 
του άρθρου 9, μετά την εξέταση των αιτήσεων θεραπείας 
ανασυντάσσουντους πίνακες μοριοδότησης και το αργό¬ 
τερο μέχρι 15 Μάΐου τους αποστέλλουν προς δημοσίευ¬ 
ση στις οικείες Επιτροπές του άρθρου 9. Οι Επιτροπές αυ¬ 
τές δημοσιεύουν άμεσα τους ανωτέρω τελικούς πίνακες 
με τον ίδιο τρόπο που ορίζεται για τους πίνακες πρώτης 
μοριοδότησης. 

Το αργότερο μέχρι 30 Ιουνίου κάθε έτους οι Επιτροπές 
του άρθρου 9 τοποθετούν με απόφασή τους τα προστα- 
τευόμενα πρόσωπα στις υπόχρεες επιχειρήσεις, εκμε¬ 
ταλλεύσεις ή φορείς. 

Οι αποφάσεις των Επιτροπών για τις τοποθετήσεις γνω¬ 
στοποιούνται στους ενδιαφερομένους με τον ίδιο τρόπο 
κατά τον οποίο δημοσιεύονται οι πίνακες μοριοδότησης.» 

14. Η περίπτωση δ' της παραγράφου 8 του άρθρου 6 
του Ν. 2643/1998 αντικαθίσταται ως εξής: 

«δ) Ο τύπος της αίτησης που υποβάλλουν τα προστα- 
τευόμενα πρόσωπα, τα ειδικότερα στοιχεία που πρέπει να 


περιέχει η αίτηση, τα δικαιολογητικά που συνυποβάλλο¬ 
νται με την αίτηση, τα δικαιολογητικά που είναι δυνατόν 
να κατατίθενται μετά την υποβολή της αίτησης, καθώς και 
ο χρόνος υποβολής τους, εφόσον οι προστατευόμενοι ε- 
πιλεγούν για τοποθέτηση ή διάθεση, ο τρόπος και η δια¬ 
δικασία επεξεργασίας των αιτήσεων, ο τρόπος και η δια¬ 
δικασία κατάρτισης των πιο πάνω πινάκων και κάθε ζήτη¬ 
μα που είναι αναγκαίο για την εφαρμογή της διάταξης.» 

15. Στο Υπουργείο Εργασίας και Κοινωνικών Ασφαλίσε¬ 
ων συνιστάται Κεντρική Επιτροπή Εποπτείας και Συντονι¬ 
σμού Εφαρμογής του Ν. 2643/1998, η οποία υπάγεται στη 
Γενική Διεύθυνση Εργασίας. Έργο της Επιτροπής αποτε¬ 
λεί η εποπτεία και ο συντονισμός των δράσεων και διαδι- 
κασιώντων Περιφερειακών Διευθύνσεωντου Ο.Α.Ε.Δ. και 
των Τοπικών Υπηρεσιών που έχουντις έδρεςτους οι Επι¬ 
τροπές του άρθρου 9. Η Επιτροπή έχει ιδίως τις ακόλου¬ 
θες αρμοδιότητες: 

α) Εγκρίνει τις προκηρύξεις, που προβλέπονται στην 
παράγραφο 2 του άρθρου αυτού και στην παράγραφο 5 
του άρθρου 6 του Ν. 2643/1998, προκειμένου να αναρτη- 
θούν από τις Περιφερειακές Διευθύνσεις ή τις Τοπικές Υ¬ 
πηρεσίες του Ο.Α.Ε.Δ.. 

β) Επιλαμβάνεται αυτεπάγγελτα, είτε κατόπιν καταγγε¬ 
λιών ή αναφορών, εκδίδει οδηγίες και προβαίνει σε υπο¬ 
δείξεις για την ορθή και ενιαία εφαρμογή των διατάξεων 
του Ν. 2643/1998, από τις Περιφερειακές Διευθύνσεις ή 
τις Τοπικές Υπηρεσίεςτου Ο.Α.Ε.Δ. μέχρι τη δημοσίευση 
των πινάκων τελικής μοριοδότησης. Οι οδηγίες ή υποδεί¬ 
ξεις είναι δεσμευτικές για τις υπηρεσίεςτου Ο.Α.Ε.Δ.. 

γ) Συντονίζει και ελέγχει το έργο των αρμόδιων Υπηρε¬ 
σιών του Ο.Α.Ε.Δ. ως προς την εφαρμογή των διατάξεων 
του Ν. 2643/1998, όπως τροποποιείται με τον παρόντα νό¬ 
μο. 

Η Επιτροπή είναι επταμελής, με διετή θητεία, συγκρο¬ 
τείται με απόφαση του Υπουργού Εργασίας και Κοινωνι¬ 
κών Ασφαλίσεων και αποτελείται από ανώτατους ή ανώ¬ 
τερους υπαλλήλους του Υπουργείου Εργασίας και Κοι¬ 
νωνικών Ασφαλίσεων και του Ο.Α.Ε.Δ.. Με απόφαση του 
Υπουργού Εργασίας και Κοινωνικών Ασφαλίσεων εξειδι¬ 
κεύονται οι αρμοδιότητες της Επιτροπής, καθορίζεται ει¬ 
δικότερα ο τρόπος λειτουργίας της και κάθε άλλη ανα¬ 
γκαία λεπτομέρεια για την άσκηση του έργου της. Με α¬ 
πόφαση των Υπουργών Οικονομικών και Εργασίας και 
Κοινωνικών Ασφαλίσεων ορίζονται τα της αποζημίωσης 
των μελών της άνω Επιτροπής. Για τη διοικητική στήριξη 
της ως άνω Επιτροπής συνιστώνται στο Υπουργείο Εργα¬ 
σίας και Κοινωνικών Ασφαλίσεων (Διεύθυνση Απασχόλη¬ 
σης) έξι (6) οργανικές θέσεις προσωπικού έκτων οποίων 
μία (1) Πανεπιστημιακής Εκπαίδευσης (ΠΕ) Πληροφορι¬ 
κής, τρεις (3) Πανεπιστημιακής Εκπαίδευσης (ΠΕ) Διοικη¬ 
τικού Οικονομικού, έκτων οποίων η μία (1) Νομικού Τμή¬ 
ματος, μια (1) Τεχνολογικής Εκπαίδευσης (ΤΕ) Πληροφο¬ 
ρικής και μία (1) Τεχνολογικής Εκπαίδευσης (ΤΕ) 
Διοικητικού Λογιστικού. Οι θέσεις αυτές μπορούν να κα¬ 
λύπτονται και με μετατάξεις υπαλλήλων του Ο.Α.Ε.Δ.. Με 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Εργασίας και Κοινωνικών 
Ασφαλίσεων ορίζονται οι απαιτούμενες προϋποθέσεις 
και η διαδικασία για τις μετατάξεις προσωπικού, καθώς 
και κάθε άλλη αναγκαία λεπτομέρεια. Για τη διοικητική 
στήριξη της Επιτροπής και για την αντιμετώπιση επειγου- 
σών αναγκών μπορεί να γίνονται αποσπάσεις υπαλλήλων, 
σύμφωνα με τις διατάξεις του άρθρου 68 του Υπαλληλι- 

κού Κώδικα (ν. 2683/1999). Οι υπηρετούντες στις ανωτέ¬ 
ρω θέσεις υπάλληλοι υπάγονται ιεραρχικά στην αρμόδια 
Διεύθυνση Απασχόλησης του Υπουργείου Εργασίας και 
Κοινωνικών Ασφαλίσεων. 

16. Στο τέλος του πρώτου εδαφίου της παρ. 1 του άρ¬ 
θρου 7 του ν.2643/1998 προστίθενται οι λέξεις: «...με την 
επιφύλαξη των οριζομένων στην υπουργική απόφαση της 
περίπτωσης δ' της παραγράφου 8 του άρθρου 6.» 

17. Η περίπτωση στ'της παραγράφου 1 του άρθρου 7 
του Ν. 2643/1998 αντικαθίσταται ως εξής: 

«στ. Βεβαίωση του αρμόδιου οργάνου για την κατά το Ν. 
1487/1950 αποκατάσταση των αναπήρων ή θυμάτων πο¬ 
λέμου, από την οποία να προκύπτει ότι το τέκνο αναπήρου 
ή θύματος πολέμου δεν έχει το ίδιο αποκατασταθεί με τις 
διατάξεις του Ν. 1487/1950.» 

18. Στο τέλος της παραγράφου 3 του άρθρου 8 του Ν. 
2643/1998 προστίθενται τα εξής εδάφια: 

«Επίσης προβλέπεται η δυνατότητα παρακολούθησης 
προγραμμάτων επαγγελματικής κατάρτισης γιατα άτομα 
όλων των προστατευόμενων κατηγοριών του παρόντος 
νόμου, που έχουν επιλεγεί προς τοποθέτηση, σύμφωνα 
με τις διατάξεις αυτού. 

Οι προϋποθέσεις, οι πόροι και τα λοιπά αναγκαία στοι¬ 
χεία για την εφαρμογή των προγραμμάτων αυτών καθο¬ 
ρίζονται με απόφαση του Υπουργού Εργασίας και Κοινω¬ 
νικών Ασφαλίσεων ύστερα από πρόταση του Δ.Σ. του 
Ο.Α.Ε.Δ..» 

19. Η παράγραφος 3 του άρθρου 9του Ν. 2643/1998 α¬ 
ντικαθίσταται ως εξής: 

«3. Κατά των αποφάσεων των πρωτοβάθμιων πενταμε¬ 
λών Επιτροπών χωρεί ενδικοφανής προσφυγή ενώπιον 
των δευτεροβάθμιων Επιτροπών του άρθρου 10. Δικαίω¬ 
μα προσφυγής έχουν οι υπόχρεοι εργοδότες, τα προστα- 
τευόμενα πρόσωπα και κάθε τρίτος που έχει έννομο συμ¬ 
φέρον. 

Η προσφυγή ασκείται: 

α) από τους εργοδότες μέσα σε αποκλειστική προθε¬ 
σμία τριάντα (30) ημερών από την κοινοποίηση της από¬ 
φασης της τοποθέτησης σύμφωνα με το άρθρο 19 του ι- 
σχύοντος Κώδικα Διοικητικής Διαδικασίας (ν. 2690/1999, 
ΦΕΚ 45 Α'). 

β) από τα προστατευόμενα άτομα και κάθε τρίτο που έ¬ 
χει έννομο συμφέρον μέσα σε αποκλειστική προθεσμία 
τριάντα (30) ημερών από την ημερομηνία της τελευταίας 
δημοσίευσης στον Τύπο της απόφασης της Επιτροπής 
περί τοποθέτησής τους.» 

20. Η περίπτωση β'της παραγράφου 1 του άρθρου 10 
του Ν. 2643/1998, αντικαθίσταται ως εξής: 

«β) Έναν ανώτατο αξιωματικό του Στρατού Ξηράς, ε¬ 
φόσον συζητούνται θέματα αναπήρων και θυμάτων πολέ¬ 
μου, αναπήρων πολέμου αμάχου πληθυσμού, αναπήρων 
και θυμάτων ειρηνικής περιόδου, αντιστασιακών ως και 
των τέκνων όλων των προαναφερθεισών κατηγοριών ή έ¬ 
ναν ανώτερο υπάλληλο του Υπουργείου Υγείας και Πρό¬ 
νοιας, στις λοιπές περιπτώσεις, με τους αναπληρωτές 
τους.» 

21. Αν η τοποθέτηση του προστατευομένου ακυρωθεί 
είτε με απόφαση της Δευτεροβάθμιας Επιτροπής είτε με 
τελεσίδικη απόφαση του αρμόδιου δικαστηρίου, για λόγο 
που δεν οφείλεται σε έλλειψη συνδρομής στο πρόσωπό 
του των τυπικών και ουσιαστικών προϋποθέσεων του Ν. 
2643/1998, η Επιτροπή τοποθετεί αυτόν σε κενή θέση, ε¬ 
φόσον υπάρχει, της αυτής προκήρυξης, της αυτής κατη¬ 


γορίας προστασίας και του ίδιου τομέα (δημόσιου ή ιδιω¬ 
τικού), για τον οποίο είχε υποβάλει αίτηση. Για την τοπο¬ 
θέτηση αυτή ο προστατευόμενος πρέπει να συγκεντρώ¬ 
νει μοριοδότηση ίση ή μεγαλύτερη από εκείνη του τελευ¬ 
ταίου τοποθετηθέντος της ίδιας κατηγορίας σε θέση της 
ίδιας προκήρυξης. Αν δεν υπάρχει κενή θέση ο προστα¬ 
τευόμενος τοποθετείται σε αντίστοιχη θέση της επόμε¬ 
νης προκήρυξης, η οποία και δεν προκηρύσσεται με από¬ 
φαση της αντίστοιχης πρωτοβάθμιας επιτροπής. Η διά¬ 
ταξη εφαρμόζεται μόνο για όσους έχουν τοποθετηθεί με 
τις προκηρύξεις που έγιναν σύμφωνα με τις διατάξεις του 
Ν. 2643/1998 και μέχρι τη δημοσίευση του παρόντος. 

22. Εξαιρούνται από την υποχρέωση υποχρεωτικής 
πρόσληψης προστατευόμενων προσώπων του Ν. 2643/ 
1998 οι Αγροτικές Συνεταιριστικές Οργανώσεις οι οποίες 
εφαρμόζουν προγράμματα οικονομικής εξυγίανσης ή 
των οποίων τα χρέη ρυθμίζονται σύμφωνα με τις διατά¬ 
ξεις του Ν. 2538/1997. 

Άρθρο 32 

Στο άρθρο 18του ν.2736/1999 (ΦΕΚ 172 Α') προστίθεται 
παράγραφος 3 ως εξής: 

«3. Η ρύθμιση της παραγράφου 2του παρόντος άρθρου 
για τα όργανα, τον τρόπο, τη διαδικασία εξέτασης και την 
κάλυψη της σχετικής δαπάνης των προσώπων της περί¬ 
πτωσης β'του άρθρου 1 του ν.2643/1998 εφαρμόζεται και 
για τα άτομα με αναπηρίες, τα οποία επιθυμούν να υπα¬ 
χθούν στα καταρτιζόμενα από το Υπουργείο Εργασίας και 
Κοινωνικών Ασφαλίσεων, Προγράμματα Επιδότησης Νέ¬ 
ων Θέσεων Εργασίας και Νέων Ελεύθερων Επαγγελμα- 
τιών Ατόμων με Αναπηρίες, εφόσον οι ενδιαφερόμενοι να 
υπαχθούν στα εν λόγω προγράμματα πληρούν τις προϋ¬ 
ποθέσεις αυτών.» 

ΚΕΦΑΛΑΙΟ Ζ' 

ΑΛΛΕΣ ΔΙΑΤΑΞΕΙΣ 

Άρθρο 33 

Απαγόρευση νυχτερινής εργασίας ανηλίκων 

Η παράγραφος 3του άρθρου 1 του π.δ. 62/1998 «Μέτρα 
για την προστασία των νέων κατά την εργασία, σε συμ¬ 
μόρφωση με την Οδηγία 94/33/ΕΚ» (ΦΕΚ 67 Α') αντικαθί¬ 
σταται ως εξής: 

«Με την επιφύλαξη του άρθρου 7 του παρόντος οι δια¬ 
τάξεις του ν. 1837/1989 «για την προστασία των ανηλίκων 
κατά την απασχόληση και άλλες διατάξεις» (ΦΕΚ 85 Α') 
και του παρόντος διατάγματος δεν εφαρμόζονται για πε- 
ριστασιακές και σύντομης διάρκειας ελαφριές εργασίες, 
που αφορούν τις οικογενειακού χαρακτήρα γεωργικές, 
δασικές και κτηνοτροφικές εργασίες, και με την προϋπό¬ 
θεση ότι οι εργασίες αυτές εκτελούνται κατά τη διάρκεια 
της ημέρας.» 

Άρθρο 34 

Προστασία συνδικαλιστικών στελεχών 

1. Στο άρθρο 14 του ν. 1264/1982 (ΦΕΚ 79 Α') προστίθε¬ 
ται παράγραφος με αριθμό 11 ως εξής: 

«11. Για την προστασία των συνδικαλιστικών στελεχών 
που συμμετέχουν στην Εκτελεστική Επιτροπή και στη 
Γραμματεία της Συνομοσπονδίας Ευρωπαϊκών Συνδικά¬ 
των έχουν ανάλογη εφαρμογή οι διατάξεις των προηγού¬ 
μενων παραγράφων.» 

2. Στην παράγραφο 3 του άρθρου 6 του Ν. 2224/1994 
(ΦΕΚ 112 Α') προστίθεται εδάφιο ε' ως εξής: «στα μέλη 
της Εκτελεστικής Επιτροπής κοίτης Γραμματείαςτης Συ¬ 
νομοσπονδίας Ευρωπαϊκών Συνδικάτων για όσο χρόνο 
διαρκεί η θητεία τους». 

3. Καταργείταιτο άρθρο 30 του Ν. 2081/1992 (ΦΕΚ 154 
Α'), με το οποίο είχαν προστεθεί τα εδάφια β' και γ' στην 
παράγραφο 1 του άρθρου 12 του Ν. 1264/1982 (ΦΕΚ 79 
Α'). 

Άρθρο 35 

Κατάργηση διατάξεων που προκαλούν 
άνιση μεταχείριση εργαζομένων 

1. Καταργείται από την 1η Ιανουάριου 1981 κάθε διάτα¬ 
ξη νόμου, διατάγματος, υπουργικών αποφάσεων, συλλο¬ 
γικών συμβάσεων εργασίας ή διαιτητικών αποφάσεων, ε¬ 
σωτερικών κανονισμών ή οργανισμών επιχειρήσεων και 
εκμεταλλεύσεων, καθώς και κάθε όρος ατομικών συμβά¬ 
σεων εργασίας κατά το μέρος που θέτουν για τις έγγαμες 
εργαζόμενες γυναίκες ειδικές προϋποθέσεις, που δεν α¬ 
παιτούνται αντίστοιχα για τους έγγαμους εργαζόμενους 
άνδρες, ως προς τη χορήγηση επιδομάτων γάμου ή συ¬ 
ζύγου ή τέκνων ή οικογενειακών βαρών από εργοδότες 
του ιδιωτικού ή δημόσιου τομέα στους εργαζόμενους με 
σχέση ιδιωτικού δικαίου και στο μέτρο που συνεπάγονται 
δυσμενείς επιπτώσεις ως προς το ύψος των συντάξεων, 
οι οποίες χορηγήθηκαν σε έγγαμες γυναίκες μετά τις 23 
Δεκεμβρίου 1984, εφόσον τα ανωτέρω επιδόματα δεν ε- 
λήφθησαν υπόψη στις συντάξιμες αποδοχές. 

2. Έγγαμες γυναίκες, συνταξιούχοι Οργανισμών Κοινω¬ 
νικής Ασφάλισης που χορηγούν συντάξεις στο πεδίο ε¬ 
φαρμογής της Οδηγίας 79/7/ΕΟΚ του Συμβουλίου της 
19/12/1978 (Επίσημη Εφημερίδα των Ευρωπαϊκών Κοινο¬ 
τήτων 10.1.79), δύναται να ζητήσουν την αναπροσαρμο¬ 
γή των συντάξεών τους με αίτησή τους προς τον οργανι¬ 
σμό, από τον οποίο συνταξιοδοτήθηκαν, εντός έξι (6) μη¬ 
νών από την έναρξη ισχύος του παρόντος. Η καταβολή 
των διαφορών που θα προκύψουν δεν δύναται να ανα¬ 
τρέξει σε χρόνο μεγαλύτερο της πενταετίας από την υπο¬ 
βολή της αίτησης. 

Άρθρο 36 

1. Στην παράγραφο 2 του άρθρου 5 του π.δ. 152/1991 
(ΦΕΚ 61 Α') προστίθεται περίπτωση δ' ως εξής: 

«δ) Τμήμα Διαχείρισης της Πληροφόρησης.» 

2. Στην παράγραφο 3 του άρθρου 5 του π.δ. 152/1991 
(ΦΕΚ 61 Α') προστίθεται περίπτωση δ' ως εξής: 

«δ) Τμήμα Διαχείρισης της Πληροφόρησης 

Η συγκέντρωση, επεξεργασία και διακίνηση του πληρο¬ 
φοριακού υλικού για τα θέματα της εργασίας στην Ελλά¬ 
δα. Η ανάπτυξη και εξασφάλιση των απαραίτητων τεχνι¬ 
κών μέσων για την παρουσίαση και προβολή των θεμάτων 
αυτών στον παγκόσμιο ιστό του διαδικτύου, στα πλαίσια, 
τις απαιτήσεις και τις προδιαγραφές της εγκαθίδρυσης 
της ηλεκτρονικής διοίκησης. Του Τμήματος προΐσταται υ¬ 
πάλληλος του κλάδου ΠΕ Πληροφορικής ή ΠΕ Μηχανι¬ 
κών ή ΠΕ Θετικών Επιστημών.» 

Άρθρο 37 
Παροχές Ο.Ε.Ε. 

Η παράγραφος 9 του άρθρου 20 του Ν. 2874/2000 α¬ 
ντικαθίσταται ως εξής: 

«9. Από 1ης Ιανουάριου 2001 καταργούνται οι διατάξεις 


των εε' και ζζ' της παραγράφου α' του άρθρου 1 του 
ν.678/1977 (ΦΕΚ 246 Α') που αφορούν στις παροχές δώ¬ 
ρου για σύσταση οικογένειας και χρηματικών βραβείων ό¬ 
πως ισχύουν. Όσοι θεμελίωσαν δικαίωμα εντόςτου έτους 

2000 και υποβάλλουν αιτήσεις μέχρι την 31η Δεκεμβρίου 

2001 θα καλυφθούν από τις σχετικές πιστώσεις του Ορ¬ 
γανισμού Εργατικής Εστίας. Τα ποσά που αποδεσμεύο- 
νται διατίθενται για τη λειτουργία νέων βρεφονηπιακών 
σταθμών από 1ης Ιανουάριου 2002, ενώ το υπόλοιπο πί¬ 
στωσης έτους 2001, εάν υπάρξει, μετά την ικανοποίηση 
των αιτήσεων έτους 2001 των άνω παροχών θα διατεθεί 
για άλλες παροχές του Οργανισμού.» 

Άρθρο 38 

Η περίπτωση γ'της παραγράφου 1 του άρθρου 15 του 
Ν. 2676/1999 (ΦΕΚ 1 Α') αντικαθίσταται ως εξής: 

«γ'. Οι διορισθέντες από 1ης Ιανουάριου 1993 και εφε¬ 
ξής διοριζόμενοι τακτικοί υπάλληλοι των Υπουργείων ως 
και οι τακτικοί υπάλληλοι, των αυτοτελών δημόσιων υπη¬ 
ρεσιών και των ανεξάρτητων διοικητικών αρχών, που α¬ 
σφαλίζονται στο Δημόσιο για κύρια σύνταξη, εφόσον δεν 
έχουν άλλη επικουρική ασφάλιση, πλην του Μετοχικού 
Ταμείου Πολιτικών Υπαλλήλων.» 

Άρθρο 39 

Η διάταξη του άρθρου 60 του ν.2084/1992 (ΦΕΚ 165 Α'), 
όπως αντικαταστάθηκε με την παρ. 3 του άρθρου 25 του 
Ν. 2556/1997 (ΦΕΚ 270 Α'), αντικαθίσταται ως εξής: 

«Από 1ης Ιανουάριου 2001 καταβάλλεται ειδική μηνιαία 
εισφορά από τους συνταξιούχους των φορέων κύριας και 
επικουρικής ασφάλισης, πλην Ο.Γ.Α. και Ν.Α.Τ., ως εξής: 

Για τμήμα σύνταξης μέχρι 135.000 δρχ. ποσοστό 1%. 

Γ ια τμήμα σύνταξης από 135.001 μέχρι 200.000 δρχ. πο¬ 
σοστό 2%. 

Γ ια τμήμα σύνταξης από 200.001 μέχρι 300.000 δρχ. 
ποσοστό 3%. 

Γ ια τμήμα σύνταξης από 300.001 μέχρι400.000 δρχ. πο¬ 
σοστό 4%. 

Για τμήμα σύνταξης από 400.001 δρχ. και άνω ποσοστό 
5%. 

Οι συντάξεις μέχρι 135.000 δρχ. δεν υπόκεινται σε ει¬ 
σφορά. 

Η παραπάνω ειδική εισφορά παρακρατείται από τις κα¬ 
ταβαλλόμενες συντάξεις, στις οποίες δεν περιλαμβάνο¬ 
νται τα δώρα εορτών και το επίδομα αδείας. 

Η εισπραττόμενη κατά τα παραπάνω ειδική εισφορά α¬ 
ποτελεί πόρο του Λογαριασμού Αλληλεγγύης Φορέων 
Κοινωνικής Ασφάλισης (Λ.Α.Φ.Κ.Α.). 

Με προεδρικό διάταγμα, που εκδίδεται ύστερα από 
πρόταση των Υπουργών Εθνικής Οικονομίας, Οικονομι¬ 
κών και Εργασίας και Κοινωνικών Ασφαλίσεων, ορίζεται ο 
χρόνος λήξης της κατά τα ανωτέρω ειδικής εισφοράς, η 
οποία δεν μπορεί να είναι νωρίτερα από την 31η Δεκεμ¬ 
βρίου 2001. 

Από την εισφορά του άρθρου αυτού εξαιρούνται οι πα¬ 
ντελώς τυφλοί, οι παραπληγικοί και τετραπληγικοί και οι 
πάσχοντες από μεσογειακή και δρεπανοκυτταρική αναι¬ 
μία συνταξιούχοι.» 

Άρθρο 40 

Το δικαίωμα αναγνώρισης του χρόνου της παρ.2 του 
άρθρου 3 του ν.2366/1995 ισχύει για ένα τρίμηνο από τη 
δημοσίευση του παρόντος νόμου. Η αναγνώριση του χρό¬ 
νου γίνεται με τη διαδικασία και τους όρους που ορίζονται 
στις ως άνω διατάξεις. Αιτήσεις που έχουν απορριφθεί ως 
εκπρόθεσμες επανακρίνονται μετά από νέα αίτηση, η ο¬ 
ποία πρέπει να υποβληθεί μέσα στην ως άνω προθεσμία. 
Δικαίωμα αναγνώρισης του χρόνου αυτού έχουν μόνο οι 
ασφαλισμένοι που εξακολουθούν να υπηρετούν στην Α¬ 
νώνυμη Εταιρεία Θερμικών Λεωφορείων (Ε.ΘΕ.Λ. Α.Ε.) 
και οι οποίοι κατά τη δημοσίευση του Ν. 2366/1995 πλη¬ 
ρούσαν τις προϋποθέσεις της παρ. 2 του άρθρου 3 του ί¬ 
διου νόμου. 

Άρθρο 41 

Οι διατάξεις της τελευταίας παραγράφου του άρθρου 
38 του Ν. 2676/1999 (ΦΕΚ 1 Α') έχουν εφαρμογή γενικώς 
σε έργα που άπτονται της κοινωνικής ασφάλισης, συ¬ 
μπεριλαμβανομένων των χρηματοδοτούμενων ή συγχρη- 
ματοδοτούμενών, μέσω της Ευρωπαϊκής Ένωσης. 

Η παρ. 3 του άρθρου 30 του Ν. 2874/2000 (ΦΕΚ 286 Α') 
καταργείται. 

Άρθρο 42 

Οργάνωση και λειτουργία Αναπτυξιακών 
Συμπράξεων Κοινοτική πρωτοβουλία «ΕΟΙΙΑΙ.» 

1. Το Πρόγραμμα της Κοινοτικής Πρωτοβουλίας για την 
καταπολέμηση των διακρίσεων και των ανισοτήτων σε 
σχέση με την αγορά εργασίας (ΕΟυΑΕ) εκτελείται απο¬ 
κλειστικά από νομικά πρόσωπα ιδιωτικού δικαίου μη κερ¬ 
δοσκοπικού χαρακτήρα, που λειτουργούν με τη μορφή α¬ 
στικής εταιρείας και καλούνται Αναπτυξιακές Συμπρά- 
ξεις. 

2. Η Αναπτυξιακή Σύμπραξη λειτουργεί αποκλειστικά 
για την εκτέλεση του Έργου που έχει αναλάβει στο πλαί¬ 
σιο της ΕθυΑΙ_ και διαρκεί τουλάχιστον έως την ολοκλή¬ 
ρωση αυτού και μέχρι την αποπληρωμή του υπολοίπου 
της εγκριθείσας για το Έργο αυτό χρηματοδότησης. 

3. Εταίροι της Αναπτυξιακής Σύμπραξης μπορεί να εί¬ 
ναι: α) τα Υπουργεία, οι Γενικές Γραμματείες, οι Γενικές 
Γραμματείες Περιφερειών και γενικά οι φορείς της κε¬ 
ντρικής και της περιφερειακής διοίκησης, β) τα νομικά 
πρόσωπα δημοσίου δικαίου, γ) οι οργανισμοί τοπικής αυ¬ 
τοδιοίκησης πρώτου και δεύτερου βαθμού και οι επο¬ 
πτευόμενες από αυτούς δημοτικές και κοινοτικές επιχει¬ 
ρήσεις, δ) οι δημόσιοι οργανισμοί και επιχειρήσεις, ε) τα 
νομικά πρόσωπα ιδιωτικού δικαίου του ευρύτερου δημό- 
σιουτομέα, κατά την έννοια του ν. 1892/1990 (ΦΕΚ101 Α'), 
όπως ισχύει, στ) τα νομικά πρόσωπα ιδιωτικού δικαίου 
κερδοσκοπικού και μη κερδοσκοπικού χαρακτήρα, ζ) οι 
συνδικαλιστικές και εργοδοτικές οργανώσεις και η) οι έ- 
χουσες νομική προσωπικότητα μη κυβερνητικές οργανώ¬ 
σεις (Μ.Κ.Ο.), όπως ορίζονται από τις εκάστοτε ισχύου- 
σες διατάξεις. Η Αναπτυξιακή Σύμπραξη πρέπει να έχει 
ευρεία αντιπροσώπευση των παραπάνω φορέων και πά¬ 
ντως δε μπορεί να αποτελείται από λιγότερους των τριών 
εταίρους. 

4. Οι φορείς της κεντρικής διοίκησης μπορούν να συμ¬ 


μετέχουν σε Αναπτυξιακές Συμπράξεις με απόφαση του 
οικείου Υπουργού και τα νομικά πρόσωπα δημοσίου δι¬ 
καίου με απόφαση του οικείου Υπουργού, ύστερα από 
πρόταση του Διοικητικού τους Συμβουλίου. Οι υπόλοιποι 
φορείς της παραγράφου 3 μπορούν να συμμετέχουν σε 
Αναπτυξιακές Συμπράξεις με αποφάσεις των οργάνων 
που προβλέπονται από τις ισχύουσες γι’ αυτούς διατά¬ 
ξεις. 

5. Πριν την υποβολή της πρότασης για την εκτέλεση του 
Έργου, οι φορείς της παραγράφου 3 συνάπτουν ιδιωτικό 
συμφωνητικό, με το οποίο δεσμεύονται να συστήσουν Α¬ 
ναπτυξιακή Σύμπραξη εντός μηνάς από την επιλογή της 
πρότασής τους. Στο ιδιωτικό συμφωνητικό ορίζουν τον ε¬ 
ταίρο που θα αναλάβει καθήκοντα Συντονιστή Εταίρου 
της Αναπτυξιακής Σύμπραξης. 

6. Εφόσον μια πρόταση επιλεγεί, οι συνεργαζόμενοι φο¬ 
ρείς συστήνουν Αναπτυξιακή Σύμπραξη με τη μορφή α¬ 
στικής μη κερδοσκοπικής εταιρείας, η οποία αποκτά νο¬ 
μική προσωπικότητα, σύμφωνα με το άρθρο 784 Α.Κ., και 
διέπεται από τις διατάξεις του παρόντος νόμου, των σε ε¬ 
ξουσιοδότηση αυτών εκδιδόμενων κανονιστικών πράξε¬ 
ων και συμπληρωματικά από τις διατάξεις των άρθρων 
741 και επόμενα του Α.Κ.. 

7. Όργανα διοίκησης της Αναπτυξιακής Σύμπραξης εί¬ 
ναι το Διοικητικό Συμβούλιο, ο Συντονιστής Εταίρος και ο 
Διαχειριστής. Το Διοικητικό Συμβούλιο αποτελείται από ι¬ 
σάριθμα με τους εταίρους μέλη. Κάθε εταίρος ορίζει από 
ένα μέλος για το Διοικητικό Συμβούλιο, το οποίο κατά τη 
διάρκεια λειτουργίας της Αναπτυξιακής Σύμπραξης μπο¬ 
ρεί να αντικατασταθεί ελεύθερα από τον φορέα, τον ο¬ 
ποίον εκπροσωπεί. Το Διοικητικό Συμβούλιο: 

α) εγκρίνει τα έγγραφα της προηγούμενης παραγρά¬ 
φου, πριντην υποβολή τους στην αρμόδια υπηρεσία, 

β) εκλέγει τον Διαχειριστή της Αναπτυξιακής Σύμπρα¬ 

ξης. 

γ) συγκροτεί επιτροπές με σκοπό την εύρυθμη λειτουρ¬ 
γία του Έργου, 

δ) επιλύει τυχόν διαφωνίες μεταξύ του Συντονιστή Εταί¬ 
ρου και του Διαχειριστή, 

ε) αποφασίζει για το μηχανισμό πιστοποίησης εκτέλε¬ 
σης των πράξεων της Αναπτυξιακής Σύμπραξης, καθώς 
και για τον εσωτερικό μηχανισμό ελέγχου των πληρωμών 
αυτής και 

στ) είναι αρμόδιο για κάθε ζήτημα που σύμφωνα με το 
άρθρο αυτό δεν εμπίπτει στις αρμοδιότητες του Συντονι¬ 
στή Εταίρου και του Διαχειριστή. Οι αποφάσεις του Δ.Σ. 
λαμβάνονται με την απόλυτη πλειοψηφία του συνόλου 
των μελώντου, εκτός αν άλλως ορίζεται στο άρθρο αυτό. 
Ο Πρόεδροςτου Δ.Σ., που εκλέγεται έκτων μελώντου, εκ¬ 
προσωπεί την Α.Σ. ενώπιον κάθε δικαστικής ή διοικητικής 
αρχής και ενώπιον κάθε τρίτου. 

8. Ο Συντονιστής Εταίρος: 

α) προετοιμάζει και υποβάλλει την πρόταση εκτέλεσης 
του έργου και τα απαιτούμενα για την εξέλιξη και παρα¬ 
κολούθηση του Έργου έγγραφα, 

β) έχει το γενικό συντονισμό των ενεργειών που απαι¬ 
τούνται για την άρτια εκτέλεση του Έργου, 

γ) καταρτίζει και εισηγείται στο Διοικητικό Συμβούλιο το 
μηχανισμό πιστοποίησης εκτέλεσης των πράξεων της Α¬ 
ναπτυξιακής Σύμπραξης με σκοπό την εξασφάλιση της 
ποιότητας των παρεχόμενων από αυτήν υπηρεσιών και 

του παραδοτέου αποτελέσματος και τον εσωτερικό μη¬ 
χανισμό ελέγχου των πληρωμών, που θα εξασφαλίζει τη 
νομιμότητα και κανονικότητά τους, καθώς και παρακο¬ 
λουθεί τη λειτουργία των μηχανισμών σύμφωνα με την α¬ 
πόφαση του Δ.Σ., 

δ) ενημερώνει τους εταίρους ως προς τα αναγκαία έγ¬ 
γραφα και τις οδηγίες της Ειδικής Υπηρεσίας Διαχείρισης 
και των αρμόδιων οργάνων της Ευρωπαϊκής Ένωσης και 

ε) τηρεί όλα τα διοικητικά και χρηματοοικονομικά στοι¬ 
χεία του Έργου της Αναπτυξιακής Σύμπραξης, σύμφωνα 
με τις ισχύουσες διατάξεις. 

9. Ο Διαχειριστής της Αναπτυξιακής Σύμπραξης εκλέ¬ 
γεται από το Δ.Σ. με ομόφωνη απόφαση όλων των μελών, 
κατόπιν εισηγήσεως του εκπροσώπου του Συντονιστή Ε¬ 
ταίρου. Ο Διαχειριστής: 

α) κατανέμει τη χρηματοδότηση του Έργου, στον κάθε 
εταίρο ανάλογα με την εξέλιξη του εγκεκριμένου έργου α- 
νά εταίρο, 

β) παρέχει στοιχεία κίνησης του λογαριασμού στην Ει¬ 
δική Υπηρεσία Διαχείρισης του Προγράμματος ΕΟυΑΙ 
και στην Αρχή Πληρωμής του Ν. 2860/2000 (ΦΕΚ251 Α'), 

γ) ενημερώνει την Ειδική Υπηρεσία Διαχείρισης με τα 
μηνιαία Δελτία Δήλωσης Δαπανών και με τα τριμηνιαία 
δελτία Παρακολούθησης του Έργου, τα οποία επέχουν 
θέση υπεύθυνης δήλωσης των υπευθύνων και επικοινω¬ 
νεί με την αρμόδια Υπηρεσία και υποβάλλει σε αυτήν όλα 
τα απαιτούμενα έγγραφα, στοιχεία και εκθέσεις και 

δ) πιστοποιεί τη νομιμότητα και κανονικότητα των πλη¬ 
ρωμών του Έργου. Ο Διαχειριστής της Αναπτυξιακής Σύ¬ 
μπραξης έχει την ευθύνη του Δημοσίου Υπολόγου κατά 
τα άρθρα 54 επόμενα του Ν. 2362/1995 (ΦΕΚ 247 Α'), ό¬ 
πως ισχύει. 

10. Η αποχώρηση ή αντικατάσταση εταίρου γίνεται με 
απόφαση που λαμβάνεται με την αυξημένη πλειοψηφία 
των 3/4των μελώντου Δ.Σ. και σύμφωνη γνώμη της αρχής 
που αποφασίζει την ένταξη του Έργου. Σε περίπτωση 
που η ως άνω αρχή δε συμφωνήσει με την προτεινόμενη 
αποχώρηση ή αντικατάσταση, ανακαλείται η πράξη έντα¬ 
ξης Έργου και επέρχονται όλες οι προβλεπόμενες από το 
νόμο συνέπειες. Η αντικατάσταση του Συντονιστή Εταί¬ 
ρου απαγορεύεται. Κατ’ εξαίρεση επιτρέπεται με την αυ¬ 
ξημένη πλειοψηφία των τριών τετάρτων των μελών του 
Δ.Σ. και σύμφωνη γνώμη της αρχής που αποφασίζει την έ¬ 
νταξη του Έργου και μόνο για τους λόγους που ορίζονται 
με την απόφαση της παραγράφου 16. 

11. Κάθε Αναπτυξιακή Σύμπραξη είναι τελικός δικαι-ού- 
χος της Κοινοτικής Πρωτοβουλίας ΕΟΨΑΕ, κατά την έν¬ 
νοια του άρθρου 1 εδάφιο στ' του Ν. 2860/2000 (ΦΕΚ 251 
Α') και επιχορηγείται από το Πρόγραμμα Δημοσίων Επεν¬ 
δύσεων για την εκτέλεση του εγκεκριμένου έργου. 

12. Για τη ν ένταξη, την εκτέλεση, τη χρη ματοδότη ση και 
τη διαχείριση των έργωντης Κοινοτικής Πρωτοβουλίας Ε- 
ΩΙΙΑΕ έχουν εφαρμογή οι διατάξεις του Ν. 2860/2000 και 
των σε εξουσιοδότηση αυτού εκδιδομένων κανονιστικών 
πράξεων, οι διατάξεις του Κανονισμού (ΕΚ) 1260/1999 
του Συμβουλίου της 21ης Ιουνίου 1999 περί γενικών δια- 
τάξεωνγιαταΔιαρθρωτικάΤαμεία, καθώς και οι διατάξεις 


κάθε συναφούς κοινοτικής ή εθνικής ρύθμισης. Οι Ανα¬ 
πτυξιακές Συμπράξεις οφείλουν να τηρούν όλες τις νόμι¬ 
μες διατυπώσεις και τα οικονομικά στοιχεία που προβλέ- 
πονται από τις σχετικές με τη διαχείριση εθνικών και κοι¬ 
νοτικών πόρων διατάξεις και υπέχουν όλες τις ευθύνες 
που απορρέουν από τις διατάξεις αυτές. Σε κάθε περί¬ 
πτωση, κατά την οποία διαπιστώνονται παρατυπίες ή πα¬ 
ραβάσεις που συνεπάγονται τη διακοπή της χρηματοδό¬ 
τησης ή τη μείωση του ύψους της και απαιτούν την επι¬ 
στροφή των παρανόμως ή αχρεωστήτως καταβληθέντων 
ποσών, εφαρμόζεται η διάταξη του άρθρου 6παρ.6του Ν. 
2860/2000 και της υπουργικής απόφασης που εκδίδεται 
κατ’ εξουσιοδότηση αυτού. Οι ευθύνες κατά την εκτέλε¬ 
ση του έργου υφίστανται και μετά τη διάλυση της Ανα¬ 
πτυξιακής Σύμπραξης. Σε περίπτωση διάλυσης των νομι¬ 
κών προσώπων που συγκρο-τούν την Αναπτυξιακή Σύ¬ 
μπραξη η ευθύνη του εταίρου μεταβιβάζεται στα φυσικά 
πρόσωπα που είχαν με οποίον- δήποτε τρόπο τη διοίκηση 
του υπόχρεου νομικού προσώπου, που συγκροτούσε την 
Αναπτυξιακή Σύμπραξη. 

13. Με κοινή απόφαση των Υπουργών Εθνικής Οικονο¬ 
μίας, Οικονομικών και Εργασίας και Κοινωνικών Ασφαλί¬ 
σεων ορίζονται θέματα που αφορούν τη διαδικασία χρη¬ 
ματοδοτήσεων από το Πρόγραμμα Δημοσίων Επενδύσε¬ 
ων για τα έργα που εκτελούνται από τους φορείς της 
παραγράφου 3 του άρθρου αυτού. 

14. Με κοινές αποφάσεις των Υπουργών Εθνικής Οικο¬ 
νομίας και Εργασίας και Κοινωνικών Ασφαλίσεων ρυθμί¬ 
ζεται κάθε ζήτημα που αφορά στην εκτέλεση, εφαρμογή, 
διαχείριση, χρηματοδότηση, αξιολόγηση και έλεγχο των 
Έργων που εντάσσονται στην Κοινοτική Πρωτοβουλία Ε- 
ΟυΑΕ. Με τις αποφάσεις αυτές ρυθμίζονται ειδικότερα 
θέματα όπως: 

α. Οι βασικές αρχές σχεδιασμού των Έργωντης Κοινο¬ 
τικής Πρωτοβουλίας ΕΟΕΙΑΕ, το περιεχόμενο και οι υπο¬ 
διαιρέσεις αυτών. 

β. Η εξειδίκευση των αρχών οργάνωσης και λειτουρ¬ 
γίας των Αναπτυξιακών Συμπράξεων. 

γ. Η διαδικασία και τα όργανα αξιολόγησης και επιλο¬ 
γής των Αναπτυξιακών Συμπράξεων και τα κριτήρια. 

δ. Η διαδικασία διαχείρισης, εφαρμογής, παρακολού¬ 
θησης και πληρωμών των Έργων. 

ε. Τα είδη, τα όργανα και η διαδικασία ελέγχου των Έρ¬ 
γων. 

στ. Οι λόγοι για τους οποίους επιτρέπεται αντικατάστα¬ 
ση του Συντονιστή Εταίρου και 

ζ. Κάθε άλλη αναγκαία λεπτομέρεια για την εφαρμογή 
του παρόντος άρθρου. 

15. Η ισχύς του άρθρου αυτού αρχίζει από τις 
14.11.2000, ημερομηνία έναρξης της ισχύος του Ν. 
2860/2000. 

Άρθρο 43 

1. Η προβλεπόμενη από την παράγραφο 1 του άρθρου 
έκτου του Ν. 2388/1996 (ΦΕΚ 50 Α') διάρκεια επιδότησης, 

όπως αυτή ισχύει με την παράγραφο 1 του άρθρου 22 του 
Ν. 2860/2000 (ΦΕΚ251 Α') παρατείνεται αφότου έληξε για 
χρονικό διάστημα ενός ακόμη έτους. Τα ποσά που θα α¬ 
παιτηθούν, θα βαρύνουν κατά το ήμισυ τον Ο.Α.Ε.Δ. και 
κατά το ήμισυ το Πρόγραμμα Δημοσίων Επενδύσεων. Κα¬ 
τά τα λοιπά ισχύουν οι διατάξεις του άρθρου έκτουτου Ν. 
2388/1996 και της εκδοθείσας κατ’ εξουσιοδότηση αυτού 
υπουργικής απόφασης με αριθμ. 33492/23.7.1996. Για ό¬ 
σους εντάσσονται στην ανωτέρω ρύθμιση συνεχίζεται η 
ασφάλισή τους κατά το διάστημα αυτό στους οικείους α¬ 
σφαλιστικούς οργανισμούς κύριας και επικουρικής α¬ 
σφάλισης για όλους τους κλάδους στους οποίους ασφα¬ 
λίζονταν ως εργαζόμενοι. Η ασφάλισή τους θα είναι εφε¬ 
ξής για τριακόσιες ημέρες το έτος. 

2. Η προβλεπόμενη από την παράγραφο 2 του άρθρου 
19 του Ν. 2458/1997 (ΦΕΚ 15 Α') ειδική επιδότηση ανερ¬ 
γίας, όπως αυτή ισχύει μετά την παράταση με την παρά¬ 
γραφο 2του άρθρου 22του Ν. 2860/2000 (ΦΕΚ251 Α') πα- 
ρατείνεται, αφότου έληξε για ένα ακόμη δωδεκάμηνο, ε¬ 
φόσον ο επιδοτούμενος παραμένει άνεργος μετά τη λήξη 
της αρχικής επιδότησης. 

Άρθρο 44 

1. Επιτρέπεται στον Οργανισμό Εργατικής Κατοικίας 
(Ο. Ε. Κ.), ύστερα από αιτιολογημένη απόφαση του Διοικη¬ 
τικού του Συμβουλίου, που εγκρίνεται από τους Υπουρ¬ 
γούς Οικονομικών, Εργασίας και Κοινωνικών Ασφαλίσε¬ 
ων και τον τυχόν καθ’ ύλην αρμόδιο Υπουργό, η δωρεάν 
κατά χρήση παραχώρηση στο Δημόσιο, σε Νομικά Πρό¬ 
σωπα Δημοσίου Δικαίου (Ν.Π.Δ.Δ.), στους Οργανισμούς 
Τοπικής Αυτοδιοίκησης (Ο.Τ.Α), στη Δ.Ε.Η, στον Ο.Τ.Ε. 
και σε Εταιρείες ή Οργανισμούς ή Δημοτικές Επιχειρή¬ 
σεις ή Συνδέσμους Ύδρευσης, Αποχέτευσης, χώρου που 
βρίσκεται εντός των οικισμών του Ο.Ε.Κ. προκειμένου να 
ανεγερθούν σχολεία, νηπιαγωγεία, παιδικοί σταθμοί, να¬ 
οί, ιατρικές μονάδες, πυροσβεστικοί σταθμοί, υποσταθ¬ 
μοί παραγωγής ηλεκτρικού ρεύματος, υδραγωγεία και 
άλλες συναφείς εγκαταστάσεις για την εξυπηρέτηση του 
δημοσίου συμφέροντος. 

Στην απόφαση για την παραχώρηση της χρήσης θα 
πρέπει να αναφέρονται η διάρκεια της παραχώρησης, ο 
σκοπός για τον οποίο παραχωρείται, οι ειδικότεροι όροι, 
οι προϋποθέσεις, οι αιρέσεις και γενικότερα κάθε άλλο α¬ 
ναγκαίο στοιχείο, που αφορά στην παραχώρηση και στην 
εκπλήρωση του σκοπού αυτής. 

Γιατην υλοποίηση της παραχώρησης καταρτίζεται σχε¬ 
τική σύμβαση μεταξύ του Ο.Ε.Κ. και του φορέα προς τον 
οποίο παραχωρείται ο χώρος, στην οποία αναφέρονται α¬ 
ναλυτικά όλοι οι τιθέμενοι όροι, προϋποθέσεις και αιρέ¬ 
σεις και κάθε άλλο αναγκαίο στοιχείο. Η σύμβαση αυτή α¬ 
παλλάσσεται από τέλη χαρτοσήμου και οποιαδήποτε άλ¬ 
λη συναφή επιβάρυνση. 

2. Η δαπάνη για την ανέγερση και λειτουργία των ανω¬ 
τέρω κτιριακών εγκαταστάσεων βαρύνει αποκλειστικά 
τους φορείς προς τους οποίους έχει γίνει η παραχώρη. Ο 


Ο.Ε.Κ. διατηρεί σε κάθε περίπτωση την κυριότητα του πα- 
ραχωρημένου χώρου. 

Άρθρο 45 

Ανακατασκευή - επισκευή εργατικών 
κατοικιών και διαμερισμάτων 

1. Ο Οργανισμός Εργατικής Κατοικίας (Ο.Ε.Κ.) δύναται 
να αναλάβειτην ανακατασκευή πέντε (5) πολυκατοικιών, 
στους οικισμούς του, στη Νέα Φιλαδέλφεια Ιβί και II, που 
υπέστησαν ανεπανόρθωτες βλάβες από το σεισμό της 
7ης Σεπτεμβρίου 1999 και κατεδαφίστηκαν βάσει πρωτο¬ 
κόλλου αυτοψίας επικίνδυνων ετοιμόρροπων κτισμάτων 
της Υπηρεσίας Αποκατάστασης Σεισμοπλήκτων (Υ.Α.Σ.) 
του Υπουργείου Περιβάλλοντος, Χωροταξίας και Δημό¬ 
σιων Έργων και με συμφωνία των ιδιοκτητών υπό τους α¬ 
κόλουθους όρους: οι ιδιοκτήτες θα εκχωρήσουν στον Ορ¬ 
γανισμό: α) το ποσό της δωρεάν κρατικής αρωγής, β) το 
ποσό του δανείου που τους εγκρίνεται από το Υπουργείο 
Περιβάλλοντος, Χωροταξίας και Δημόσιων Έργων και θα 
συμμετέχουν με ποσοστό επί του κόστους ανακατασκευ- 
ής, το οποίο θα καθορισθεί με απόφαση του Υπουργού 
Εργασίας και Κοινωνικών Ασφαλίσεων, που θα εκδοθεί 
μετά από γνώμη του Δ.Σ. του Ο.Ε.Κ.. Με όμοια απόφαση 
θα καθορισθεί ο τρόπος εκχώρησης στον Ο.Ε.Κ. του πο¬ 
σού της δωρεάν κρατικής αρωγής και του ποσού του δα¬ 
νείου, οτρόπος καταβολής στον Ο.Ε.Κ. της δαπάνης συμ¬ 
μετοχής των ιδιοκτητών στην περίπτωση που καθορισθεί 
ποσοστό συμμετοχής, οι όροι εξασφάλισης της είσπρα¬ 
ξης της δαπάνης της συμμετοχής των ιδιοκτητών, καθώς 
και κάθε άλλη αναγκαία λεπτομέρεια. Ιδιοκτήτες που εκ¬ 
χωρούν το ποσό του δανείου στον Ο.Ε.Κ. εξακολουθούν 
να είναι μοναδικοί υπόχρεοι για την εξόφληση του δανεί¬ 
ου. 

2. Στις περιπτώσεις που εξαιτίας του σεισμού της 7ης 
Σεπτεμβρίου 1999 υποβαθμίσθηκε η στατική και αντισει¬ 
σμική επάρκεια των κτιρίωντωνοικισμώντου Ο.Ε.Κ. και α¬ 
γορασμένων διαμερισμάτων ή αναδείχθηκαν φθορές πα- 
λαιότητας, ο Ο.Ε.Κ. μπορεί να εκτελεί έργα για την απο¬ 
κατάστασή τους και στη δαπάνη της αποκατάστασης 
μπορεί να συμμετέχουν και οι ιδιοκτήτες. Με απόφαση 
του Υπουργού Εργασίας και Κοινωνικών Ασφαλίσεων, 
που εκδίδεται μετά από γνώμη του Δ.Σ. του Ο.Ε.Κ., θα κα¬ 
θοριστεί το ποσοστό της δαπάνης συμμετοχής των ιδιο¬ 
κτητών, ο τρόπος είσπραξής της, οι όροι εξασφάλισης 
της είσπραξης της δαπάνης αυτής και κάθε άλλη ανα¬ 
γκαία λεπτομέρεια. 

3. Η ισχύς του άρθρου αυτού αρχίζει την 7η Σεπτεμβρί¬ 
ου 1999. 

Άρθρο 46 

Καταργούμενες διατάξεις 

1. Από την έναρξη ισχύος του παρόντος καταργούνται 
οι διατάξεις των άρθρων 1 παρ. 2, 2 παρ. 1,3, 4, 5, 6, 7, 8 
και 9 του ν.δ. 2961/1954 (ΦΕΚ 197 Α'), του άρθρου 8του 
Ν. 1387/1983 (ΦΕΚ 110 Α'), όπως αντικαταστάθηκε με το 
άρθρο 12 του Ν. 2434/1996 (ΦΕΚ 188Α') και οι διατάξεις 
του ν.δ. 212/1969 (ΦΕΚ 112 Α'), πληντων διατάξεων των 
άρθρων 1 παρ. 1,3,6 παρ. 1 και 9, όπως ισχύουν και η πα- 

ράγραφος4του άρθρου 19 του Ν. 2874/2000. Σκοποί του 
Ο.Α.Ε.Δ. που ορίζονται σε άλλους νόμους πέραν των νο¬ 
μοθετικών διαταγμάτων 2961/1954 και 212/1969 διατη¬ 
ρούνται σε ισχύ. 

2. Καταργείται ως προς όλες τις διατάξεις του, από 12 
Μαρτίου 2001, ο Οργανισμός της Υπηρεσίας της Εθνικής 
Τράπεζας της Ελλάδος Α.Ε, που είχε εγκριθεί με το από 
17/26.9.1953 βασιλικό διάταγμα (ΦΕΚ267 Α'), το οποίο εί¬ 
χε εκδοθεί σύμφωνα με τις διατάξεις του ν.δ. 2510/1953, 
όπως τροποποιηθείς ίσχυε κατά την παραπάνω ημερομη¬ 
νία, καταργουμένης και της υπό του άρθρου 1 του ν.δ. 
2510/1953 εξουσιοδότησης. 

3. Κανονιστικές διατάξεις που εκδόθηκαν βάσει των ε¬ 
ξουσιοδοτήσεων που προβλέπονται από καταργούμενες 
δια του παρόντος διατάξεις, εφόσον δεν είναι αντίθετες 
προς τις διατάξεις του παρόντος, διατηρούν την ισχύ 
τους. Κάθε άλλη διάταξη που παραπέμπει στις καταρ- 
γούμενες θεωρείται εφεξής ότι παραπέμπει στις σχετικές 
διατάξεις του παρόντος. 

4. Από την έναρξη ισχύος του παρόντος, καταργείται 
κάθε άλλη γενική ή ειδική διάταξη που είναι αντίθετη με 
τις διατάξεις του παρόντος. Θέματα που δεν ρυθμίζονται 
από τον παρόντα εξακολουθούν να διέπονται από τις υφι¬ 
στάμενες διατάξεις. 

Άρθρο 47 

1. Στους ιδιοκτήτες οριζόντιων ιδιοκτησιών των πολυ¬ 
κατοικιών, που έχουν ανεγερθεί στο Βαρβάσιτου Δήμου 
Χίου σε εφαρμογή κοινού προγράμματος αποκατάστα¬ 
σης παραπηγματούχων της πόλεως Χίου, του Υπουργεί¬ 
ου Υγείας και Πρόνοιας και του Ο.Ε.Κ., βάσει των διατά¬ 
ξεων του άρθρου 9του Ν. 4511/1966 (ΦΕΚ 83 Α'), της υπ’ 
αριθμ. Δ4Β/9397/2835/65 απόφασης του Υπουργού Κοι¬ 
νωνικής Πρόνοιας και των υπ’ αριθμ. Δ4γ/6618/68 και 
Δ4α/οικ. 10008/74 αποφάσεων των Υπουργών Κοινωνικής 
Πρόνοιας και Εργασίας, και χαρακτηρίζονται από την αρ¬ 
μόδια Πολεοδομία επικίνδυνες από στατική και δομική ά¬ 
ποψη και κατεδαφιστέες, καταβάλλεται, εφόσον κατά τη 
δημοσίευση του νόμου αυτού κατοικούν σε αυτές: 

α) Εφάπαξ οικονομική ενίσχυση ποσού 200.000 δρχ. για 
κάλυψη των εξόδων μεταστέγασης. 

β) Μηνιαία οικονομική ενίσχυση, μετά τη μετεστέγασή 
τους, το ύψος της οποίας καθορίζεται με απόφαση των Υ¬ 
πουργών Οικονομικών, Εργασίας και Κοινωνικών Ασφαλί¬ 
σεων, ύστερα από γνώμη του Δ.Σ. του Ο.Ε.Κ. και Υγείας 
και Πρόνοιας. Γιατον καθορισμό του ύψους της μηνιαίας 
οικονομικής ενίσχυσης λαμβάνεται υπόψη η μισθωτική α¬ 
ξία ακινήτωντης περιοχής και ο αριθμόςτων μελώντης οι¬ 
κογένειας του ιδιοκτήτη, που συγκατοικούν με αυτόν στη 
συγκεκριμένη οριζόντια ιδιοκτησία. 

2. Η εφάπαξ οικονομική ενίσχυση για έξοδα μεταστέγα¬ 
σης καταβάλλεται και στην οικογένεια, που κατοικεί νο- 
μίμως κατά τη δημοσίευση του νόμου αυτού στις οριζό¬ 
ντιες ιδιοκτησίες, βάσει οποιοσδήποτε ενοχικής σχέσης. 

3. Η εφάπαξ και η μηνιαία οικονομική ενίσχυση κατα¬ 
βάλλονται σε κάθε περίπτωση ανά οριζόντια ιδιοκτησία 


και με την προϋπόθεση ότι η εκκένωση και η απόδοση ε¬ 
λεύθερης και οριζόντιας ιδιοκτησίας θα συντελεστεί μέ¬ 
σα σε έξι (6) μήνες από τη δημοσίευση του νόμου αυτού. 

4. Η δαπάνη της εφάπαξ και μηνιαίας οικονομικής ενί¬ 
σχυσης βαρύνει τον Ο.Ε.Κ. για τους ιδιοκτήτες που είναι 
και δικαιούχοι του Οργανισμού, για δετούς υπολοίπους 
η δαπάνη βαρύνει τον Ειδικό Λογαριασμό Λαϊκής Κατοι¬ 
κίας του Υπουργείου Υγείας και Πρόνοιας. 

5. Η μηνιαία οικονομική ενίσχυση καταβάλλεται εφόσον 
οι ιδιοκτήτες μεταβιβάσουν τα ποσοστά τους εξ αδιαιρέ¬ 
του επί του οικοπέδου, στο οποίο έχουν ανεγερθεί οι υπό 
κατεδάφιση πολυκατοικίες στον Ο.Ε.Κ. ή στο Υπουργείο 
Υγείας και Πρόνοιας, ανάλογα από το εάν οι δικαιοπάρο- 
χοί τους υπήρξαν δικαιούχοι του Ο.Ε.Κ. ή του Υπουργεί¬ 
ου Υγείας και Πρόνοιας, προκειμένου να ενταχθούν σε ε¬ 
νιαίο στεγαστικό πρόγραμμα κατά τα οριζόμενα στην ε¬ 
πόμενη παράγραφο. 

6. Οι ιδιοκτήτες που θα μεταβιβάσουν τα ποσοστά τους 
δικαιούνται να αποκατασταθούν στεγαστικό στην ίδια ή 
άλλη οικοδομική έκταση της περιοχής, σε εφαρμογή κοι¬ 
νού προγράμματος του Ο.Ε.Κ. και του Υπουργείου Υγεί¬ 
ας και Πρόνοιας. 

7. Η μηνιαία οικονομική ενίσχυση καταβάλλεται μέχριτη 
στεγαστική τους αποκατάσταση και πάντως όχι πέρα των 
τριών (3) ετών συνολικά. Η καταβολή αρχίζει από τη στιγ¬ 
μή που θα εκκενωθεί και θα αποδοθεί ελεύθερη η οριζό¬ 
ντια ιδιοκτησία. 

8. Με απόφαση των Υπουργών Εργασίας και Κοινωνι¬ 
κών Ασφαλίσεων και Υγείας και Πρόνοιας ύστερα από 
γνώμη του Δ.Σ. του Ο. Ε.Κ. εγκρίνεται η εφαρμογή του κοι¬ 
νού στεγαστικού προγράμματος της παραγράφου 6, ο 
φορέας και ο τρόπος εκτέλεσής του και καθορίζεται κάθε 
άλλο σχετικό θέμα. Με όμοια απόφαση καθορίζεται κάθε 
αναγκαία λεπτομέρεια για την εφαρμογή των διατάξεων 
του άρθρου αυτού. 

Άρθρο 48 

1. Το Ελληνικό Δημόσιο αναλαμβάνει την υποχρέωση έ¬ 
ναντι των ελληνικών αερομεταφορέων, οι οποίοι διαθέ¬ 
τουν πιστοποιητικό αεροπορικής εκμετάλλευσης σε ισχύ, 
σύμφωνα με τον Κανονισμό 2407/92 της 23ης Ιουλίου 
1992 του Συμβουλίου της Ευρωπαϊκής Ένωσης, να κατα¬ 
βάλει αποζημίωση, για την οποία οι τελευταίοι ενέχονται 
έναντι τρίτων μη επιβατών εξαιτίας πολεμικών πράξεων ή 
τρομοκρατικών ενεργειών εναντίον αεροσκαφών, ιδιό¬ 
κτητων ή μισθωμένων, από τους αερομεταφορείς αυ¬ 
τούς. Το Ελληνικό Δημόσιο αναλαμβάνει την ίδια υποχρέ¬ 
ωση έναντι τρίτων, οι οποίοι τύγχαναν συνασφαλισμένοι 
στις ασφαλίσεις που ίσχυανστις 23.59' (ώραΑγγλίας) της 
24ης Σεπτεμβρίου 2001. 

2. Η παραπάνω υποχρέωση του Δημοσίου ισχύει για πο¬ 
σά πλέον των 50 εκατομμυρίων αμερικανικών δολλαρίων 
και μέχρι ανώτατου ύψους 2 δισεκατομμυρίων αμερικανι¬ 
κών δολλαρίων και καλύπτει την αποκατάσταση των ζη¬ 
μιών της παραγράφου 1, μέχρι του ύψους του ασφαλιστι¬ 
κού ποσού, που προβλεπόταν στις ασφαλίσεις των ως ά- 

νω αεροσκαφών, οι οποίες ίσχυαν μέχρι την 23.59' (ώρα 
Αγγλίας) της 24ης Σεπτεμβρίου 2001. 

3. Η υποχρέωση αυτή του Δημοσίου καλύπτει περίοδο 
ενός μηνάς, αρχόμενη την 25η Σεπτεμβρίου 2001. Η πε¬ 
ρίοδος αυτή δύναται να παραταθεί για τρεις 3 ακόμη μή¬ 
νες, με κοινή απόφαση του Πρωθυπουργού και των Υ¬ 
πουργών Εθνικής Οικονομίας, Οικονομικών και Μεταφο¬ 
ρών και Επικοινωνιών. Με την ίδια απόφαση μπορεί να 
προβλέπεται για την περίοδο της παρατάσεως οικονομι¬ 
κή επιβάρυνση των αερομεταφορέων, το ύψος αυτής και 
ο τρόπος και η διαδικασία καταβολής. 

4. Η υποχρέωση του Ελληνικού Δημοσίου τελεί υπό 
τους ίδιους όρους και προϋποθέσεις με την ευθύνη των 
ασφαλιστικών εταιριών προς τους αερομεταφορείς για 
τους κινδύνους που αναφέρονται στην παράγραφο 1 και 
τους οποίους οι ασφαλιστικές εταιρίες εξακολουθούν να 
καλύπτουν μέχριτου ποσού των 50 εκατομμυρίων δολλα- 
ρίων Η.Π.Α., με εξαίρεση την καταβολή του ασφαλίστρου. 

5. Με κοινή απόφαση των Υπουργών Εθνικής Οικονο¬ 
μίας, Οικονομικών και Μεταφορών και Επικοινωνιών κα¬ 
θορίζονται οι όροι, προϋποθέσεις, η διαδικασία, καθώς 
και κάθε άλλη λεπτομέρεια για την εκπλήρωση της υπο- 
χρεώσεως του Δημοσίου σύμφωνα με τις προηγούμενες 
παραγράφους και γενικά την εφαρμογή της παρούσας. 

Άρθρο 49 

Εξομάλυνση μισθολογικών διαφορών 

1. Στους πολιτικούς δημοσίους υπαλλήλους των κατω¬ 
τέρω αναφερόμενων Υπηρεσιών, που διέπονται από τις 
διατάξεις του Ν. 2470/1997 (ΦΕΚ40 Α'), χορηγείται μηνι¬ 
αίο ειδικό επίδομα ως εξής: 

α) Στους υπαλλήλους του Υπουργείου Εργασίας και 
Κοινωνικών Ασφαλίσεων, συμπεριλαμβανομένων των υ- 
παλλήλωντου Σώματος Επιθεώρησης Εργασίας, του Ορ¬ 
γανισμού Εργατικής Κατοικίας (Ο.Ε.Κ.), του Οργανισμού 
Εργατικής Εστίας (Ο.Ε.Ε.), στους εκπαιδευτικούς λει¬ 
τουργούς του Οργανισμού Απασχόλησης Εργατικού Δυ¬ 
ναμικού (Ο.Α.Ε.Δ.) και στους μόνιμους υπαλλήλους του 
Οργανισμού αυτού, μηνιαίο ειδικό επίδομα ύψους 30.000 
δραχμών από 1.1.2002, προσαυξανόμενο από 1.7.2002 
κατά 30.000 δραχμές, ήτοι σε 60.000 δραχμές. Η δαπάνη 
του επιδόματος για μεν τους υπαλλήλους του Υπουργεί¬ 
ου Εργασίας και Κοινωνικών Ασφαλίσεων βαρύνει τον 
προϋπολογισμό του Υπουργείου, για δε τους υπαλλή¬ 
λους των Ο.Ε.Κ., Ο.Ε.Ε. και Ο.Α.Ε.Δ. τους προϋπολογι¬ 
σμούς των Οργανισμών αυτών. 

β) Στους υπαλλήλους της Γενικής Γραμματείας Κοινω¬ 
νικών Ασφαλίσεων του Υπουργείου Εργασίας και Κοινω¬ 
νικών, Ασφαλίσεων των Ασφαλιστικών Οργανισμών που 
εποπτεύονται από τη Γενική Γραμματεία Κοινωνικών, Α¬ 
σφαλίσεων μηνιαίο ειδικό επίδομα ύψους 60.000 δραχ¬ 
μών από 1.9.2001, η δαπάνη του οποίου για μεν τους υ¬ 
παλλήλους της Γενικής Γραμματείας Κοινωνικών Ασφαλί¬ 
σεων βαρύνει το Λογαριασμό Βελτίωσης Κοινωνικής 
Ασφάλισης (Λ.Β.Κ.Α.), για δε τους υπαλλήλους των α¬ 
σφαλιστικών οργανισμών, τους προϋπολογισμούς τους. 


2. Στους με σύμβαση εργασίας ιδιωτικού δικαίου αορί¬ 
στου χρόνου υπαλλήλους των κατωτέρω αναφερόμενων 
υπηρεσιών χορηγείται μηνιαίο ειδικό επίδομα ως εξής: 

α) Στους υπαλλήλους του Υπουργείου Εργασίας και Κοι¬ 
νωνικών Ασφαλίσεων, του Οργανισμού Εργατικής Κατοι¬ 
κίας, του Οργανισμού Εργατικής Εστίας και του Ο.Α.Ε.Δ, μη¬ 
νιαίο ειδικό επίδομα ύψους 30.000 δραχμών από 1.1.2002 
προσαυξανόμενο από 1.7.2002 κατά 30.000 δραχμές, ήτοι 
σε 60.000 δραχμές. Η δαπάνη του επιδόματος για μεν τους 
υπαλλήλους του Υπουργείου Εργασίας και Κοινωνικών Α¬ 
σφαλίσεων βαρύνει τον προϋπολογισμό του Υπουργείου, 
για δε τους υπαλλήλους των Ο.Ε.Κ. και Ο.Ε.Ε. και του 
Ο.Α.Ε.Δ. τους προϋπολογισμούς των Οργανισμών αυτών. 

β) Στους υπαλλήλους της Γενικής Γ ραμματείας Κοινωνικών 
Ασφαλίσεωντου Υπουργείου Εργασίας και Κοινωνικών Ασφα¬ 
λίσεων και των Ασφαλιστικών Οργανισμών που εποπτεύονται 
από τη Γενική Γραμματεία Κοινωνικών Ασφαλίσεων, μηνιαίο ει¬ 
δικό επίδομα ύψους 60.000 δραχμών από 1.9.2001, η δαπάνη 
του οποίου για μεντους υπαλλήλουςτης Γενικής Γ ραμματείας 
Κοινωνικών Ασφαλίσεων βαρύνει το Λογαριασμό Βελτίωσης 
Κοινωνικής Ασφάλισης (Λ.Β.Κ.Α.), για δετούς υπαλλήλουςτων 
ασφαλιστικών οργανισμών, τους προϋπολογισμούς τους. 

Άρθρο 50 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά από τις επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 6 Νοεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ/ΝΟΣ ΣΚΑΝΔΑΛΙΔΗΣ 

ΕΘΝΙΚΗΣ ΠΑΙΔΕΙΑΣ 
ΑΝΑΠΤΥΞΗΣ ΚΑΙ ΘΡΗΣΚΕΥΜΑΤΩΝ 

ΑΠ.- ΑΘΑΝ. ΤΣΟΧΑΤΖΟΠΟΥΛΟΣ ΠΕΤΡΟΣ ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΡΕΠΠΑΣ ΑΛΕΞ. ΠΑΠΑΔΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΗΣΤΟΣ ΒΕΡΕΛΗΣ 

Θεωρήθηκε καί τέθηκε η Μεγάλη Σφραγίδα του Κρά¬ 
τους. 

Αθήνα, 6 Νοεμβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. βΐ . 9 γ 
β-ΠΊδίΙ: ννθβΓΠ35ΐΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠθί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























